
EESSÕNA EESTIKEELSELE VÄLJAANDELE 


Raamat ,,Gorbatšovism“” kujunes artiklitest, mis ma kirjutasin 
mitmesugustele Lääne ajalehtedele ja ajakirjadele sedamööda, kui- 
das perestroikaks nimetatud sündmused Nõukogude Liidus arenesid. 
Pärast raamatu trükkiandmist on N. Liidus toimunud palju Lääne 
massiteabevahendites sensatsiooni tekitanud sündmusi. Need ei ole 
muutnud vähimalgi määral minu arusaama perestroikast. Veel 
rohkemgi, need on andnud täiendavaid fakte minu kontseptsiooni 
kinnituseks. Ma tahan teha ainult kaks märkust. Esiteks ei ole minu 
raamatus peamiseks kriitika objektiks perestroika kui nähtus, vaid 
Lääne ettekujutus sellest. Ma ei orienteerinud oma kriitikat nõu- 
kogude, vaid Lääne lugejale, sest ei lootnud oma ideede levikule 
N. Liidus. Teiseks püüdsin ma teadlikult tähelepanu pöörata toi- 
muvate sündmuste sotsiaalsele aspektile. Sellepärast on raamatus 
paljusid nähtusi, mis nõukogude inimestele pakuvad praegu aktuaal- 
set huvi, puudutatud ainult möödaminnes. Esmajoones kuuluvad 
selliste nähtuste hulka rahvuslikud vabastusliikumised. Ma puudu- 
tasin nimetatud nähtusi vaid sedavõrd, kuivõrd pidasin neid sot- 
siaalse protesti ilminguteks, s. t. üheks protesti vormiks sotsia- 
listliku ühiskonnakorra vastu. Ma mõistan, et niisugune lähenemine 
rahvuslikele probleemidele on ühekülgne. Ma ei pea end siiski 
piisavalt kompetentseks, et otsustada nende probleemide üle teis- 
test seisukohtadest lähtudes. Ma loodan, et lugeja andestab mulle 
raamatu selle puuduse. Venelasena tervitan kõigi N. Liidu koos- 
seisu kuuluvate rahvuste vabastusliikumisi. Juba nooruses esitasin 
ma oma rahvuslike probleemide miinimum- ja maksimumprog- 
rammi. Esimene oleks: Vene Föderatsioon peab NSVL koosseisust 
välja astuma. Teine: vene elanikkond peab Vene NFSV koosseisust 
välja astuma. Need, kellele ma oma programmi esitasin, naersid 
seda kui nalja. Ma olen siiralt veendunud, et vene rahvas võib 
saavutada enda väärilisi elutingimusi ainult juhul, kui ta lakkab ole- 
mast Nõukogude impeeriumi alus ja moodustab sõltumatu rahvus- 

SISSEJUHATUS 


Eluhoovuses esinevad süva- ja pinnanähtused. Esimesi pannakse 
harva tähele ja veel harvem mõtestatakse. Sagedamini püütakse 
neid tähelepanuta jätta, pisendada nende kaalu, et neid varjata, 
ja üles puhuda hetkenähtuste tähtsust. Meie ajal on Mainitud 
pürgimus saavutanud seninägematud mõõtmed. Ulatuse tingivad 
peamiselt inimkonna leiutatud ja peensusteni välja arendatud massi- 
teadvuse töötlemise ja manipuleerimise meetodid. Sealhulgas on 
otsustav osa massiteabe ja -propaganda vahenditel. Iseloomulikuks 
näiteks inimkonna pürgimistest ettekavatsetud enesepettusele on 
»gorbatšovismi“ fenomen N. Liidus ja selle vastukaja Läänes. 

Inimestest, kes ajapikku on moodustanud Gorbatšovi juhtkonna 
initsiatiivtuumiku, olen ma juba kirjutanud 1976. aastal Läänes 
avaldatud raamatus ,,Haigutavad kõrgused“. Tollal olid need inime- 
sed võimusüsteemi keskmistel astmetel ja liikusid enesekindlalt 
tippu. Samas raamatus ennustasin ma nende võimuletulekut ja isegi 
nende demagoogia vormi. 

Vahetult gorbatšovismist hakkasin ma kirjutama ja avalikult 
rääkima selle ajalooareenile ilmumise esimestest päevadest peale. 
Teemat olen täpsemalt käsitlenud kümnetes avaldatud artiklites 
ja intervjuudes. 

Selle raamatu algtekst valmis mul juba 1986. aasta lõpus kui 
omalaadne artiklite kogumik gorbatšovismist, mida liidab ühtne 
teema ja mis on paigutatud niisugusesse järjekorda, et see võimal- 
daks kergemini selgitada mu juhtmõtet. Raamat avaldati 1987. aas- 
tal Šveitsis, Prantsusmaal, Kanadas, Hollandis ja lühendatult 
Tšiilis. 

"Käesoleva väljaande teksti olen ma teinud mitmeid täiendusi, 
kasutades 1987. aasta jooksul avaldatud artikleid. Täiendused 
täpsustavad veidi gorbatšovismi üldpilti, kuid pole vähimalgi 
määral muutnud minu käsitlust sellest nähtusest. 

Paratamatu on mõningate tähtsate ideede kordamine, sest raamat 
on koostatud paljudest artiklitest, mis on pühendatud ühe ja sama 
probleemi erinevatele aspektidele. Minu arvates pole õnnetus kuigi 
suur. Mõnikord on kasulik ühte ja sama asja palju korrata, et asja 
olemus köidaks lugeja tähelepanu. 

Ma pean kohe alguses lugejat hoiatama, et ei kavatse nõukogude 
võimu- ja juhtimissüsteemi nüüdisseisundit seletada Gorbatšovi ja 


eriti tema põlvkonna parteitöötajate isiklike omadustega. Üksikute 
ajalooliste tegelaste isiklikud omadused mängivad tähtsat osa ajaloo- 
protsessis vaid niivõrd, kuivõrd need vastavad protsessi objektiiv - 
setele nõudmistele, võimalustele ja seaduspärasustele. Sellepärast 
kasutan ma Gorbatšovi nime siin ainult niivõrd, kuivõrd just see 
nõukogude parteiametnik sai olude sunnil teatud nähtuse väljen- 
dajaks nõukogude võimu- ja juhtimissüsteemis (juhtkonnas). 

Mitmel korral on mulle esitatud küsimus: kuidas ma saan mõista 
Venemaa sündmusi, kui ma lahkusin N. Liidust nii palju aastaid 
tagasi? Küsimuse esitavad tavaliselt inimesed, kes ise kirjutasid ja 
kirjutavad N. Liidust, aga pole seal kordagi käinud või siis on seal 
viibinud lühikest aega ja näinud ainult seda, mida neil lasti näha. 
Olen vastanud nendele inimestele küsimusega: kuidas inimesed said 
teada, mis toimub aatomi sisemuses, seal isiklikult käimata; kuidas 
inimesed said teada nähtustest Marsi pinnal enne kohale lenda- 
mist? Mina olen siiski elanud kommunistliku ühiskonna tingi- 
mustes üle viiekümne aasta ja mul oli võimalus mitme aastakümne 
jooksul vaadelda ja tundma õppida nõukogude ühiskonna sisemisi 
mehhanisme. Oma uurimuste peamised tulemused olen ma kõige 
üldisemal kujul, see tähendab kujul, mis on mõistetav asjaarmasta- 
jatele, esitanud ilukirjanduslikes töödes, samuti raamatus , Kommu- 
nism kui reaalsus“ (1981) ja artiklites, mis sisalduvad kogumikes 
»Illusioonideta“ (1979), , Meie ja Lääs“ (1981) ja ,Ei vabadust, 
ei võrdsust, ei vendlust“ (1983). 


1. artikkel 
ANDROPOVI FENOMEN 


Juttu gorbatšovismist peab alustama J. V. Andropovist. Andropovi 
fenomenist olen ma kirjutanud oma raamatus ,Para bellum“ 
(1986).* Siin räägin temast ainult seoses gorbatšovismiga. Gor- 
batšov on Nõukogude juhtkonnas selle suuna jätkaja, mille alused 
rajas Andropov. Täpsemalt, Andropov tegi ainult katse mainitud 
suunas. Ta suri, jõudmata anda oma nime sellele suunale või 
Nõukogude juhtkonna stiilile. Gorbatšovil on šansse elada kauem ja 
päevavalgele tuua selle juhtimisstiili kõik potentsiaalsed võimalu- 
sed. Just sellepärast ei lähe nähtus ajalukku ,andropovismi“, vaid 
»gorbatšovismi“ nime all. 

Üldtuntuks on saanud klišee, et Nõukogude tippjuhid haaravad 
võimu. Sõna haarama on aga liiga ühetähenduslik: see nagu 
tähendaks, et Nõukogude juhtkonna tipp (NLKP KK peasekretär) 
anastab jõuga võimusüsteemi vastu sinna kaasatud isikute tahet 
ja soovi. Tegelikult pole mõistel ,võimuhaaramine“ midagi ühist 
kommunistlikus (sotsialistlikus) ühiskonnas võimuletuleku kind- 
lakskujunenud korraga. 

Riikliku Julgeolekukomitee (KGB) endise ülema J. Andropovi 
võimuletulek oli nõukogude süsteemi võimujärgluse harukordne 
juhtum. Aga see ei olnud juhuslik. 

Võrdleme Andropovi juhtumit ühe eelmise KGB ülema, Beria 
võimuletulekukatsega. Beria käsutuses oli piisavalt jõudu, et hävi- 
tada oma konkurendid ja saada riigi etteotsa. Tema katse eba- 
õnnestus. Andropov tuli võimule hoopis ilma relvade abita. Miks 
nii? Just sellepärast, et Beria tahtis võimu haarata, mis nõukogude 
võimusüsteemi juures on põhimõtteliselt välistatud. Nõukogude 
süsteemis võimu ei haarata. Selles süsteemis lubatakse võimu 
juurde. Isegi Stalin ei haaranud võimu, nagu arvatakse. Stalin 
lubati võimule. Juba võimul olles kasutas ta oma positsiooni 
oskuslikult ära, et seda kindlustada ja hoida. Ka see pole haaramine. 

Sellest, et võimuletuleku kindlakskujunenud kord kommunistlikus 
ühiskonnas pole haaramine, vaid lubamine, räägib ka teise KGB 
šefi Šelepini katse läbikukkumine. Mõnda aega arvati Šelepinit 
Nõukogude troonipretendendiks number üks. Tollastes tingimustes 
olid tema kavatsused täiesti alusetud. KGB ülema reputatsioon oli 
veel liiga kurikuulus. Niisuguse inimese võimuletulek oleks põhjus- 
tanud korvamatut kahju maa välissuhetele, aga ka riigi enda 
kõrgemale juhtkonnale. Nüüd oli olukord maailmas ja N. Liidus nii 
radikaalselt muutunud, et just Andropovi kui endise KGB ülema 


* Para bellum — Si vis pacem, para bellum (1d.). Kui tahad rahu, valmistu sõjaks. 

reputatsioon kõneles tema kasuks. Andropov lubati oma kolleegide 
ja rivaalide poolt võimu juurde veel enne Brežnevi surma. 

See ei toimunud ilma võitluseta juhtkonnas. Võitlus toimus. Ja 
kestis Brežnevi surmani. Kõigest hoolimata pääses Andropov partei 
tippu. Miks ja tänu millele? Brežnevi juhtkonna lõpuajal oli maa 
seisukord väga raske. Korruptsioon oli saavutanud kõrgeima astme. 
Töödistsipliin oli langenud isegi madalamale tavalisest madalast 
tasemest. Majanduse olukord oli üldiselt teada. 

Vist ainult üks ametkond oli saavutanud väljapaistvat edu — 
KGB. Opositsioon oli murtud, diskrediteeritud ja sotsiaalsest pinna- 
sest ilma jäetud. Läänes oli agentuurvõrk saavutanud ennekuul- 
matu ulatuse, imbunud planeedi igasse nurgakesse ja ühiskonna 
kõikidesse elusfääridesse. KGB-st oli saanud jõud, mis mängis 
olulist osa sõjanduses, majanduses ja poliitikas. Nõukogude kõrge- 
mate juhtide hulgas, kes pretendeerisid esimesele kohale, oli KGB 
ülem kõige sobivam kuju. N. Liidu ja maailma olukorrast oli just 
temal kõige parem, objektiivne, illusioonideta, puru silmapuistami- 
seta ja ideoloogilise lobata informatsioon. Tema käsutuses oli tugev 
võimuaparaat. Ta oli võimeline rakendama tõhusaid abinõusid ja 
võtma enda peale vastutust riigi raske olukorra parandamise eest. 

Ajaloolised nähtused on alati paljude asjaolude kokkusattumise 
ja põimumise tulemus. Oma osa Andropovi võimu juurde luba- 
misel mängis ka tõsiasi, et ükski kõrgema juhtkonna grupeering 
ei saavutanud rõhuvat ülekaalu. Niisiis osaliselt lubati ta võimule 
kui kompromisskuju. Andropov oli haige ja sellest ei tehtud sala- 
dust. Tema käsutuses polnud kümmetki aastat, mis on hädavajalik 
isikliku võimuaparaadi loomiseks nagu Brežnevil. Sellepärast pidi 
ta kiirustama, kiirustamine aga on nõukogude võimusüsteemi ole- 
musega vastuolus. Seda teadsid isiklikest kogemustest tema kaas- 
võitlejad, kes nõukogude süsteemis alati on rohkem vaenlased kui 
sõbrad. Neil olid isiklikud huvid ja arvestused. Andropov oli 
nende arvates kõige sobivam erakorraliste abinõude rakendamiseks 
võimule lubatud ajutine kuju, ja lubamise eesmärk oli ära teha 
kõige räpasem töö — peatada maa liikumine raskesse ja igatisse 
kriisi. 

Võimusüsteemi tippu pääsemine on üks asi, tipus püsimine ja 
oskus oma kavatsusi teostada juba teine asi. Esimesel juhul peab 
partei tippjuht panema oma inimesed võimusüsteemis võtmeposit- 
sioonidele, looma tegeliku isikliku võimu aparaadi, mis lõppkokku- 
võttes peab võimuesindajate üldmassiga kokku sulama. Teisel juhul 
peab juhtkond arvestama maa objektiivsete võimalustega, esma- 
järjekorras sotsiaalse süsteemiga. Ta peab arvestama ka erinevate 
rahvakihtide huvidega. Piltlikult öeldes, see võimusüsteemi osa, 
kes antud situatsioonis mängib kõige aktiivsemat rolli, peab kokku 
sulama oma sotsiaalse süsteemi ja rahvaga. 

Need kaks omandatud võimu kindlustamise ja säilitamise prot- 
sessi aspekti on omavahel lahutamatult seotud. Konflikt ühiskon- 

naga sünnitab konflikti võimusüsteemiga. Konflikt võimusüstee. 
miga viib konflikti kogu ühiskonnaga, sest võimusüsteem, olles ise 
hiiglaslik sotsiaalne organism, on vaid osa ühiskonnast. 

Võimu funktsioneerimise nii esimesel kui ka teisel aspektil on 
oma reeglid ja piirid, mille eiramine viib kriisisituatsioonidesse. 
Asi ei käi niiviisi, et tuleb uus juhtkond ja teostab omal initsia- 
tiivil soovitud reformid ülevalt. Asi on hoopis teisiti: riigis küpse- 
vad probleemid, millega vana juhtkond ei ole võimeline toime 
tulema, mis ei allu vanadele, harjumuspärastele otsustele. Sellest, 
et niisuguses situatsioonis lubatakse võimule uued inimesed, ei 
järeldu veel, et nad lahendavad küpsenud probleemid just nii, 
nagu lubavad. Nad lubavad need probleemid lahendada ja see 
annab neile eelise võimu saamiseks. Asudes neid lahendama, põr- 
kavad nad aga kokku oma sotsiaalse süsteemi tingimustega, mis nii 
või teisiti toovad nad demagoogia taevast alla halastamatu reaal- 
suse pinnale. KGB väljapaistvast ülemast Andropovist sai oma 
valitsemise esimestest sammudest peale NLKP KK keskpärane pea- 
sekretär. 

Vaatame kas või Andropovi juhtkonna niisuguseid ,,uuendusi“ 
nagu võitlus korruptsiooni ja töödistsipliini rikkumise vastu, töö- 
viljakuse tõusu ja ettevõtete efektiivsuse tõstmise eest. Milline 
Nõukogude juhtkond ja millisel N. Liidu ajalooperioodil poleks 
võidelnud? Võitlus algas nõukogude ühiskonna eksisteerimise esi- 
mesel päeval, on jätkunud väga mitmekesisel kujul kogu N. Liidu 
ajaloo vältel ja kestab nii kaua, kuni see ühiskond eksisteerib. 
Võitlus on ühiskonna kivinenud harjumus, igapäevane elu. Võitlus 
on ühiskonna normaalne püsiv seisund nagu nähtusedki, mille 
vastu võideldakse. Võitlus ei ole ajutine kampaania ega targa 
juhtkonna teatav abinõu, mis peab lühikese ajaga otsustavalt 
muutma olukorda kogu riigis. Ma kordan, võitlus on kogu riigi 
elulaad. 

Selleks, et hävitada nõrka dissidentlikku liikumist, kulus isegi 
KGB silmapaistval ülemal vähemalt viisteist aastat. Kommunist. 
liku ühiskonna objektiivsete seaduste teaduslik analüüs näitab, et 
isegi hädiste reformide läbiviimine, mis tõstaksid päratu ühiskonna 
sotsiaalse organiseerituse taset ja kindlustaksid selle püsimise 
järgnevatel aastatel, nõuaks juhtkonnalt aastakümnete pikkust 
julma võitlust oma rahva vastu. Iga tõsine sotsiaalne eksperiment 
nõuab hiiglasuuri pingutusi, kannatlikkust ja aega. 

Andropovi järglaseks sai K. U. Tšernenko, Brežnevi kahvatu vari. 
Tema määramisel ei mänginud otsustavat osa riiklik otstarbekus, 
vaid kõrgema võimu ühe ikka veel tugeva kildkonna ja üldse partei. 
juhtkonna süsteemi puhtegoistlikud huvid: igaühte isiklikult hirm u- 
tasid väljavaated, et Andropovi ümberkujundused võimusüsteemis 
jätkuvad. 

Analoogiline situatsioon on Nõukogude ajaloos juba olnud, 
Vajadus maa destaliniseerimiseks, millest sai nõukogude ühiskonna 

elu või surma küsimus, tõukas lühikeseks ajaks võimu tippu 
ebatüüpilise Hruštšovi. Ehk küll Hruštšovi ennastki ehmatas tema 
tegevus, kuigi tema aktiivsus oli igati piiratud, sattus Nõukogude 
juhtkond Hruštšovi ,,vempudest“ paanikasse ja ruttas teda lavalt 
ära koristama. Hruštšovi hälve tavanormidest hirmutas sedavõrd, et 
isegi tema põrmu ei lubatud Kremli müüri äärde puhkama. 

Andropov ei jõudnud anda hävitavat hoopi Brežnevi maffiale. Ta 
ei jõudnud võita rahvahulkade populaarsust, et tõusta ülivägevast 
võimuaparaadist kõrgemale ja kasutada seda reformide teostamise 
vahendina, nagu tegi Stalin. Ta jõudis teha ainult ühte: hirmu- 
tada nõukogude ühiskonna valitsevaid ja privilegeeritud ringkondi 
ümberkujunduste perspektiiviga. Andropovi surm tuli väga parajal 
ajal — kui teda suremisel ei abistatud. Pärast surma vedas tal 
rohkem kui Hruštšovil: ta maeti Kremli müüri äärde. 

Brežnevismi retsidiiv ei suutnud takistada Andropovi tendentsi 
riigi juhtkonnas. Brežnevism aga ei kadunud igaveseks ajaloo lavalt. 
Loovutanud ainult lühikeseks ajaks initsiatiivi gorbatšovismile, jääb 
see igaveseks ajaks üheks nõukogude võimusüsteemi põhilisemaks 
jooneks. 

2. artikkel 
METODOLOOGILINE MÄRKUS 


Enne, kui vahetult asuda ,,gorbatšovismi fenomeni“ uurimisele 
tahan ma juhtida tähelepanu nõukogude ühiskonna võimu- ja juhti. 
misaparaadi tegevuse ühele tähtsale iseärasusele. Võimude tege. 
vuses on põhimõtteliselt võimatu leida ilmeksimatult põhjuste 
motiivide ja kavatsuste üheseid seletusi. Asi on selles, et kõi 
võimude enam või vähem tähtsad sammud (otsused, üritused 
kampaaniad jne.) on nõukogude ühiskonnas mitmetähendusliku 
ja ebakindlad, kui neid vaadelda motivatsiooni, kavatsuste j; 
interpretatsiooni vaatevinklist. Nii võib täiesti tühine nähtus saad; 
tähtsa otsuse vastuvõtmise ajendiks. Seejärel võib ajend ülds: 
kaduda, unustusehõlma vajuda ja loovutada koha teistele motiivi. 
dele, mis kerkisid esile otsuse vastuvõtmise ja isegi täideviimisi 
käigus. Olenevalt mingi otsuse täidesaatmise astmest võivad teise 
neda selle motiivid ja eesmärgid. Otsuse tulemus võib üldse eri. 
neda algsetest kavatsustest, kõiki otsuse tinginud situatsioon 
komponente võidakse revideerida ja uutega asendada. Otsus: 
väljatöötamise, vastuvõtmise ja täideviimise käigus on võimalij 
uute kavatsuste esilekerkimine ja endiste unustamine. Seejuure; 
rüütatakse kõik kujundlikku keelde, millel tavaliselt ei ole asj; 
olemusega midagi pistmist. Võimu keelepruugis on palju niisugust 
millel võimuaparaadis osalejatele ja kõrvaltvaatajatele on erines 
mõte. 

See kõik iseloomustab vaid tühisel määral võimude tegutsemis. 
situatsiooni keerukust, amorfsust ja muutlikkust. Kõik, mis sõnas 
tatakse ametlikes dokumentides, satub ajakirjanduse veergudel: 
ja raiutakse pärast ajalooraamatutesse, on tegelikult ainult ük: 
mineviku võimalikest interpretatsioonidest, millel protsessi tegelik: 
kulgemisega on tavaliselt vähe ühist. 

Öeldu käib täiel määral ka ,gorbatšovismi fenomeni“ koht: 
Otsustada nimetatud fenomeni üle parteidokumentide, ajakirjandus: 
teadete, parteijuhtide ja nende kõikvõimalike abiliste ning lakeid. 
kõnede, vastutavate isikute vestluste järgi Lääne ajakirjanike j 
poliitikutega jne., tähendab langemist ühekülgsusse, illusioonides Se 
sündmuste ulatuse ja tähtsuse moonutamisse, see tähendab kind 
lat eksimist. 

»Gorbatšovismi fenomeni“ on võimalik mõista ainult kui kind: 
sotsiaalse loomuse (ehkki sotsiaalse, siiski loomuse) ilmingut, se 
tähendab nõukogude ühiskonnaelu, võimu- ja valitsemissüstee m 
üldkontekstis. Gorbatšovismil on selle süsteemi eespool käsitlet ui 
ilmingute omadused, kuid kümme korda tugevamal kujul. Sell: 
tekkimisel mängisid oma osa N. Liidu teatud välispoliitilised suhted 
situatsioon Läänes, riigi siseolud, valitsemissüsteemi ja valitseta v; 

ühiskonna vahelised, samuti võimusüsteemi omavahelised suhted, 
dissidentlik liikumine, nõukogude ühiskonna kriitika illegaalses kir- 
janduses, massiteabevahendid ja palju muud. Siin kajastusid meie 
ajastu inimkonna elu ülitähtsad nähtused kogu oma keerukuses, 
segasuses ja vasturääkivuses. Nõukogude võimu- ja juhtimissüs- 
teem on hiiglaslik sotsiaalne mehhanism, mis kaasab miljoneid 
inimesi. Gorbatšovism tekkis kui kontsentreeritud kujutis N. Liidu 
ja maailma olukorrast. Selle kirjeldamisel on vältimatud pealtnäha 
kokkusobimatud ja isegi teineteisele vasturääkivad hinnangud. 
Põhjuse tingib kirjeldatava fenomeni enda, tohutu sotsiaalse kamee- 
leoni iseloom, mis on võimeline muutuma mitte ainult väliselt, vaid 
ka seesmiselt. Sellepärast otsustasingi käesolevale raamatule anda 
artiklite kogumiku vormi. Just see vorm määrab vaatlusobjekti 
iseloomu kõige adekvaatsemalt. 


3»rartikkel 
SUNNIVIISILINE KARSKUS 


Gorbatšov alustas reformaatoritegevust karskuskampaaniaga, mis 
talle rahva hulgas tõi põlastava hüüdnime Mineraalsekretär. Aeg 
on teha kampaania osaline kokkuvõte. Seda teha on suhteliselt 
lihtne, sest oma väärnähtuste masohhistliku paljastamise hoos 
N. Liidu ametlik ajakirjandus otse kirendab praegu sellekohastest 
ülestunnistustest. Enesepaljastamist ei tasu võtta kui sügavate 
ümberkujunduste tundemärki nõukogude ühiskonnas. Väga täpselt 
annab enesepaljastamise sisu edasi vene vanasõna: ,,Lase loll 
palvetama, ta peksab lauba puruks.“ Kui kõrgemalt poolt juba anti 
suunis paisete avamiseks, toimetavad teenistusvalmis täideviijad 
seda samasuguse agarusega, nagu nad varem samu paiseid var- 
jasid ja ka tulevikus varjama hakkavad. 

Nõukogude ajakirjandus on täis teateid sellest, et faktiliselt 
on karskuskampaania läbi kukkunud. Üldist olukorda riigis väl- 
jendati ajakirjas ,,Naš Sovremennik“ (nr. 7, 1987) järgmiste 
sõnadega: ,,Pole juttugi, et karskusliikumine hoogu juurde saaks, 
otse vastupidi, mttmel pool on see vaibunud.“ Sõnad ,,mitmel pool“ 
on Siin tarbetud. Tegelikult on juba vaibunud või vaibumas igal 
pool. Huvi pakub hoopis muu, ja nimelt: kuidas joomise fenomeni 
kui niisugust nõukogude ühiskonnas mõistetakse ja milliste abi- 
nõudega mõeldakse seda tõkestada. 

Kõigepealt esitame küsimuse: mis sai antud juhul enesepaljas- 
tuse objektiks? Seda on kasulik teada, sest täpselt analoogiline 
pilt tekib ka teiste nähtuste puhul, mis saavad enesepaljastuse 
objektiks. Avalikustatud on faktid, mis puudutavad joomarlust ja 
selle tagajärgi, samuti ka mõningad statistilised faktid. Nii on 
ajakirja , Naš Sovremennik“ eespool mainitud numbris ära toodud 
järgmised andmed: 1) 1965—1980 kasvas alkoholi tarbimine 
37 korda kiiremini kui N. Liidu rahvaarv; 2) alkoholi toodeti ja 
tarbiti 1980. a. 10,4 korda rohkem kui 1950. a.; 3) 1980. a. kuri- 
tarvitas 36,7 protsenti meestest alkoholi. 

Nõukogude ajakirjandus avaldab seda laadi andmeid ohtralt. 
Ei häbeneta paljastada lausjoomise tagajärgi. Nii kuulutatakse 
ajakirja , Naš Sovremennik“ samas numbris joomarlus üheks rah- 
vastiku vähenemise, suremuse ja kuritegevuse kasvu tähtsaimaks 
põhjuseks. Sedapuhku läheb nõukogude ajakirjandus nii kaugele, et 
kaotab igasuguse mõõdutunde. Ajakirja samas numbris kinnita- 
takse, et poleks joomarlust, elaks N. Liidus praegu 47—53 mil- 
jonit inimest rohkem. Tõepoolest, lase loll Jumalat paluma! Just 
vastupidi, demograalia nendib sündimuse ja rahvastiku juurdekasvu 
alanemise tendentsi ning isegi rahvastiku vähenemist kõrgelt are- 
nenud maades, kus joomarluse ulatus pole Venemaaga võrreldav 

(näiteks SLV-s). Pealekauba — milleks on riigile vaja viitkümmend 
miljonit elanikku lisaks, kui N. Liidus juba praegu annab end 
tunda rahvastiku üleküllus ja ettevõtete majandusliku efektiivsuse 
plaanitsetud tõusu korral võib vabaneda palju miljoneid inimesi?! 

Joomarluse kaela veeretatakse ka muud hädad: madal töövilja- 
kus, töö halb kvaliteet, teaduse ja tehnika arengu aeglustumine, 
isegi riigi kaitsevõime nõrgenemine. 

Lihtsameelsetele avaldavad niisugused enesepaljastused tugevat 
muljet: ikkagi avalikustamine! Tegelikult maskeerivad ja varjavad 
niisugused avastused“ tõelisi põhjusi, nõukogude elulaadi puudusi, 
mida enam pole võimalik ja on mõttetu peita. Nõukogude ajakir- 
jandus võib lubada kõikmõeldavaid nõukogude ühiskonna enese- 
paljastusi, kui need ei puuduta maa kommunistliku korra olemust. 
Nõukogude ajakirjanduses on ja jääb igaveseks üks ,tabu“, nimelt 
omaksvõtt, et kommunistlik sotsiaalne kord sünnitab vältimatult 
kommunismile ja kapitalismile ühiseid pahesid, mingil määral isegi 
võimendab neid ja sünnitab uusi pahesid. Nõukogude ühiskonnas 
on joomarlus nõukogude sotsiaalse korra orgaaniline saadus. 

Minu väidet ei lükka sugugi ümber fakt, et joodi ka enne revo- 
lutsiooni. Pärast revolutsiooni on vahetunud mitu põlvkonda ja 
nüüd avaldavad mõju juba nõukogude korra enda mõjurid. Isegi 
siis, kui joomarlust õnnestuks välja juurida, tuleb selle asemele 
teine niisama hirmus pahe. Pahedeta kommunistlik ühiskond eksis- 
teeris vaid mineviku kommunistide kujutlustes. Praegu ei usu seda 
keegi. 

Pahede pidurdamatu ülestunnistamine põimitakse nõukogude 
ajakirjanduses läbi imeliselt lamedate ja pealiskaudsete mõtisklus- 
tega pahede põhjustest. Ajuti saavutab nõukogude teadlaste, filo- 
soofide, ajakirjanike ja parteitegelaste rumalus taseme, mis isegi 
Stalini ajal olnuks mõeldamatu. Näiteks nägi üks filosoof kooli- 
laste moraalilanguse põhjust ülemäärases toitumises. Peab ütlema, 
et idee pole kuigi värske. Ma mäletan, viisteist aastat tagasi, kui 
olid järjekordsed toitlustusraskused, propageeriti nõukogude aja- 
kirjanduses nälgimise abil tervise tugevdamise ideed. Ka joomarluse 
kohta pakutakse välja mõtteavaldusi, mis väärivad kodukootud 
tarkpeade intellektuaalset taset, keda juba Tšehhov omal ajal 
välja naeris. 

Näiteks tehakse ajakirja , Naš Sovremennik“ nimetatud numbris 
ettepanek ,rakendada sunniviisiline, kõigile kohustuslik karskus 
kui vääramatu seadus igale Nõukogude kodanikule“. Tunnistades 
tõsiasja, et sunniviisiline karskus pole andnud positiivseid taga- 
järgi kapitalistlikes maades, kinnitab autor, et seal (s.t. kapita- 
listlikes maades) ,ei võimaldanud niisuguse seaduse ellurakenda- 
mist ekspluateerimise tingimused, millel põhineb sealne riigikord“. 
Stalini, Hruštšovi ja Brežnevi aastate ideoloogia ja propaganda 
parimaid traditsioone järgides kinnitab autor, et kapitalistlikes 
maades , kapitalistid on huvitatud rahva täisjootmisest“, aga N. Lii- 

dus ,põhineb kogu elukorraldus hoolitsusel elanikkonna eest“, ja 
et , kahtlemata kindlustavad distsipliin, partei ja Nõukogude valit- 
suse autoriteet sunniviisilise karskuse seaduse ellurakendamise“. 

Ometi polnud nõukogude ühiskonnas ka möödunud aastatel 
kapitaliste, kes ,oleksid olnud huvitatud rahva täisjootmisest“, 
Muide, proovige leida kapitalisti, kes oma palgatöölisi täis joodaks! 
Aga N. Liidus on töö ajal joomine ka ilma kapitalistideta saanud 
elu normiks. Nõukogude ühiskonnas olid ka möödunud aastatel nii 
partei, nõukogude võim kui ka ,hoolitsus elanikkonna eest“, mis 
sugugi ei seganud joomist, nii et see ületas kõik kapitalimaade 
rekordid. 

Milles on asi? Nimelt selles, et sunniviisilise karskuse idee juures 
ei tule rõhku asetada sõnale ,karskus“, vaid ,sunniviisiline“. 

Milliseid fakte ka ei avalikustataks, mis sõnu seejuures ka ei 
kasutataks, nii või teisiti ujub pinnale asja olemus ja seisab silme 
ees. Asja olemus on sunniviisilisus. Reformide sunniviisilisus. 
Reaalsetest ja näilistest pahedest jagusaamise sunniviisilised meet- 
med. Sunniviisilisus ongi Gorbatšovi ,revolutsiooni ülevalt“ alus, 
eesmärk ja tulevik. Nõukogude rahvas teab oma kogemuste põhjal 
hästi, millega see lõpeb. 

Karskuskampaania on näide, kus lisaks reformide sunniviisili- 
susele tulid kohe algusest peale ilmsiks teised gorbatšovismi põhi- 
omadused. Eriti pean ma silmas sõnade mittevastavust tegudele ja 
reformi tagajärgede mittevastavust ideele. Sõnades püüavad gor- 
batšovistid ,rahvast päästa“ joomisest, aga tegelikult kruvisid 
alkohoolsete jookide hinnad üles ja kehtestasid totrad müügipiiran- 
gud. mille tagajärjel puskariajamine ja alkoholi igasuguste ase- 
ainete kasutamine saavutas ennenägematu ulatuse. Joomine ei 
lõppenud, aga inimeste elutingimused läksid halvemaks. Mis kõige 
tähtsam — järsult tõusis inimeste arv, keda karistati alkoholivas- 
tase režiimi rikkumise eest. Üksnes möödunud aastal karistati 
umbes neljasadat tuhandet täiskasvanud inimest. 

Nelisada tuhat inimest, keda on võimalik kasutada sundiöödel — 
näe, kus peitub perestroika üheainsa kitsa lõigu olemus. Kui palju 
on niisuguseid lõike nõukogude elus?! 

Hämmastav, kuidas reageerib Lääne ajakirjandus niisugusele 
informatsioonile. Tavaliselt ollakse sellest kui avalikustamise näi- 
test vaimustuses ja ignoreeritakse täielikult fakte, mis on avalikusta- 
mise objektiks. Mis on tähtsam — kas inimeste elukorralduse tege- 
lik allakäik ja represseeritute arvu kasv või selleteemalised teated 
nõukogude ajakirjanduses? 

Vahetus seoses karskuskampaaniaga on narkomaania, prostitut- 
siooni ja homoseksualismi vastased kampaaniad. Suuremal või 
vähemal määral on mainitud nähtused N. Liidus esinenud alati. 
Nendega võideldi. Vaikselt, ilma ajalehekärata. Nüüd räägitakse 
liiga valjult. Miks? 

Niisugused kampaaniad on nõukogude elulaadi tavaline nähtus, 

mis tõestab, et juhtkond ei maga, vaid tegutseb. Neid kasutatakse 
kui masside kasvatamise vahendeid, kui vaherdeid, millega kaa- 
sata masse aktiivsesse ühiskondlikku ellu. Kampaania teema valik 
sõltub N. Liidu ja tema juhtkonna ning maailma hetkeolukorrast. 
Probleem ise ei pea sugugi olema eluliselt tähtis. Näiteks Stalini 
ajal toimus tohutu kampaania seoses täiesti tühiste keeletea- 
duslike küsimustega. Mainitud kampaania sotsiaalne roll polnud 
põrmugi väiksem joomarlusevastase ja avalikustamiskampaania 
rollist. Siia tuleb veel lisada narkomaaniavastane kampaania, mis 
on vägagi iseloomulik gorbatšovismi olemuse mõistmiseks. Kampaa- 
nia ei alanud hoopiski sellepärast, et narkomaania ähvardas riigi 
sotsiaalset korda. Narkomaania eksisteeris ka varem ja jääb püsima 
ka pärast kampaania lõppu. Pole mõtet üles paisutada narko- 
maaniaohu suurust nõukogude ühiskonnale, nagu seda Lääne aja- 
kirjanduses teevad mõned nõukogude entusiastic, kes selle teemaga 
on kuulsaks saanud. 

Narkomaaniavastase kampaania iseärasus on selles, et see toi- 
mub Gorbatšovi ,kiirendatud arengu“ üldkontseptsiooni raames ja 
selle eesmärk on Läänele järele jõuda. Just Lääs virvendab Nõu- 
kogude juhtide silme ees ega lase neil rahulikult magada. Seejuures 
Lääs mitte ainult oma voorustega (näiteks majanduslik efek- 
tiivsus), vaid ka pahedega (näiteks narkomaania). 

Praegu on Nõukogude juhtkond nõus isegi avastama oma riigis 
Lääne ühiskonnaga sarnaseid paiseid, et näidz läänelikum. Kõik 
see meenutab teenrit, kes uhkeldab podagraga, mida peab aris- 
tokraatlikuks haiguseks. Tõsi, seejuures paljastab nõukogude ühis- 
kond oma paiseid täpselt sedavõrd, et see ei ähvardaks alustugesid. 
Ta paljastab väikesi paiseid, et varjata suuri, mis asuvad sotsiaalse 
süsteemi vundamendis. Paljastab näitamaks, et ta võitleb ja kõr- 
valdab need paised, milleks Lääne ühiskond justkui polegi või- 
meline. Nii imelik kui see esimesel pilgul ka pole, on paljastamine 
ajude ähmastamise ja ühiskondliku arvamuse desorienteerimise 
vahend. 

Nõukogude juhtkond oskab isegi õnnetusest kasu lõigata. Tšer- 
nobõli katastroofiga manipuleerimine ei toonud gorbatšovistidele 
Läänes vähem populaarsust kui teised sündmused. 

Lugu ei piirdu ainult esitatuga. Kõik Nõukogude võimude teod 
on paljutähenduslikud, neid. mõtestatakse ümter olenevalt tingi- 
.mustest ja nad võivad saada post factum uue tõlgenduse. Siiski 
“on nähtusi, mis ei sõltu paljutähenduslikkusesi ja muutlikkusest: 
need on võimude tegevuse reaalsed tagajärjed. Ei joomarlus, nar- 
komaania, homoseksualism ega prostitutsioon ei vähene, ja seda 
tunnistab ka nõukogude ajakirjandus. See-eest kasvab inimeste 
hulk, keda nende pahede eest on karistatud. 

4. artikkel 
KAINUSE PUUDUS 


Gorbatšovi juhtkond püüab nõukogude rahvale peale sundida kai- 
nust selle sõna otseses mõttes. Tal endal aga ei piisa kainust selle 
sõna laiemas mõttes — maailma ja N. Liidu tegeliku olukorra, 
sotsiaalse süsteemi reaalsete võimaluste ja väljavaadete kainet hin- 
damist. Alates Leninist on Nõukogude juhtkond küllalt sageli ilmu- 
tanud kainust nii välis- kui ka sisepoliitikas. See kainus tugines 
alati mõnele praktilisele vajadusele ja elementaarsele tervele mõis- 
tusele, kuid mitte kunagi kommunistliku ühiskonnakorra enda 
seaduspärasuste ja tendentside objektiivsele teaduslikule ana- 
lüüsile. 

Asjaolud ja lahendatavate probleemide iseloom ei nõudnudki süs- 
teemi teaduslikku analüüsi. Näiteks polnud vaja mingit tõsitea- 
dust, et sallida ,neppi“ kui ajutist toitlustus- ja muude raskuste 
ületamise vahendit. Teadust polnud vaja ka selleks, et mõista maa 
industrialiseerimise hädavajalikkust ellujäämise ja kaitse huvides. 
Riiklik ideoloogia (marksism-leninism), mis ise pretendeeris kõr- 
gema teaduse osale ja teatud määral rahuldas juhtkonna vaja- 
dusi, välistas teadusliku lähenemise nõukogude ühiskonnale. Tea- 
duslik lähenemine oli ideoloogia seisukohast nõukogude ühiskonna- 
korra tige laimamine, nõukogudevastane tegevus ja süsteemile 
palju ohtlikum kui vaenlaste mis tahes rünnakud. 

Nüüd on olukord N. Liidus ja kogu maailmas muutunud nii- 
suguseks, et Nõukogude juhtkonna kaine lähenemine küpsenud 
probleemidele pole lihtsalt võimalik ilma kommunistliku süsteemi 
olemuse, seaduspärasuste ja tendentside teadusliku, halastamatult 
objektiivse mõistmiseta. Gorbatšovi juhtkonnal jätkus mõistust 
tunnistada nõukogude ühiskonna silmanähtavaid ja üldtuntud puu- 
dusi, nentida probleeme, millest enam polnud võimalik kõrvale 
põigelda. Tal ei jätkunud aga mõistust ega mehisust, et lubada 
sotsiaalse süsteemi olemuse, silmanähtavate puuduste tegelike põh- 
juste, süsteemis peituvate võimaluste ja ,võimatuste“ teaduslikku 
käsitlemist. Tal ei jätkunud mõistust ega mehisust, et välja töötada 
tegevusprogramm, mis vastaks juhitava süsteemi olemusele ja mitte 
subjektiivsetele ettekujutustele ning võimule trüginud parteiamet- 
nike ambitsioonidele. 

Järgnevalt vaatlen ma Gorbatšovi orientatsiooni tootmise majan- 
dusliku efektiivsuse tõstmisele. Siin sobib gorbatšovistide kainuse- 
puuduse näiteks riende suhtumine bürokraatlikku aparaati. Riigi 
bürokraatiaaparaat ei ole kasvanud ja omandanud hiiglasuurt 
võimu kõrgemate ülemuste hooletusest, vaid on võrsunud täiesti 
loomulikult just ühiskonna alusest. Kommunism ilma niisuguse 
aparaadita on niisama võimatu kui kapitalism rahata, kasumita, 
konkurentsita ja pankadeta. Tootmisvahendite ühiskondliku oman- 

duse tingimustes ja kogu majanduse koondamisel ühtsesse sot- 
siaalsesse organismi tekib vältimatult hiiglaslik võimu- ja juhtimis- 
süsteem. Sellel süsteemil on omad vankumatud funktsioneeri- 
mise seaduspärasused, mis ei allu ei Keskkomitee määrustele ega 
juhtide üleskutsetele. Selles süsteemis võib inimese mingilt ameti- 
postilt kõrvaldada. Ametikohta aga pole võimalik kaotada. Isegi 
siis, kui see vormiliselt kaotataksegi, asendatakse kaotatud ameti- 
koht igal juhul uuega. Ametikoht määrab ka ära selle omaniku 
käitumise. Siin ei muuda kõrvalekalle normist normi ennast. 

Gorbatšovi katsed pöörduda üle võimu- ja juhtimisaparaadi pea 
vahetult mingite rahvamasside poole on lihtsalt naeruväärsed. See 
on kas lihtsameelsetele mõeldud demagoogia või umbrumalus. Juhi 
vahetu pöördumine masside poole sobis ja andis efekti Stalini 
ajal, see tähendab nõukogude ühiskonna nooruses. 

Nüüd on sellest ühiskonnast saanud küps sotsiaalne organism. 
Mingeid rahvamasse selle sõna endisaegses tähenduses pole olemas. 
Olemas on ühiskonna alamad kihid, kes maa majanduselus ei mängi 
enam määravat osa. Hiiglahulk ametnikke kuulub ise elanike massi 
hulka. Pöörduda tänapäeva tingimustes otse ,rahva“ (milline 
hüve, televisioon!) poole on sama, mis armeekomandöri pöördu- 
mine üle kindralite, ohvitseride ja allohvitseride peade nende kriti- 
seerimiseks otse sõdurite poole. Peab olema üsna piiratud poliitik 
või küüniline demagoog, et astuda niisugune ennatu samm. 

Võitlus korruptsiooni ja vargusega on normaalses riigis tavaline 
asi. Võitluse tõstmine kõrgema poliitika ja isegi juhtkonna stratee- 
gia tasandile on aga rohkem kui viga. Asi on selles, et kommunist- 
liku ühiskonnakorra puhul pole korruptsioon, ametiseisundi kuri- 
tarvitamine ahnitsemise eesmärgil ja isegi mõned varguse vormid 
mitte lihtsalt kuriteod. Need pole üldse kuriteod selle sõna tavalises 
tähenduses, vaid eluhüvede jaotamise ja ümberjaotamise täiesti 
seaduspärased vormid, nendes seaduspärasustes koguni realiseeru- 
vad mõned põhimised sotsiaalsed suhted. 

Eriti on need elanikkonna erinevate kihtide ja gruppide konsoli- 
deerumise vahendiks ning aitavad eluhüvesid jaotada vastavalt 
ühiskondlikule seisundile. Loomulikult peab riik hoidma need näh- 
tused teatud raamides. Teatada kavatsusest need täiesti välja juu- 
rida, tähendab rünnata süsteemi kõige põhilisemaid seaduspärasusi. 
See on õigustatud moraalijutlustamise, propaganda ja karistus- 
organite tasandil, mitte aga riigi kõrgema juhtkonna tasandil. 

Lääne inimeste kujutlusvõimet rabab N. Liidu juhtkonnas toimuv 
tegelaste vahetus. Kas see on nõukogude ühiskonnas sisuliste 
ümberkorralduste tunnus? 

Mitte mingil juhul. See on nõukogude süsteemile omane juhtkonna 
vahetuse vorm. Praegune iseärasus seisneb selles, et vahetus algas 
juba Andropovi ajal. Protsessi ei suutnud peatada brežnevismi 
lühike retsidiiv Tšernenko isikus. Nii et Gorbatšov ei algatanud 
protsessi, ainult jätkas seda. Sellepärast tundubki, et ta teostab 

seda eelkäijatest kiiremini. Lisaks sattus protsess kokku põlvkon- 
dade loomuliku vahetumisega. 

Möödub mõni aasta ja ,.noored“ Nõukogude juhid, kes võimule 
trügisid, jäävad vanaks. Ka nemad satuvad silm silma vastu 
objektiivse reaalsusega, mida pole võimalik muuta Keskkomitee 
määruste ja demagoogiliste loosungitega. Hiiglasuur N. Liit elab 
ikka nii, kuidas lubavad argielutingimused ja -seadused, mitte nii, 
kuidas käsivad elada aktiivsed ja auahned parteikarjeristid. Viima- 
sed tormavad võidu tegema seda, mida tegid nende , vanad“ eel- 
käijad — kaunistama end ordenitega, saama auastmeid, pidama 
kõnesid ja rahuldamaoma kasvavaid materiaalseid vajadusi. 

Iseenesestki mõista sõltub üht-teist asutuste ja ettevõtete juhtide 
east. Kas aga tegelikult nii palju, kui näib? Vanade juhtide asen- 
damine suhteliselt noorematega ei garanteeri veel iseenesest 
juhtimissüsteemi töö paranemist. Hea süsteem võib ka vanade 
juhtidega töötada hästi, halb süsteem tõötab ka noortega halvasti. 
Enam-vähem hästi töötav juhtimissüsteem tuleb organiseerida nii, 
et see ei sõltuks üksikute asjameeste individuaalsetest omadustest. 

Tegelikult oleks võimalik nõukogude võimu- ja juhtimissüsteemi 
tõepoolest veidi täiustada. Kõigepealt tuleb nurka visata marksist- 
likud ideoloogilised ja propagandistlikud muinasjutud ja tegelda 
ühiskondliku korra ja võimusüsteemi objektiivse teadusliku analüü- 
siga, et täiustamine poleks näilik ja ajutine. 

Siis tuleks omaks võtta palju asju, mida on peetud nõukogude 
ühiskondiiku korra laimamiseks, ja päevavalgele tuua korra olemus. 
Tõepoolest suurt ajaloolist mehisust nõudev tegu. Kui Gorbatšovi 
juhtkond sinnapoole püüdleks, kindlustaks ta endale väljapaistva 
koha ajaloos. 

Kas nad on selleks võimelised? Mitte kunagi ja mitte mingitel 
asjaoludel ei tee ükski Nõukogude juhtkond niisugust sammu. Ka 
Gorbatšovi juhtkond pole erand. 

Kritiseerides vana juhtkonda ja kirjutades tema arvele patud, mil- 
les on süüdi süsteem ise, on gorbatšovistid unustanud, et ka nemad 
pole igavesed, et neidki ootab eelkäijate saatus. 

Karsklaste ühiskond on tore asi. Ometi pole see loodav ilma 
intellektuaalse kainuseta. Parem kaine juhtkond joovale rahvale kui 
auahnusest joobunud reformaatorite juhtkond karsklastele. 

Gorbatšovism on keskpäraste, kuid auahnete parteiametnike püüe 
üle trumbata mitte ainult rahvast, vaid ka inimühiskonna objek- 
tiivseid seadusi. Mitte mingil juhul ei ole see suure tarkuse ega 
isegi terve mõistuse väljendus. Gorbatšov ütleb, et talle meeldib 
nõu pidada Leniniga, see tähendab lugeda Lenini teoseid. Kui ta 
siiralt soovib riigi ja rahva heaolu, peaks ta kõigepealt nurka vis- 
kama marksismi klassikute teosed ning nõu pidama nendega, kes 
tõepoolest püüdlevad tänapäeva teadusliku käsitluse poole. Üld- 
pildi järgi otsustades niisuguseid veidrikke Gorbatšovi õukonnas 
ei ole. 

5. artikkel 
VAEN TEADUSLIKU LÄHENEMISE VASTU 


Kujunenud olukorras pälvib erilist tähelepanu reaalse kommunist- 
liku ühiskonna teadusliku käsituse küsimus. 

Kommunistliku korra objektiivse teadusliku uurimise katsed koh- 
tavad tugevat vastupanu nii N. Liidus kui ka Läänes. Vastupanu 
põhjused N. Liidus on täiesti mõistetavad: kommunistliku ühiskonna 
teaduslikku kirjeldust tajutakse kui tema olemuse paljastamist 
ja see satub lepitamatusse konflikti riikliku ideoloogiaga. 

Teaduslik uurimine näitab, et reaalsel kommunismil on vähe 
ühist maapealse paradiisiga, mida tõotasid mineviku kommunistid 
ja mida tõotab nõukogude ideoloogia. Teaduslik uurimine näitab, et 
kommunism ei kõrvalda inimeste ebavõrdsust, sotsiaalset ebaõig- 
lust, inimese ekspluateerimist inimese poolt ja muid ühiskonna- 
elu paiseid, vaid ainult muudab nende vormi ja sünnitab uusi, mis 
saavad kommunismi igavesteks kaaslasteks. 

Kommunism tuleb ilmale kui hiiglasuur kiusatus ja toob kaasa 
miljonite inimeste elutingimuste mõningase paranemise. Kuid aja- 
loos ei anta midagi muidu ja miski ei möödu karistamatult. Nende 
eeliste eest, mida kommunism inimestele toob, tuleb maksta. Hin- 
naks on pärisorjuse uus vorm kõigi oma vältimatute tagajärge- 
dega. Teel ideoloogia tõotatud maapealsesse paradiisi on põiki ees 
maapealne põrgu, kus ootab halastamatu olelusvõitlus paljude 
inimpõlvede eluea vältel. Nõukogude ideoloogia, mille eesmärk on 
oma ühiskonnausundi ülistamine, ei saa niisugust käsitust loomuli- 
kult lubada. 

Kommunismi teaduslik uurimine ei ole paremal järjel ka Läänes. 
Ka siin võib kommunistlike maade elunähtuste kainest hindami- 
sest praegu vaid unistada või meenutada seda kui möõdunut. Siin 
on kujunenud väga stabiilne pilt nõukogude ühiskonnast, mis 
destabiliseerib Lääne inimeste suhtumist N. Liitu ja sealsetesse 
sündmustesse. 

Veel hiljuti domineeris Läänes kujuilus N. Liidust kui suurest 
koonduslaagrist. Nõukogudevastaste autorite stalinlikke repres- 
sioone paljastavad teosed olid Läänes sensatsioon. Nüüd valitseb 
siin Gorbatšovi perestroika-eufooria. On ära unustatud paljude 
nõukogude kooli läbi teinud inimeste pingutused selgitada Läänes 
nõukogude korra olemust. Unustatud on mineviku õppetunnid. 
Nüüd usutakse Läänes Nõukogude parteifunktsionääre rohkem kui 
neid, kes oma elu hinnaga läbi kannatuste on jõudnud oma ühis- 
konna realistliku käsituseni. 

Palju on põhjusi, miks Lääne mõistus on niisuguses olukorras. 
Ma piirdun vaid ühe sellekohase märkusega. Uks nõukogude 
ühiskonna lääneliku käsituse iseärasusi seisneb selles, et kommu- 

nistlikes maades toimuvate sündmuste hulgast eraldatakse need, mis 
näivad huvitavad ja tähtsad Lääne ning kogu maailma aktuaal- 
ses poliitilises olukorras ja ka Lääne massiteabevahendite vaate- 
vinklist. 

Neid sündmusi uuritakse ja hinnatakse samade, Lääne inimesele 
omaste mõistete ja kriteeriumide abil, millega on harjutud hindama 
Lääne psühholoogilist, ideoloogilist ja intellektuaalset olukorda, mis 
kaotab aga igasuguse mõtte, kui seda kasutatakse nõukogude 
ühiskonna hindamiseks. Neidsamu mõisteid ja kriteeriume mõis- 
tetakse N. Liidus hoopis teistmoodi kui lääneriikides. See puudutab 
niisuguseid mõisteid nagu ,partei“, ,, ametiühingud“, ,, valimised“, 
avalikustamine“, ,, demokraatia“, ,rentaablus“, ,detsentraliseeri- 
mine“, ,dünaamilisus“, , isejuhtimine“, ,,erainitsiatiiv“ jne. 

Selline lähenemine on konjunktuurne ja heitlik. Tõele vastavaid 
arvamusi võimaldab see väljendada vaid juhuslikult ja ilma taga- 
tiseta, et need on õiged. See ei anna usaldatavaid prognoose. See 
mõjub tagantjärele, post factum. Seejuures unustatakse mineviku 
valed või mõttetud otsustused. Toimunud sündmustele antakse 
uus, kuid niisama pealiskaudne ja mõttetu interpretatsioon. See- 
juures uuritakse nõukogude ühiskonda Lääne analoogia põhjal või 
võttes eeskujuks ,,kolmanda maailma“ poliitilisi režiime. Luuakse 
illusioone, nagu saaks Nõukogude , režiimi“ muuta reformidega 
ülevalt ja sundida seda tegutsema nii, nagu soovivad Lääne liid- 
rid. Lääne ettekujutus N. Liidust ei peegelda niivõrd nõukogude 
tegelikkust, kuivõrd mõistuse ja tunnete seisukorda Läänes. Nii 
luuakse nõukogude ühiskonna moonutatud kujutis, hoolimata sel- 
lest, et teavet on külluses ja inimeste hulk, kes tegelevad N. Liidu 
uurimisega, ulatub kümnetesse tuhandetesse. Tõepoolest vapustav 
nähtus' Näib, et mida rohkem raha Lääs kulutab N. Liidu tundma- 
õppimiseks, seda vähem ta objekti mõistab. Soovitavat võetakse 
tegelikkuse pähe või vähemalt arvatakse võimalikuks. Nõukogude 
juhtkonna poolt Lääne lollitamiseks korraldatud tohutuid etendusi 
peetakse nõukogude ühiskonna reaalseteks ümberkorraldusteks. 
Lääs januneb enesepettuse järele. Analüüsinud Lääne ideelis- 
psühholoogilist olukorda, seab Nõukogude juhtkond neile just 
niisuguseid peibutisi, mida nüüdisajal Läänes himustatakse enese- 
pettuseks. Lõpuks ometi on saavutatud petise ja petetu har- 
moonia. 

Nõukogude ühiskonna teaduslik analüüs näitab, et nõukogude 
kord ei ole ainult poliitiline režiim. See on uus ühiskonnakorra tüüp, 
mis oluliselt erineb mittekommunistlike maade ühiskonnakorraldu- 
sest nii minevikus kui ka tänapäeval. Sel tüübil on lahutamatud 
omadused ja seaduspärasused, mida pole võimeline tühistama, isegi 
mitte muutma ükski juhtkond, mitte mingid reformaatorid ega väline 
SUTVE. 

Kommunistliku ühiskonna noorpõlv möödus Stalini ajal. Hru- 
štšovi ja Brežnevi ajal jõudis ta täisikka. Temast on saanud küps 

sotsiaalne organism. Sel kujul on ta määratud eksisteerima sajan- 
deid, kui teda ei lõhu või ei vigasta mingi välisjõud. 

Loomulikult on üksikud ümberkorraldused võimalikud ja neid ka 
tehakse. Need aga ei muuda peamist, nimelt sotsiaalse süsteemi 
põhilisi seaduspärasusi. Nõukogude juhtkond võib oma pseudo- 
reformaatorliku askeldamisega petta miljoneid inimesi Läänes, 
sedagi vaid tingimusel, et need ise tahavad petetud saada. Ometi ei 
ole ta võimeline petma oma ühiskonna objektiivseid seadusi. Juht- 
kond on piiristatud nende seadustega isegi siis, kui ta püüab nende 
sunni alt kõrvale põigelda. 

Kommunistliku ühiskonna sisemehhanismide erapooletu analüüs 
näitab, et tänased raskused N. Liidus pole juhuslikud ega ajutised. 
Raskused on tema oma ühiskonnakorra sünnitised. Neid on või- 
malik ületada ainult osaliselt ja ainult spetsiifiliselt kommunist- 
like vahenditega, see tähendab meetoditega, mida avalikult kasutati 
Stalini ajal ja varjatud kujul stalinismijärgsetel aastatel. Praegune 
juhtkond on kaotanud usu mainitud vahenditesse ja kardab, et nende 
uus kasutamine paljastab kogu maailmale kommunismi julma 
olemuse. Sellepärast püüab ta spetsiifilisi kommunistlikke raskusi 
ületada läänelike, mittekommunistlike vahenditega. 

Olukorra omapära on selles, et nüüd avaldab uskmatust kom- 
munismi ideaalide ning ühiskonna elukorralduse ja juhtimise orga- 
niseerimise spetsiifiliselt kommunistlike meetodite suhtes just 
N. Liidu kõrgem juhtkond. 

Ma eiimestaks sugugi, kui dissidendid ja juhid vahetaksid kohad 
ja ilmuksid dissidendid, kes süüdistavad gorbatšoviste kommu- 
nismi ideaalidest taganemises ja nõuavad kommunistliku elulaadi 
normide taastamist. 

6. artikkel 
KAVATSUSED JA VÕIMALUSED 


Nõukogude võimu- ja juhtimissüsteemis ilmnesid juba ammu kaks 
juhtimisstiili — stalinlik ja brežnevlik. 

Stalinlik ehk voluntaristlik juhtimisstiil seisneb selles, et kõrgeim 
võim püüab jõuga sundida riigi elanikkonda elama ja töötama 
nii, nagu juhid tahavad. 

Brežnevlik ehk muganduv juhtimisstiil seisneb selles, et kõrgeim 
võim ise mugandub rahva elu objektiivselt väljakujunenud asja- 
oludega. 

Viimane stiil oli eos juba Hruštšovi ajal. Hruštšov aga ei jõud- 
nud sellele lõplikku kuju anda, see toimus Brežnevi ajal. 

Loomulikult segunevad reaalses elus mõlemad stiilid. Alles ühe 
või teise ülekaal võimaldab rääkida ühest või teisest võimuperioo- 
dist kui peamiselt voluntaristlikust või peamiselt muganduvast. 
Hruštšovi juhtkond oli üleminek stalinismilt brežnevismile. Brežnevi 
juhtkond lihtsalt heitis kõrvale Hruštšovi totrused ja voluntarismi 
jäänused, mandudes avantürismi. 

Subjektiivselt pretendeerib gorbatšovism pragmaatilisele juhti- 
misstiilile, kuid objektiivselt tõotab kujuneda katseks taaselustada 
stalinlikku voluntarismi ilma stalinliku entusiasmi, hoo ja valmidu- 
seta mis tahes vahenditeks ja ohvriteks. 

Gorbatšov pole esimene ega viimane Nõukogude juht, kes soovib 
nõukogude ühiskonda kannustada, et see galoppi kappaks. Erine- 
valt eelkäijatest moondas aga Gorbatšovi juhtkond oma soovi tervik- 
likuks kontseptsiooniks, N. Liidu sotsiaalse ja majandusliku kii- 
rendatud arengu kontseptsiooniks. Pole vajadust tõestada, et 
»kontseptsioon“ on järjekordne ideoloogiline seebimull, mis tunnis- 
tab nõukogude ideoloogia täielikku loomingulist sigimatust. 

Oluline on, et nõukogude ühiskond pole enam sama, mis stali- 
nismi ajal. Stalini ajal aigas maa areng peaaegu nullist. Kommu- 
nistlikul ühiskonnal on võime suhteliselt kiiresti tõsta maa majandus 
ja kultuur antud sotsiaalse süsteemi optimaalsele tasemele. Edas- 
pidi aga saab kommunistlik süsteem ise arengutempo piirajaks. 

Hruštšovi ja Brežnevi ajal sai nõukogude ühiskonnast küps 
kommunistlik ühiskond. Kommunistliku korra objektiivsed seadused 
ilmnesid täie jõuga. Nõukogude ühiskond ei taha ega suuda enam 
galoppi kapata. Chele kannatamatule ratsutajale, Hruštšovile, 
ühiskond juba andis õppetunni, visates ta ajaloo sadulast ja 
paljastades tema reformikavatsuste rumaluse. Brežnev püsis kaua 
sadulas ainult tänu sellele, et ta viskas kannused minema ja tegeles 
vaid oma maniakaalse auahnuse ning oma maffia liikmete isu 
rahuldamisega. 

Gorbatšovil on Stalini kavatsused, aga Brežnevi võimalused. 

Paljumiljoniline ühiskond oma keerulise majandus-, juhtimis- ja 
kultuurisüsteemiga pole sõdurite armee, keda saab käsutada kii- 
remini edasi liikuma. Eksisteerivad paljud ,agad“, mis panevad 
gorbatšovistide tohututele kavatsustele oma piirangud ja keelud. 

Arvukate ,,agade“ hulgas on eriti kaalukad need, mis on seotud 
N. Liidu sotsiaalse struktuuri, võimu- ja juhtimissüsteemi siseste 
ja ühiskonna kui terviku suhetega. Võim nõukogude ühiskonnas 
pole kaugeltki kõigeväeline. NLKP KK peasekretäri tegevust piira- 
vad teised Poliitbüroo liikmed ja KK aparaat. Parteiaparaadi 
tegevust piiravad muud võimu- ja juhtimisasutused. Ülemuste 
korraldused ja üleskutsed on piiratud rahva töö- ja elutingimus- 
tega. Iga asutuse ja ettevõtte tegevus on piiratud teiste asutuste 
ja ettevõtete tegevusega. | 

Kui kõrgem parteijuhtkond kutsub rahvast üles joomist maha 
jätma ja paremini tööle hakkama, ei järeldu sellest veel, et kõik 
lõpetavad joomise ja töötavad nii, nagu ülemused soovivad. Oleta- 
des, et töötajad otsustaksidki paremini töötada, ei järeldu sellest 
veel, et neil õnnestuks oma otsust täide viia. 

Rahvamassil on oma, asutustel ja ettevõtetel oma püsiv elutege- 
vuse korraldus, mida polegi nii lihtne muuta. Isegi tühised muudatu- 
sed ühiskonna hiiglaslikus mehhanismis sõltuvad selle teiste osade 
arvutust hulgast. Siin pole tegu üksikute bürokraatidega. Tegu on 
sotsiaalsete suhete tervikuga, mis sunnib konservatiivseteks bürok- 
raatideks kõiki, kes peavad tervikus funktsioneerima. Lisage siia 
fakt, et inimestel on ühiskonnas erinev seisund ja nende huvid ei 
ühti, vaid pahatihti on otse vastandlikud. Ka võimu- ja juhtimis- 
süsteem pole homogeenne. Selles kujunevad pidevalt konflikt- 
situatsioonid. Et püsima jääda, mõeldakse vähem maa päästmisele, 
rohkem oma naha hoidmisele ja esitatakse oma isiklikke huve 
terviku huvide pähe. 

Lõpuks pole peaasi mitte tegu, mida valjult kuulutatakse, vaid 
näilisus: kõik peab välja nägema nii, nagu kulgeks elu varem 
koostatud plaani järgi, kooskõlas vastuvõetud otsusega. Loomuli- 
kult tehakse ka tegusid. Ent ainult osaliselt. Mitte nii, nagu taheti 
ja nagu aruannetes esitatakse. Sotsiaalsel süsteemil on oma efektiiv- 
suse lagi, mida pole võimeline ületama ükski juhtkond. 

Kõigi ülaltoodud .,agade“ ignoreerimine on vabandatav moralisti- 
dele ja neile, kellel on ähmane ettekujutus hiiglasuure sotsiaalse 
süsteemi funktsioneerimise seaduspärasustest, keda ei lasta isegi 
võimuhierarhia madalamatele astmetele. Kui aga inimesed, kes 
alaliselt on ametis võimu- ja juhtimissüsteemis, ignoreerivad neid 
»agasid“ ja käituvad nii, nagu piisaks nende demagoogilistest 
üleskutsetest hiiglasuure ühiskonna elu ümberkorraldamiseks, ei ole 
see midagi muud kui vastutustundetu avantürism, pettus ja puru 
silmapuistamine. 

7. artikkel 
SARNASTUMISE SEADUS 


Ehkki probleemid, mis küpsesid N. Liidus, on siseprobleemid, 
kerkisid nad siiski esile N. Liidu ja Lääne suhete tulemusena. 
Gorbatšovi juhtkonna eesmärk on tõsta ettevõtete tööviljakust ja 
tööstuse tehnoloogilist taset, täiustada juhtimissüsteemi. 

»Tõsta“, , parendada“, , täiustada“, kuid millega võrreldes ja mis 
eesmärgil? Kas progress progressi pärast? 

Ei, tegelikus elus nii ei ole. Poleks Läänt, oleks nõukogude majan- 
dus- ja juhtimissüsteemi olukorda N. Liidus kiidetud täiuse tipuks. 
Poleks Läänt, oleks rahva elutingimusi N. Liidus kiidetud kui maa- 
pealset paradiisi, peaaegu nagu täielikku kommunismi. Just Lääs on 
N. Liidule praegu mõõdupuuks ja eeskujuks. 


Uue Nõukogude juhtkonna tegelik eesmärk on saavutada, et 
N. Liit ei paistaks nii näotu Läänega võrreldes nagu praegu, ja 
kindlustada nõukogude ühiskonda igas mõttes (esmajoones sõjali- 
ses), tugevdada oma positsiooni konkurentsis Läänega, Läänele 
vastu panna. Tänapäeval on seda võimalik teha ainult ühel moel, 
nimelt sarnastudes Läänega. 

Lääs on saanud niisama objektiivseks faktoriks N. Liidu siseelus, 
kui N. Liit Lääneski. Asjaolu, milles (Nõukogude juhtkonna seisu- 
kohast) positiivsete tagajärgede kõrval peituvad ka negatiivsed, 
need, mida nõukogude ideoloogia ja propaganda nimetavad , Lääne 
kahjulikuks mõjuks“. Nüüdsetes tingimustes oleks iga Nõukogude 
juhtkond sunnitud hoidma Läänele lähenemise suunda, kuigi on 
selge, et nimetatud suund kahjustab N. Liidu sotsiaalset korda. 
Nõukogude võimud pole võimelised lähenemisele vastu seisma, sest 
ka nemad alluvad sotsiaalsete fenomenide sarnastumise objektiivse 
seaduse mõjule. 


Mõne aasta eest korraldati matš karate maailmameistri ja poksi 
maailmameistri (siis Muhamed Ali) vahel. Kogu matšiks määratud 
aja lamas karatetšempion selili ja hoidis löögivalmis võimsat jalga, 
mille ainsa hoobiga ta võis tappa hobuse. Poksitšempion keksis 
tema ümber, mängitades võimsaid käelihaseid, millest oleks samuti 
piisanud hobuse tapmiseks ainsa löögiga. Võitlust ei toimunudki. 
Vastased ei olnud võrreldavad. 

Matši korraldasid ettevõtlikud mehed jõudepubliku lõbustami- 
seks. Mis oleks juhtunud siis, kui karate- ja poksitšempioni tege- 
lik võitlus poleks olnud välditav ja oleks neile olnud elu ning 
surma küsimus? Arvatavasti oleksid võitluse tulemuse otsustanud 
mingid muud omadused, näiteks võime ajada pikka aega läbi toidu 
ja veeta. Esitame küsimuse teisiti: mis oleks saanud siis, kui vastased 
oleksid eelseisvaks võitluseks varem valmistunud? Arvatavasti oleks 

siis karatemeister pidanud õppima poksilööke ja poksija omandama 
karatevõtteid. 

Vastaste sarnastumise seadus, mis on üldise konvergentsiseaduse 
üksikjuhtum, mõjub täiel määral ka inimkonna sotsiaalsele evolut- 
sioonile. See pole evolutsiooni ainus seadus. Ta mõjub üheaegselt 
ja koos teiste seadustega. Mõju pole kaugeltki alati silmanähtav. 
Sageli neutraliseerib ja varjab seda teiste seaduste toime, eriti evo- 
lutsiooniliinide divergentsi seaduse toime. Siiski oleks viga seda 
ignoreerida. 

Klassikaline näide on Saksamaa ja N. Liidu sarnastumine ESsi- 
mese ja Teise maailmasõja vahelisel ajal. Mida Hitleri Saksamaa 
ka poleks Lääne-Euroopas ette võtnud, jäi potentsiaalselt, aga 
hiljem ka aktuaalselt tema peamiseks vaenlaseks N. Liit. Orien- 
teerumine nimetatud ajaloolisele vastasele määras oluliselt nende 
aastate Saksa ühiskonna sisestruktuuri ja elulaadi. Ka Nõukogude 
juhtkonnale ja rahvale oli selge, et just Hitleri-Saksamaa on nende 
ajalooline vastane number üks. Eitada selle orientatsiooni mõju 
nõukogude ühiskonna evolutsioonile oleks samuti mõttetu. 

Siin läks sarnastumine nii kaugele, et Lääne mõtlejad hakkasid 
neid vaatlema kui ühte tüüpi sotsiaalseid nähtusi, nagu mingi 
totalitarismi avaldust. Sotsiaalsete süsteemide sügav kvalitatiivne 
erinevus jäi tagaplaanile ja see oli üks Saksamaa ajaloolise lüüa- 
saamise põhjusi. Lüüa ei saanud mitte ainult Saksamaa, vaid 
Saksamaa kui Lääne esindaja, see tähendab lüüa sai Lääs ter- 
vikuna. 

Tol korral töötas ühiskondlike koosluste sarnastumise üldine 
sotsiaalne seadus N. Liidu kasuks. Stalini režiimi sarnastumine 
Hitleri režiimiga vastas rohkem kommunistliku ühiskonna olemu- 
sele, kui Hitleri režiimi sarnastumine Stalini režiimiga. Kõigest 
hoolimata oli hitlerism nähtus, mis jäi Lääne evolutsiooniliini raa- 
midesse. Oma sarnastumises Stalini režiimiga läks see liiga kau- 
gele ja ületas mugandumise määra. Ka see sai üheks tema lüüa- 
saamise põhjuseks. 

Võitlevate ajalooliste vastaste sarnastumise tunnuseid võib mär- 
gata ka tänapäeva maailmas. Loomulikult kerkib küsimus: kelle 
kasuks töötab praegu ja tulevikus see evolutsiooni seadus — 
kas ,Ida“ või ,, Lääne“ liini kasuks? 

Pärast Teist maailmasõda on olukord maailmas sedavõrd muutu- 
nud, et vastus sellele küsimusele ei tundu enam nii ilmselge kui 
hitlerliku Saksamaa konflikti puhul stalinliku N. Liiduga. Siin- 
kohal tahan ma eriliselt rõhutada, et jutt ei ole ,Ida“ ja , Lääne“ 
jõudude vahekorrast ning võitluse võimalikust tulemusest. Saksa- 
maa kallaletungi puhul N. Liidule näis jõudude ülekaal olevat 
esimesel ja võitluse tulemus tundus olevat juba ette tema kasuks 
otsustatud. Jutt on ainult inimkonna evolutsiooni suunast. 

Vaadeldav seadus võib töötada ühe konkureeriva evolutsiooni- 
tendentsi kasuks, kuigi iseenesest pole see veel garantii, et vastava 

tendentsi konkreetsed kandjad väljuvad võitlusest võitjana. N. Liidu 
purustamine sõjas Saksamaaga poleks veel tähendanud, et sarnas- 
tumise evolutsiooniseadus oleks toiminud Saksamaa kasuks. Kõigest 
hoolimata oleks see toiminud nõukogude ühiskonna sotsiaalse süs- 
teemi kasuks. 

Niisiis, kuidas toimib sarnastumise evolutsiooniseadus tänapäeva 
maailmas? Peaks läbi viima hiiglasuured teaduslikud uuringud, et 
saada küsimusele enam-vähem usaldusväärset vastust. Siinkohal 
juhiksin tähelepanu ainult kahele evolutsiooni tegurile, millest 
üks toimib ,, Läänes“, kuid , Ida“ tendentsi kasuks, ja teine toimib 
»Idas“, kuid ,, Lääne“ tendentsi kasuks. Mõlemad tegurid on seotud 
tänapäeva ajaloo peaprobleemiga, ja see on sõda. 

Maailma juhtivad riigid valmistuvad nii või teisiti uueks maa- 
ilmasõjaks. Olgu eesmärk pealegi sõja ärahoidmine. Siiski pole nad 
võimelised vältima sõjaks valmistumise mõju sotsiaalsele evolut- 
sioonile. Tänapäeval sünnitab kõik see, mis on seotud eeldatava 
maailmasõjaga, paratamatult määratu sotsiaalse mehhanismi, kuhu 
kaasatakse miljoneid inimesi. 

Viimased moodustavad omalaadse riigi riigis, millel on kõik kom- 
munistliku organisatsiooni olulised tunnused. Selline inimeste palju- 
miljoniline organisatsioon on juba olemas ja jääb püsima kümneteks 
aastateks. Vabatahtlikult nad ajaloo lavalt ei lahku. Sõja korral 
haarab see organisatsioon võimu ühiskonnas kõigi sellest tulenevate 
tagajärgedega. 

Valmistumine uueks maailmasõjaks on ka Nõukogude (Ida) 
bloki maade peaprobleem. Seejuures peab , Ida“ arvestama oma 
ajaloolise vaenlase, , Lääne“ jõuga, peab temaga võistlema ja sar- 
nastuma. Enne Esimest maailmasõda aitas sarnastumine ,, Läänega“ 
kaasa uue kommunistliku korra sisemise potentsiaali arengule 
N. Liidus. Nüüd on see potentsiaal juba ammendatud. Nüüd 
tähendab sarnastumine Läänega püüet N. Liidule jõuga peale 
suruda elulaadi, mis ei vasta tema sotsiaalse korra olemusele. 
Millise propagandistliku demagoogia taha nõukogude juhtkond ka 
ei varjaks oma pingutusi tõsta asutuste ja ettevõtete eiektiivsust, 
tugevdada töödistsipliini ja parandada kogu juhtimissüsteemi, 
püüab ta sellega oma maale peale suruda läänelikke eluvorme. 
Vaenutsevate sotsiaalsete süsteemide sarnastumise seadus toimib 
N. Liidu olemasolu esimestest päevadest alates, loosungiks Läänele 
järele jõuda ja temast ette minna kõiges, mida nõukogude vaate- 
vinklist loetakse positiivseks. Küsitavaks jääb, kuivõrd see on 
võimalik nõukogude korra tingimustes. 

8. artikkel 
LÄÄNELE JÄRELE JOOSTES 


Kommunismi ideoloogide kavatsuste kohaselt peab kommunistlik 
ühiskond edestama cesrindlikke kapitalistlikke maid (Läänt) töö- 
viljakuse, ettevõtete majandusliku efektiivsuse ja üldse kõigi majan- 
duselu näitajate poolest. 

Sellepärast püstitati nõukogude ühiskonna eksisteerimise esimes- 
test päevadest alates loosung kapitalimaadele järele ja neist ette 
jõuda. Loodeti loosungi realiseerimist imelühikese ajaga. Möödus 
seitsekümmend aastat, aga loosung ,, järele ja ette“ ei saanud 
tegelikkuseks, vaid hakkas tunduma veelgi utoopilisemana kui 
esimestel aastatel pärast revolutsiooni. Loosungit koguni nõrgendati 
ja jäeti alles ainult esimene osa — ,järele jõuda“. Kuigivõrd 
muutus ka sõnastus. Nüüd räägitakse tõusmisest kõrgemate maa- 
ilmastandardite tasemele. Loosungi teine osa (,,ette jõuda“) kadus 
hiljukesi ära. (Nõukogude inimesed naljatavad, et ette jõuda Lää- 
nest ei tohi, sest siis näevad kõik meie paljast tagumikku.) Praegu 
näib loosung , järele jõuda“ või ,tõusta“ isegi nõrgendatud vor- 
mis hiiglasuure ajaloolise ulatusega kavatsusena. 

Juba Lenini eluajal hakkas kommunistlik kord oma kaasasün- 
dinud pahesid avastama. Lenini viimased artiklid ja kirjad tõen- 
davad, et see ajas teda peaaegu paanikasse. Ometi ei lubanud ta 
pisimatki kahtlust, et äsja sündinud kommunistlik ühiskond polegi 
nii täiuslik, nagu ta eksisteeris kaunihingeliste ideoloogide unistus- 
tes. 

Loosung eesrindlike kapitalistlike riikide majandusele järele ja 
sellest ette jõuda tundus Stalini ajal palju reaalsem kui praegu. 
Siis alustati kõike nullist ja protsendid jätsid elutingimuste para- 
nemisest ja N. Liidu edusammudest vapustava mulje. ,, Raudne ees- 
riie“ võimaldas luua Lääne elust niisuguse ettekujutuse, et nõu- 
kogude rahvas uskus veel propaganda deklareeritud loosungeid. 
Sõda ja sõjajärgne aeg avas miljonitele nõukogude inimestele 
N. Liidu ja Lääne majanduse ning elatustaseme tegeliku suhte. 
Algas kainenemine. 

Hruštšov ja tema liberaalsed abilised tunnistasid ametlikult niigi 
ilmselgeid nõukogude ühiskonna puudusi ja otsustasid N. Liidu elu 
igas suhtes ümber korraldada, ennetades nii peaaegu veerand 
sajandit Gorbatšovi , uuendusi“. Otsustati täiustada ettevõtete tööd, 
paljud neist viidi üle ikka samale ,.enesefinantseerimisele“ ja 
»isetasuvusele“, millest gorbatšovistid pasundavad kogu maailmas 
kui avastusest nõukogude majanduses. 

Tulemuseks oli kahjumiga töötavate ettevõtete arvu kasv ja 
»isetasuvuse“ loosung unustati. Siis võeti kasutusele sõna ,ise- 
majandamine“. Täiustati juhtimissüsteemi. Asutati ,rahvamajandus- 

nõukogud“, mille tagajärjel veelgi kasvas bürokraatiaaparaat. 
Eraldati, ühendati, kombineeriti ja nimetati ümber ministeeriume, 
valitsusi, truste jne. Bürokraatide hulk muudkui kasvas. Siis 
naljatasid nõukogude inimesed, et NLKP Keskkomitees otsustati 
jagada raudteetranspordi ministeerium kaheks — 0 Sinnasõidu 
Ministeerium ja Tagasisõidu Ministeerium. 

Gorbatšovistid edestasid hruštšoviste kõrgemate võimuorganite 
tegevuse produktiivsuse tõstmise otsuste vastuvõtmise produktiiv- 
suse poolest. Vaatame näiteks, millised otsused võeti vastu kõigest 
kahe päeva, 1987. aasta 19. ja 20. augusti jooksul (aga aastas on 
365 päeva). 

NLKP KK määrusega loodi NSVL Ajakirjanike Liidu juurde 
eriline ajakirjandusiond. Kombe kohaselt anti uuele organisatsioo- 
nile lühendnimetus Žurfond. Niisiis, sündis uus bürokraatlik orga- 
nisatsioon — perestroika käigus, mille eesmärk on juhtimissüs- 
teemi lihtsustamine. 

Samal päeval võttis Ministrite Nõukogu vastu otsuse luua eri- 
toimetus massiteabevahendite teooriat, ajalugu ja praktikat käsit- 
leva kirjanduse väljaandmiseks. Veel üks bürokraatlik organisat- 
sioon. 

Veel huvitavam ümberkorraldus toimus nendel päevadel arhi- 
tektuuri ja linnaehituse juhtimise stääris. Võeti vastu otsus 
reorganiseerida juhtimisaparaat, mis haldas linnaehituse korralda- 
mist. Bürokraatlikku aparaati on alati kergem ümber korraldada 
kui linnu. Võeti vastu otsus luua arhitektuuri ja linnaehituse juhti- 
miseks ühtne juhtimissüsteem. (Millegipärast pole ma Lääne 
ajakirjanduses märganud vaimustust selle nõukogude juhtimis- 
süsteemi ,,detsentraliseerimise“ ilmingu puhul.) Edasi otsustati 
reorganiseerida Riiklik Tsiviilehituse ja Arhitektuuri Komitee 
(lühendatult Gosgraždanstroi) Riiklikuks Arhitektuuri ja Linna- 
ehituse Komiteeks (lühendatult Goskomarhitektura). On alles 
perestroika! Varem mõnulesid parasiitide parved ,,Gosgraždan- 
stroi“, nüüd aga ,,Goskomarhitektura“ sildi all. Kuidas niisugune 
perestroika parandab miljonite lihtsate, nõukogude ühiskonna 
keskmistesse ja madalamatesse kihtidesse kuuluvate inimeste ela- 
mistingimusi, on juba teisejärguline küsimus. 

Hruštšovi ajal tekitas N. Liidus sensatsiooni idee, et ülemused ei 
pea ise pliiatseid teritama, sest nende kallis aeg ja loomejõud kulub 
tähtsamatele asjadele. Selle kohta trükiti miljonilise tiraažiga 
Ameerika mänedžeri brošüür. Clemuste kabinette hakkasid kaunis- 
tama topsid täis sekretäride teritatud pliiatseid. Projekteeriti 
eriline pliiatsiteritamise masin. Loomulikult piirduti ainult projek- 
tiga. Ülemused, kelle loomejõud vabastati -pliiatsiteritamisest, 
tormasid muidugi seda tarmukamalt altkäemaksu võtma ja karjää- 
riintriige punuma. 

Huvitav, kas gorbatšovistid mõtlevad midagi analoogilist välja? 
Küllap mõtlevad. Kindlasti kaunistavad nad ülemuste kabinetid 

Läänest varastatud kompuutritega, et ülemused võiksid rakendada 
oma loomejõudu kiirendatud tõusuks ametiredelil ja korruptsiooni- 
süsteemi ümberkorraldamiseks. 

Brežnevi ajal jõudis nõukogude ühiskond täisikka ja loosungi 
»Järele Ja ette jõuda“ suhtes võitis terve mõistus. Nendel aastatel 
tehti tähtis avastus: milleks Läänele järele jõuda, kui teda võib 
ka muidu sundida kommunismiüritust teenima? Piisab, kui luua 
võimas armee, mis oleks võimeline Läänt Šantažeerima, välja 
arendada ülivõimas agentide ja spioonide võrk, mis oleks võimeline 
varustama N. Liitu teabega Lääne värskeimatest teaduse, tehnika 
ja tööstuse saavutustest, laiendada N. Liidu rahvusvahelist 
aktiivsust kõigis inimelu sfäärides ja igas planeedi nurgas. 

Juba Brežnevi ajal oli selle orientatsiooni eestvedajaks ,,lääne- 
meelne“ Andropov, kes kontrollis N. Liidu tegevust Läänes ja 
Lääne ekspluateerimist N. Liidu huvides. 

Brežnevi valitsemise lõpul kujunes N. Liidus ja maailmas nii- 
sugune olukord, et N. Liit ei saanud enam jätkata edukalt konku- 
rentsi kapitalistliku Läänega ja kaevata viimasele hauda Lääne 
enda süstemaatilise ja igakülgse abita, Lääne avaliku arvamuse ja 
äriringkondade sümpaatiat võitmata. Andropov valmistas ette kõik 
vajalikud eeldused selle probleemi lahendamiseks. 

Brežnevi aja lõpul selgus ka, et ainult Lääne ja teiste maailma 
maade ekspluateerimise arvel pole võimalik N. Liidus küpsenud 
raskusi ületada ja Lääne-vastases võitluses kaua ülekaalu hoida. 
Ka N. Liit tuleb osaliselt reorganiseerida, et muuta nõukogude 
ühiskond dünaamilisemaks, asjalikumaks, produktiivsemaks, ärili- 
sest vaatevinklist kõrvutatavamaks eesrindlike kapitalistlike riiki- 
dega. Nii kerkis kunagi puhtideoloogiline, justkui unustatud loo- 
sung uuesti üles kui praktiline, elutähtis vajadus. Kavatsuste 
deklareerimisest üksi ei piisanud, midagi tuli ette võtta ka nende 
eliurakendamiseks. 

Nõukogude ühiskond on kogu oma ajaloo vältel viselnud ja 
viskleb edaspidigi kahe ääramuse, Läänest eraldumise ja Lääne 
ees kummardamise vahel. Esimene äärmus väljendus ,,raudse ees- 
riide“ loomises Stalini ajal. Teist äärmust väljendab praegu selgelt 
Gorbatšovi perestroika. 

Praegu on Lääs saanud mõõdupuuks ja näidiseks Gorbatšovi 
juhtkonna reorganiseerimiskatsetele. Seejuures ei kavatseta Läänele 
järele jõuda spetsiifiliselt kommunistlike majandusmeetodite, vaid 
Läänelt laenatud meetodite abil. Raskuste ületamise kommunist- 
likud meetodid ja spetsiifiliste kommunistlike probleemide lahen- 
damine osutusid Läänele järelejõudmiseks ilmselgelt kõlbmatuiks. 

Seejuures N. Liit ,ei lähe sotsialismilt üle turumajandusele, 
ideoloogilisele pluralismile ja läänelikule demokraatiale“, nagu tea- 
tas ühes oma esinemises üks Nõukogude kõrgemaid juhte J. Ligat- 
šov. Ehkki Ligatšovi loetakse Gorbatšovi vastaseks, väljendas ta 
nõukogude juhtkonna ühist arvamust (sealhulgas ka Gorbatšovi 

oma), mis vastab nõukogude korrale ja elanike sisseharjunud 
elulaadile. See vastuolu teeb Läänele ,järelejõudmise“ poliitikast 
vaid Lääne jäljendamise poliitika. 

Lääne jäljendamine N. Liidus ei riiva ühiskonna aluseid. See 
puudutab vaid pisiasju või piirdub juttudega. Sageli on see lihtsalt 
naeruväärne. Näiteks võeti tarvitusele tšekiraamatud. Seda maal, 
kus rõhuva enamuse inimeste käsutuses on armetult vähe raha, 
mida jätkub vaevalt ,palgast palgani“. Seda maal, kus kauplused on 
tühjad ja rahal on vaid vormiliselt midagi ühist lääneriikide valuu-. 
taga. Loomulikult leidub inimesi, kellel on palju raha. Harilikult 
nad varjavad oma sissetulekute allikaid, sest ei taha seadusega 
vastuollu sattuda. Uuendust võivad kasutada vaid vähesed kodani. 
kud, kes kuuluvad kõrgematesse või privilegeeritud kihtidesse. 
Need kihid oleksid suurepäraselt ka ilma uuenduseta läbi ajanud. 
Oleks ainult raha! 

Värdjalikud vormid omandanud Lääne jäljendamine kultuuris ja 
olmes, samuti noorte hulgas, ei kannata kirjeldamist. Lääne massi. 
teabevahendid, mis nõukogude elule üldiselt vaatavad ülevalt alla 
ja püüavad neid nähtusi ergutada, lootes hingepõhjas, et need 
viivad nõukogude ühiskonna lagunemisele, varjavad hoolikalt tege- 
likku olukorda sel alal. Ainult huvi kadumine nende ilmingute vastu 
ja üksikud ridadevahelised märkused võimaldavad Lääne inimestel 
aimata selle jäljendamise läbikukkumist. 

Uksvahe räägiti nõukogude ajakirjanduses ,,mitteformaalsetest* 
organisatsioonidest. Korraldati nende nõupidamisi. Astuti koguni 
samme nende ,legaliseerimiseks“. Muidugi patsutas Lääne aja. 
kirjandus gorbatšoviste algatuse eest õlale, sest nägi selles liiku- 
mist lääneliku demokraatia suunas. Näe, ka N. Liidus on kõik 
olemas, mis vabas Lääneski! Kellelegi ei tulnud pähe analüüsida 
nimetatud Lääne jäljendamise koletuslikku silmakirjalikkust ja 
karikatuursust. Loomulikult kära , mitteformaalsete“ organisatsioo. 
nide ümber tasahilju vaibus. 

Pole enam sugugi naljakas, vaid jube, kui juttu tuleb tähtsama. 
test asjadest. Üheks kõrge majandusliku efektiivsuse vältimatuks 
tingimuseks ja tagajärjeks Läänes on tööpuudus. Loomulikult 
kerkib küsimus, millised on N. Liidu väljavaated sellel ala]. 
Uheks kommunismi eeliseks kapitalismi ees on tööpuuduse likvidee- 
rimine, garanteeritud tööhõive. Hüve, mille eest tuleb maksta kõrget 
hinda: tööviljakuse langus, ettevõtete majanduslik ebaefektiivsus, 
toodangu halb kvaliteet, madal töötasu, sunniviisiline töö. Siiski on 
garanteeritud töö isegi nendes tingimustes hüve. 

Loomulikult toob majandusliku efektiivsuse tõus Lääne eeskujul 
päevakorda töötajate täieliku hõive tagamise meetmed. Millist 
lahendust pakuvad probleemile nõukogude spetsialistid ja juhtivad 
organid? 

Näiteks pensioniea alandamist, mis tegelikult tähendab väga 
paljude inimeste elatustaseme langust. Peamine abinõu — need, kes 

»vabanevad“ töötajate arvu vähendamise tagajärjel ühes või teises 
ettevõttes, peavad vahetama elukutset ja elukohta. Erilised organid 
tegelevad nende ümberõpetamise ja laialijaotamisega. Tegelikult 
tähendab see sunniviisilist töölerakendamist kõigi oma košmaari- 
dega. 

Nüüd tajuvad nõukogude inimesed loosungit ,, Läänele järele 
jõuda“ või ,tõusta kõrgemate maailmastandardite tasemele“ enne- 
kõike kui niisuguste olmetingimuste loomist, nagu nende meelest 
on Läänes. Ent nad ei taha sugugi niisuguste töötingimuste loo- 
mist, mis Läänes loovad kõrge elatustaseme. Nad tahavad võima- 
tut, nimelt, Lääne ühiskonna hüvede ühendamist kommunistliku 
ühiskonna hüvedega, kuid ilma kummagi ühiskonna puudusteta. 
Valiku korral ei eelista nad Lääne, vaid oma ühiskonna hüvesid 
koos selle puudustega. 

Muuseas, nad on valiku juba teinud ja valivad edasi kogu oma 
elulaadiga, taandades nii Gorbatšovi perestroika järjekordse juht- 
konnalavastuse rolli. Pole olulist tähtsust, kas reformid õnnestuvad 
või mitte. Elu N. Liidus ei muutu oluliselt, kui nad õnnestuvadki. 
Sotsiaalne kord, võimu- ja juhtimissüsteem ning ideoloogia jäävad 
vankumatult püsima. Tööviljakus, ettevõtete efektiivsus ja elatus- 
tase jäävad samale tasemele, mis on omane antud sotsiaalsele 
korrale. Kui toimubki mingi paranemine, siis mitte tänu reformi- 
dele, vaid tänu Lääne abile ja ekspluateerimisele. Paranemine ei 
saa olla kestev. Jälle kerkivad üles vanad probleemid. Neile lisan- 
duvad uued. Nõukogude juhtkond peab varem või hiljem kasutama 
avalikult ja suures ulatuses meetmeid, mis vastavad kommunismi 
olemusele ja on N. Liidu ajaloos palju kordi proovitud. Nii jääb 
Gorbatšovi Lääne jäljendamisest järele ainult kentsakas mälestus. 

9. artikkel 
DÜNAAMILISUS JA KONSERVATIIVSUS 


Gorbatšovi juhtkond tahab nõukogude elu muuta dünaamilisemaks, 
et Brežnevi-aegsest seisakust üle saada. Kasulik on tähelepanu pöö- 
rata järgmistele asjaoludele, enne kui kavatsust laita või kiita. 

Läände asunud nõukogude inimesed ilmutavad enamasti hämmas- 
tavat ükskõiksust ja isegi vaenulikkust ühiskonna igasuguste muu- 
datuste vastu, eriti niisuguste vastu, mis on seotud ,,pahempool- 
sete“, ,,punaste“ ja muude “progressiivsete“ ideede ja liikumis- 
tega. See nähtus tundub eriti imelik. Nõukogude inimesed teostasid 
inimkonna ajaloo kõige radikaalsema sotsiaalse revolutsiooni. Nad 
kasvavad üles ja elavad alaliselt kõige ,eesrindlikumate“ ja 
»Pprogressiivsemate“ ideede õhkkonnas. Lapseea ja noorpõlve kan- 
gelasteks on neil sundkorras mineviku reformaatorid ja revolut- 
sionäärid, esmaavastajad teaduses, leiutajad, kultuuriuuendajad. 
Päevast päeva ja aastast aastasse sisendab nõukogude ideoloogia 
ja propaganda nõukogude inimestele mõtet, et nad käivad maailma 
marulise revolutsiooniprotsessi esiridades. N. Liit toetab kogu maa- 
ilmas püüdlusi sotsiaalsete muutuste ja reformide poole. Ime küll, 
kõige selle kiuste ilmutavad Läände asunud nõukogude inimesed 
niisugust konservatismi, mida isegi kõige paadunumad Lääne kon- 
servatiivid kardavad tunnistada. 

Ehk küll mitte kõigi nõukogude inimeste, kuid siiski rõhuva 
enamuse konservatismi fenomen annab küllalt tõsise aluse tavaliste 
ettekujutuste kriitiliseks ümberhindamiseks konservatismi ja uuen- 
duspüüete (ma nimetan seda dünaamilisuseks) suhetest tänapäeva 
ühiskonnas. 

On asjaolusid, mis soodustasid ja soodustavad nõukogude ini- 
meste konservatismi, nendest aga ilmselt ei piisa selle mõistmi- 
seks. Siin need on. Ei suurt revolutsiooni Venemaal ega sellele 
järgnenud põhilisi ümberkorraldusi ei teinud nõukogude inimesed, 
vaid nende eelkäijad, niisiis nõukogude-eelsed inimesed. Nõukogude 
inimesed selle sõna otseses tähenduses on ümberkorralduste tule- 
mus. Nõukogude inimeste eelkäijatel polnud vähimatki ettekuju- 
tust reaalsetest tagajärgedest, milleni lõppkokkuvõttes viib nende 
pretsedenditu ajalooline dünamism. Nende järeltulijad, see tähendab 
nõukogude inimesed, tunnevad omal nahal, kuhu võib viia piiritu 
revolutsioonilisus ja ümberkorralduste ,,progressiivsus“. Neil on 
kõrini progressi-ideedest, mida nad tajuvad kui valepropagandat. 

Sotsiaalsete ümberkorralduste püüdlusi välismaal ei erguta nõu- 
kogude inimeste enamus, vaid need, kes tegelevad sellega eriala- 
selt. Rahvahulgad suhtuvad ümberkorraldustesse ükskõikselt, sest 
toimuv neid ei puuduta. Kõike, mida nõukogude ideoloogia tõotab 
nõukogude inimestele kui ühiskonna , täielikule“ kommunismile 

edasiliikumise resultaati, näevad nõukogude inimesed Läänes kui 
kapitalismi eelnenud arengu tulemust. Asunud Läände, puutub nõu- 
kogude inimene esialgu kokku ainult N. Liidus unistatud külluse 
välise küljega. Ta kardab, et edaspidised muutused Läänes viiksid 
vaid kõigi olemasolevate hüvede kadumiseni. Ta tahaks hüüda: 
»Peatu, hetk, sa oled imekaunis.“ 

Muidugi näib see hetk imekaunis tõepoolest ainult hetke. Kui 
siis endine nõukogude inimene ei sea end Läänes sisse vähemalt 
keskmise heaolu tasemel, tunneb ta pettumust. Mitte kui nõukogude 
inimene, vaid juba kui nõukogude ühiskonnast taganeja. Reeglina 
jääb ta ka siis sotsiaalselt konservatiivseks ega suurenda Lääne 
ühiskonda reorganiseerida püüdvate inimeste ridasid. 

Ometi ei ole nõukogude inimeste enamiku konservatiivsus aja- 
loolise vastasseisu ning oma ja Lääne elutingimuste kõrvutamise 
tagajärg. Neil vastandustel pole üksi negatiivne, vaid ka positiivne 
osa selles, et nõukogude inimesed üldiselt võtavad omaks oma 
elulaadi. Nõukogude inimeste enamus on konservatiivne oma elu 
ja tegevuse objektiivsete tingimuste mõjul kommunistliku sot- 
siaalse süsteemi raamides. 

Kommunistlik ühiskond on organiseeritud nii, et dünaamilisusega 
seotud jõupingutused ja risk ei anna väljaspool sotsiaalset hierar- 
hiat mingeid eeliseid; nad ei tasu end ära, vastupidi, põhjustavad 
sageli kaotusi ja ebameeldivusi. Dünaamilisusse kalduvad inimesed 
põrkavad kõigepealt kokku kõikvõimsa konservatiivse üldsuse vae- 
nuliku suhtumisega. N 

Dünaamilisusse kalduvate inimeste hulk on suhteliselt väike. Või- 
mud toetavad reid harva. Põhimõtteliselt pole nad ka sellest huvi- 
tatud. Milliseid loosungeid ka ei püstitaks Nõukogude juhtkond, 
milliseid reforme ka ei teostataks kavatsusega muuta ühiskonna 
elu dünaamilisemaks, jäävad nende kavatsuste peamisteks vaenlas- 
teks konservatiivsed hulgad ja ametnike konservatiivne enamus 
juhtkonna enese ridades. 

Nõukogude ühiskonna ja nõukogude inimeste enamuse konserva- 
tism ilmutas end kolossaalse jõuga Brežnevi ajal. Kujunes välja 
niisugune olukord, et ühiskonna enesesäilitamise huvides lubati 
kõrgemasse juh:konda dünaamiliselt meelestatud vähemus eesotsas 
Andropoviga, seejärel, pärast brežnevismi lühikest retsidiivi (Tšer- 
nenko periood), eesotsas Gorbatšoviga. 

Kommunistlik ühiskond kuulub seda tüüpi sotsiaalsete organisat- 
sioonide hulka, kus ühiskonna enesesäilitamiseks vajalik dünaami- 
lisus teostatakse ühiskonna reformide näol ülevalt ja sunnitakse 
rahvahulkadele vägisi peale. Gorbatšovi juhtkonna näol on meil 
võimalik täpselt jälgida kommunistlikku tüüpi ühiskonnale ise- 
loomulikku konservatismi ja dünaamilisuse vahekorda. 

Gorbatšovi juhtkond võib nõukogude ühiskonda muuta veidi 
dünaamilisemaks ainult ülevalt tulevate uskumatute jõupingutuste 
hinnaga, karistusorganite karmide abinõudega, aktiivsemate ja 

asjalikumate kodanike toel, kes võitlevad oma kaasmaalaste 
vastu. Rahva põhimassid (alates reakodanikust ja lõpetades iga 
tasandi juhtidega) teevad kõik nendest oleneva, et gorbatšovistide 
reformaatoritegevust piirata, viia tulemused niisuguse miinimumini, 
mis rahuldab kõiki. Ja neil on rohkem väljavaateid edule kui 
reformaatoritel. 

Tõenäoliselt mugandub ka Gorbatšovi dünaamiline vähemus nii 
või teisiti asjaoludele ja dünamismist saab tühi formaalsus. Küps 
kommunistlik ühiskond on peaasjalikult konservatiivne. 

10. artikkel 
TOOTMISE EFEKTIIVSUSE PROBLEEM 


Gorbatšovi juhtkond kavatseb tõsta tööviljakuse, toodangu kvali- 
teedi ja tootmise efektiivsuse kõrgemate maailmastandardite tase- 
mele. Kui realistlik on see pretensioon? 

Ühemõtteline vastus küsimusele pole võimalik, sest see sõltub 
paljudest erinevatest vaatlusalustest asjaoludest. Näiteks, kui me 
vaatleme Gorbatšovi pretensiooni täht-tähelt ja mitte kui ideoloo- 
gilist sõnakõlksu, saame ühe vastuse. Kui me selle ideoloogilise 
vormi taga näeme mingit nõukogude ühiskonna reaalset vajadust, 
mida rakendatakse ellu nõukogulikus maneeris, saame teise vastuse. 

Tootmise efektiivsuse mõõtmiseks ühel maal ja eri maade võrd- 
lemiseks on mitmesuguseid meetodeid. 

Mõõtmise ja võrdlemise lähteandmetena võib kasutada kindla 
eriala üksikut keskmist töölist, üksikut keskmist ettevõtet või üksikut 
tootmisharu. Võib ka vaadelda üldpilti tervikuna. Võib mõõta ja 
võrrelda ühe tunnuse või paljude tunnuste järgi. Võib valida erine: 
vaid ajavahemikke. Üks asi on läheneda probleemile konkurentsi 
seisukohalt maailmaturul ja teine asi ellujäämise seisukohalt tule- 
vases sõjas. 

Lühidalt öeldes, vana pretensiooni uue gorbatšovistliku formulee- 
ringu kogu selle näiliku silmanähtavuse ja selguse juures jääb 
asja tuum täiesti määratlematuks. Vastus küsimusele, kas Nõu- 
kogude juhtkond saavutab edu oma pretensiooni teostamisel, sõl- 
tub täiesti nende interpretatsioonist, kes vastust otsivad. Kui 
Gorbatšov püsib võimul, siis esitab nõukogude propaganda mis tahes 
resultaati kui pretensiooni hiilgavat teostamist, vaenlased aga kui 
läbikukkumist. 

Teaduslikust vaatevinklist pakub palju suuremat huvi teine küsi- 
mus: miks tootmise efektiivsuse probleem üldse Nõukogude juht- 
konna ette kerkis? 

Vaieldamatult olid olemas ajaloolised põhjused, miks nõukogude 
majandus jäi Lääne eesrindlikest maadest maha. Vaieldamatult 
tegid eelmised Nõukogude juhtkonnad hulga vigu. Siiski oleks 
äärmiselt pealiskaudne ja äärmiselt puudulik sellega piirdudagi. 

Probleemi tekkimise peamine põhjus nõukogude ühiskonnas pei- 
tub selle baassuhetes (kui kasutada marksistlikku terminoloogiat). 
Baassuhted on suhted, mis määravad kindlaks kõik ülejäänu antud 
ühiskonnas, mis saavad valitsevateks. 

Majandussuhetel on määrav iseloom vaid ühte tüüpi ühiskonnas, 
nimelt kapitalistlikus. Sellepärast ei teki kapitalistlikus ühiskonnas 
üldse tootmise efektiivsuse probleemi — tootmise efektiivsus kind- 
lustatakse ühiskonna baassuhetega. 

Kommunistliku ühiskonna alust ei moodusta majandussuhted, 

vaid kommunaalsuhted (nagu mina neid nimetan), see tähendab 
inimeste suhted, mis tekivad suurtes kooslustes vajadusest põlvest 
põlve eksisteerida ja elada nagu üks tervik — suhted, mis tekivad 
inimeste organiseerimisel üheks sotsiaalseks tervikuks. 

Majandussuhted tulenevad kommunaalsuhetest ja sõltuvad neist, 
Sellepärast esinevad kommunistlikus ühiskonnas niisugused (kapi- 
talistliku ühiskonna vaatevinklist) imelikud nähtused nagu näiteks 
majanduslikult ebaefektiivsed ettevõtted, tööpuuduse kadumine, 
hinnapoliitika hinnamajanduse asemel. 

Kommunistliku ühiskonna baassuhetest võrsub paratamatult 
tugev seisakutendents just tootmissfääris, igasuguse töise tegevuse 
efektiivsuse languse tendents. 

Just põhiliste elutingimuste tõttu on erinevate inimeste, gruppide, 
ettevõtete ja asutuste töö efektiivsus kaduvväiksel määral sõltuv 
isiklikest pingutustest, ettevõtlikkusest ja võimetest, riskist ja muu- 
dest nähtustest, mis teevad tootmise nii dünaamiliseks kapita- 
listlikus ühiskonnas. Inimestel lihtsalt ei teki isiklikku huvi toot- 
mise efektiivsuse tõstmiseks suures ulatuses ja pikaks ajaks. Kõik 
seda laadi isiklikud katsed põrkavad vastu ühiskonna organisat.- 
siooni totaalset süsteemi, kus ei ole määrav konkurents ja vaba 
ettevõtlus, vaid vastastikune seotus ja vastastikune takistamine. 

11. artikkel 
SOTSIAALNE JA MAJANDUSLIK EFEKTIIVSUS 


Vaadeldes tootmise efektiivsust kommunistlikus ühiskonnas, peab 
eristama majanduslikku ja sotsiaalset efektiivsust. Just viimasel 
on määrav tähtsus. 

Mõiste ,,sotsiaalne efektiivsus“ iseloomustab antud ühiskonna 
tootmist kui tervikut, seejuures baassuhete ja ühiskonna kui ter- 
vikliku sotsiaalse organismi funktsioneerimise huvide vaatevinklist. 
Tootmise majanduslik efektiivsus on vaid üks paljudest fakto- 
ritest, millest sõltub antud riigi tootmise sotsiaalne efektiivsus. 

Vaadelduna ainult majandusliku efektiivsuse vaatevinklist näib 
Nõukogude ajalugu juhtkonna totruste ja rumaluste katkematu 
reana. Siis näivad rumalusena (isegi kuriteona) nii põllumajanduse 
kollektiviseerimine kui ka maa industrialiseerimise meetodid Stalini 
ajal. Täiesti seletamatuks muutub fakt, et kõik Nõukogude juht- 
konna katsed teostada majanduslikke reforme Lääne mallide koha- 
selt lõppesid süstemaatiliselt krahhiga. 

Selles mõttes pole ka Gorbatšovi juhtkond erand, kui ta õige- 
aegselt ei allu oma sotsiaalse korra objektiivsetele seaduspärasus- 
tele, ei hakka kasutama oma süsteemi spetsiifilisi võimalusi ega 
ütle lahti Lääne kapitalistlike maade perspektiivitust jäljenda- 
misest. 

Ühiskonna sotsiaalne ja majanduslik efektiivsus ei kattu. Ühis- 
konnal võib olla sotsiaalse efektiivsuse kõrge tase suhteliselt 
madala majandusliku efektiivsuse korral, ja vastupidi. 

Võrreldes kapitalistliku ühiskonnaga on kommunistlikul ühiskon- 
nal kõrgem sotsiaalse, kuid madalam majandusliku efektiivsuse 
aste. Seejuures takistab kõrgem sotsiaalse efektiivsuse aste majan- 
dusliku efektiivsuse kasvu ja vastupidi. 

Ühiskonnal pole võimalik kõigist nähtustest kasu saada. Võites 
ühes, kaotab ta teises. Näiteks ei saa ühiskonnal olla kõrget 
majandusliku efektiivsuse astet ilma tööpuuduse ja riskita, mis 
ebaefektiivsed ettevõtted pankrotti ajab. Ja vastupidi, sotsiaalne 
efektiivsus võimaldab eksisteerida ilma tööpuuduseta ja likvideeri- 
mata majandusliku!t ebarentaableid ettevõtteid. 

Kommunistlikul ühiskonnal on ajaloos pretsedenditu võimalus 
manipuleerida kogu riigi majandusega. Kuid selle eest tuleb maksta 
kindlat hinda, nimelt kaotusega majanduse üksikosade majandus- 
likus efektiivsuses. Siin sõltub üksikosade -majanduslik efektiiv- 
sus palju suuremal määral terviku huvidest, kui terviku sotsiaalne 
efektiivsus selle üksikosade huvidest. 

Terviku ja üksikosade optimaalne suhe pole igaveseks kindlaks- 
määratud suurus. See ei sõltu ainult juhtkonna tarkusest. See on 
elav ajalooline protsess, mis koosneb nii püüdest optimaalse sei- 

sundi poole kui ka püüdest kõrvale kalduda. 

Mõnede püsinormide otsimine ühendatakse niisama vältimatu 
hälbega kindlaksmääratud või soovitavatest normidest. Kui Gorbat- 
šovi juhtkond paneb nõukogude majanduse raske olukorra eel- 
käijate süüks, siis paljastab ta hirmu tunnistada, et nõukogude 
ühiskonna põhilised seaduspärasused ei sünnita ainult head, vaid 
ka kurja. 

Ma kordan, et kommunistlikku ühiskonda ei iseloomusta majan- 
dusliku efektiivsuse, vaid sotsiaalse efektiivsuse mõiste. Viimast 
kujundavad paljud tegurid. Peale ühiskonna eelnimetatud võima- 
luste kindlustada tööga maksimaalne hulk kodanikke ja hoida käi- 
gus majanduslikult ebarentaableid ettevõtteid, mis toovad mingi- 
sugust kasu, võib veel näitena tuua võimalust piirata või üldse 
keelata ülikasumiga ettevõtteid või tootmissfääre, milleta maa saab 
põhimõtteliselt läbi. 

Tänapäeval on üheks ühiskonna sotsiaalse efektiivsuse tähtsa- 
maks näitajaks selle valmiduse aste uueks maailmasõjaks ja võima- 
luse aste sõjas ellu jääda. Sellest: vaatevinklist ei ole nõukogude 
vaesusel ainult puudused võrreldes Lääne rikkusega, vaid ka oma 
väärtused. 

Eriti käib see tsentraliseeritud juhtimise kohta, mis saab üheks 
tähtsamaks ellujäämise teguriks. 

Lääne tootmise kõrge majanduslik efektiivsus on paratamatult 
seotud tööpuuduse ja töö intensiivistamisega. Tõstmaks nõukogude 
ettevõtete majanduslikku efektiivsust Lääne tasemele, peab vallan- 
dama miljoneid töötajaid ja sundima allesjäänuid pingelisemalt 
töötama. 

Kuid nõukogude ühiskonnal pole veel küllaldaselt vahendeid 
töötute töölerakendamiseks, nende kindlustamiseks vajalike elu- 
hüvedega ja kõrgema tasu maksmiseks pingelisema töö eest. Töötute 
sunniviisiline töölerakendamine kutsuks esile massilisi proteste ja 
niisuguse meeleolu tööliskeskkonnas, mis nulliks kõik intensiivsema 
töö eelised. Asi selles just seisabki, et majanduslikult on kasulikum 
jätta kõik vanaviisi kui asuda Lääne eeskuju jäljendamise teele. 
Kommunismi tingimustes on majanduslik ebaefektiivsus ühiskon- 
nale isegi kasulikum. 

Majanduse seisukohast väheefektiivne kommunistlik ühiskond 
võib saavutada körge sotsiaalse efektiivsuse astme. Gorbatšovi juht- 
kond ignoreerib oma süsteemi eeliseid sotsiaalse efektiivsuse osas, 
kui püüab nõukogude ühiskonda sundida elama Lääne majandusliku 
efektiivsuse kriteeriumide järgi. Tulemus on, et ühiskond ei ületa 
tekkivaid raskusi, vaid üksnes lükkab neid edasi tulevikku ja 
sünnitab uusi, palju sügavamaid, mis ilmnevad lähematel aastatel. 
Ometi leiab nõukogude ühiskond olukorrast alati väljapääsu. Tehes 
ülemustele aru andes näo, et Gorbatšovi korraldusi rakendatakse 
ellu, peavad miljonid nõukogude inimesed end üleval tegelikult 
nii, nagu neid sunnivad objektiivsed tingimused. 

12. artikkel 
KOMMUNISTLIKUD MEETODID MAJANDUSES 


N. Liidus on küpsenud terav vajadus kuidagi peatada ja nõrgen- 
dada kommunistlikule ühiskonnale omast seisakutendentsi, ühis- 
konna enesesäilitamise huvides parandada kuidagi maa ettevõtete 
ja asutuste tööd. Vahendid selleks on nõukogude ühiskonnas juba 
välja töötatud ja neid on korduvalt proovitud. Olemuselt on vahen- 
did mittemajanduslikud. Mingeid muid vahendeid, mis nagu võlu- 
kepi väel lubaksid muuta olukorda maal soovitud suunas lühima 
ajaga, nõukogude ühiskonnal ei ole ja põhimõtteliselt ei saagi olla. 

Mis vahendid need siis on? 

Need on: kõigi töövõimeliste kodanike töisele tegevusele sundi- 
mine, totaalse kontrolli süsteem ja karistusvahendid, inimeste või- 
mete ekspluateerimine tühise tasu eest, elanikkonna vajaduste ja 
nende rahuldamise vahendite viimine hädavajaliku miinimumini, 
teenindussfääri ahendamine, tootmise ülikasulike sfääride kaota- 
mine, ideoloogiline töötlus, privileegide loomine eriti tähtsatele 
(eriti sõjalistele) teadus-, tehnika- ja tööstusharudele teiste harude 
arvelt, Lääne ja Nõukogude bloki riikide ressursside kasutamine, 
lõpuks veel massirepressioonid ja miljonite inimeste poolorjatöö 
(üliõpilasmalevad, linlaste saatmine maale koristustöödele, sõdurite 
ja vahialuste kasutamine). Alles viimases järjekorras ja äärmiselt 
piiratud ulatuses tulevad majanduslikud stiimulid, mis sarnanevad 
Lääne majandust käivitavate peamiste stiimulitega. Ainult sarnane- 
vad nendega, aga ei ole samad mis Lääne stiimulid. 

Nõndanimetatud materiaalsed stiimulid N. Liidus on ainelised, 
aga ei ole majanduslikud. Sõna , majanduslik“ on mitmemõtteline. 
Seda kasutatakse teadusliku terminina teatud sotsiaalsete nähtuste 
määratlemiseks, mis iseloomustavad ühiskonna tüüpi, aga ka tava- 
keele sõnana, mis tähistab mingeid kõigis ühiskondades esinevaid 
nähtusi. Materiaalsetel stiimulitel on niisama vähe ühist majandus- 
like stiimulitega nagu Nõukogude rahal kapitalistliku ühiskonna 
rahaga. Siin on põhimõtteline erinevus välisest sarnasusest palju 
tähtsam. Gorbatšovistid pole ainult võimetud sünnitama uusi suuri 
ideid, vaid isegi mõistma sellekohaseid klassikalises marksismis 
esinevaid ideid. Ma ei imesta, kui kunagi hakataks neid N. Liidus 
kritiseerima marksismi põhiprintsiipide revideerimise eest. 

Nõukogude juhtkonnal on võimalus parendada olukorda riigis, 
sundida inimesi, ettevõtteid ja asutusi töötama veidi paremini kui 
varem. Paranemine aga ei tähenda ühelgi juhul mingit majandus- 
liku arengu kiirendatud protsessi ja tootmise majandusliku efek- 
tiivsuse tõusu. 

»Kiirendatud areng“ on ideoloogiline sõnakõlks, sest pole olemas 
täpseid ja üldtunnustatud meetodeid vastavate suuruste mõõtmi- 


42 


seks. Inimesed, ettevõtted ja asutused võivad töötada paremini, kuid 
seejuures võib tootmise majandusliku efektiivsuse tase jääda samaks 
või isegi langeda. Võidakse toota rohkem ja paremini tootmise 
madala majandusliku taseme juures, suurendades kõigi võimalike 
vahenditega sotsiaalse efektiivsuse taset. 

Näiteks tegi N. Liit omal ajal väljapaistvaid edusamme kosmose. 
uuringutes. Aga mida see maksis nõukogude ühiskonnale?! Sama 
lugu juhtub ka Gorbatšovi juhtkonna esitatud ümberkorralduste 
programmiga. 

Edu on võimalik, kuid niisuguste kulutuste ja kaotuste hinnaga, 
mis viivad majandusliku efektiivsuse taseme miinimumini. Ühis- 
kondliku töö tootlikkuse maailmatase ja tootmise efektiivsus Lääne 
mõistes (s.t. majandusliku efektiivsuse mõttes) pole nõukogude 
ühiskonnale silmanähtavas tulevikus kättesaadav, see tähendab — 
kuni eksisteerivad Lääne kapitalistlikud maad. 

13. artikkel 
RENTAABLUSE PROBLEEM 


Gorbatšovi juhtkkond kavatseb muuta nõukogude ettevõtted ren- 
taabliks. Midagi isegi tehakse selle heaks. Nii juurutatakse ,,enese- 
finantseerimise“ (,isetasuvuse“, ,isemajandamise“) süsteemi ja 
ähvardatakse ebarentaablid ettevõtted sulgeda. 

Ma ei hakka lugejat vaevama ,,enesefinantseerimise“ süsteemi 
analüüsiga. See on abitu katse lahendada mittemajanduslikke 
probleeme majanduslike vahenditega. Kusjuures, mida armetumad 
on ideed, seda keerulisem (õigemini segasem) näib see katse 
»majanduslikust“ vaatevinklist. Peatun lühidalt ähvardusel sulgeda 
ebarentaablid ettevõtted. AÄhvarduse täideviimine ei nõua suurt 
mõistust. Piisab tahteotsusest. Nimetatud abinõu varal on hästi näha 
Gorbatšovi ühe majanduspoliitilise aspekti olemus, võimalused ja 


tagajärjed. 

Tagajärjed on silmanähtavad — tööpuudus. Juba ilmusid aja- 
kirjanduses sellekohased teated. Ärgem liialdagem selle ohu- 
ga. N. Liidus ei saavuta see niisugust ulatust kui Läänes — ei 


lubata. Ometi on see isegi väikeses ulatuses kommunistlikule kor- 
rale ohtlik. 

Ma juba rääkisin abinõudest, mida Gorbatšovi nõunikud pakuvad 
inimeste töölerakendamiseks. Juba ainult tööpuuduse võimaluse 
tunnistamine õõnestab kommunismi ühte kõige meelitavamat põhi- 
mõtet — tööhõive garantiid. 

Parem esitame küsimuse: milliste kriteeriumide alusel määratakse 
ettevõtte rentaablus ja kes seda teeb? 

Kõik sada protsenti N. Liidu ettevõtetest on ebarentaablid, kui 
rentaabluse probleemile läheneda tänapäeva maailmamajanduse 
kriteeriumide alusel. Järelikult maskeerivad siin sõnad ,,rentaabel“ 
ja »ebarentaabel“ midagi muud. 

Sajast protsendist ebarentaablist ettevõttest valitakse (juba vali- 
taksegi) sulgemiseks välja vaid mõni, millele on määratud patuoina 
osa. Võimud teevad valiku, arvestades asja muid aspekte, seejuu- 
res täiesti mittemajanduslikke. Kas sulgemiseks valitakse välja 
sõjaotstarbelised ettevõtted, mille ebarentaablus on silmanähtav 
a priori? Või ettevõtteid, mis on seotud kosmoselendudega? Või 
suletakse keemia- ja metallurgiakombinaate? Või põllumajandus- 
ettevõtteid? 

Ettevõtete ja asutuste rõhuv enamus suudab tõestada oma vaja- 
likkust ühiskonnale, kui asi jõuab otsuste praktilise vastuvõtmi- 
seni — nad on tõepoolest rentaablid, kuigi mitte majanduslikult. 
Likvideerimisotsuse saab vastu võtta ainult ettevõtete ja asutuste 
tühise osa suhtes, sest nende likvideerimine ei muuda märgatavalt 
antud piirkonna või kogu riigi olukorda. Sellega lahendatakse 

palju probleeme, kuid mitte neid, mida peeti silmas idee esialgses 
sõnastuses. 

Iga tasandi ülemused teesklevad ümberkorraldusi. Luuakse 
majanduse Lääne mallide järgi moderniseerimise näilikkus. ,, Vaba- 
nenud“ inimesed ja vahendid ,imbuvad“ nii või teisiti allesjäänud 
süsteemi, taastavad status guo veidi teisel kujul. 

14. artikkel 
TSENTRALISEERIMINE JA DETSENTRALISEERIMINE 


Paljud näevad majandusliku seisaku põhjust N. Liidus majanduse 
juhtimise ülemäärases tsentraliseerimises. Tsentraliseerimine pole 
kommunismi spetsiifiline tunnus, nagu detsentraliseerimine pole 
kapitalismi tunnus. Igas arenenud ühiskonnas toimivad mõlemad 
tendentsid — nii tsentraliseerimine kui ka detsentraliseerimine. 
Ka nõukogude ühiskonnas. 

Iseenesest ei lõhu ega tugevda need tendentsid ühiskonda. Need 
väljendavad vaid ümberstruktureerimist (juhtimise ,,punktide“ 
ümberjaotamist) ühe ja sama süsteemi raamides. Milline nendest 
tendentsidest ka ei võtaks võimust, jääb süsteemi üldine efekt nii 
või teisiti samaks. 

Siin toimib omalaadne efektiivsuse säilimise seadus. Võit ühes 
suhtes tingib paratamatult kaotuse teises suhtes. Optimaalne variant 
ei saa igaveseks püsima jääda. See püsib vaid lühikest aega 
ja seda katsete ning vigade, erinevate jõudude võitluse tulemu- 
sena. 

Mison tsentraliseerimise ja detsentraliseerimise vahekorra seisu- 
kohast kommunistlikule ühiskonnale kõige olulisem? Oluline ei ole 
aspektide omavaheline suhe, vaid juhtimissüsteemi ja juhitava 
materjali vahekord. 

Põhiliste sotsiaalsete suhete mõjul ei kohandu siin juhtimis- 
süsteem juhitava materjaliga, vaid juhitav materjal juhtimissüs- 
teemiga. Kommunistlik juhtimissüsteem on peamiselt inimeste juhti- 
mise süsteem. Alles läbi inimeste saab sellest asjade ja materiaal- 
sete protsesside juhtimise süsteem. 

Juhtimissüsteemi peamine ülesanne on hoida juhitav materjal 
juhitavuse piirides. Niisiis on juhtimissüsteemi endasse kätketud 
majandusliku ja iga muu protsessi piirangud. Kuna paratamatult 
tuleb arvestada Lääne olemasoluga ja tema mõjuga, on N. Liit 
sunnitud komplitseerima oma elutegevuse kõiki põhiaspekte. Prot- 
sess ise on juba väljunud raamidest, mida lubavad võimu- ja juhti- 
missüsteemi võimalused ning omadused. 

Kommunistlik juhtimissüsteem avaldub kõige selgemini kõigi 
ühiskonna elutegevuse põhiaspektide tsentraalses planeerimises. 
Sellest rääkisin ma oma raamatus , Kommunism" kui reaalsus“. 
Planeerimisest kommunistlikes maades on öeldud ja kirjutatud nii 
palju, et näib, nagu poleks enam midagi tähelepanuväärset lisada. 
Apologeedid kiidavad kommunistliku majanduse plaanilist iseloomu 
taevani. Kriitikud ironiseerivad, märgivad ära plaanide fiktiivse 
iseloomu, nende täitmatajätmise, täitmise tagamise julmad vahen- 
did. Planeerimise olemust aga ei mõista ei ühed ega teised. 

Tõsi, plaanides on palju totrusi, plaanid on suurel määral fik- 

tiivsed ja teenivad propagandat, sageli neid ei täideta ja planee- 
ritu asemel tehakse hoopis midagi muud. 

Ometi pole see vähimalgi määral vastuolus sellega, et planee- 
rimine on kommunistliku ühiskonna lahutamatu atribuut. Riigi tege- 
vuses on planeerimine sunnivahend, et hoida ühiskondliku orga- 
nismi ühtsust. Ühiskonna reaalne elu püüdleb kõigest hoolimata 
plaanide kui mingi ideaali või normi poole. Planeerimine määrab 
kindlaks ettevõtete ja asutuste kohustused, lülitades nad nii üht- 
sesse sotsiaalsesse organismi. Plaan määrab ära ettevõtete ja asu- 
tuste staatuse ja plaani täitmine on nende tegevuse näitajaks. 
Määravaks asjaoluks ei ole mitte konkurentsivõime ja puhtmajan- 
dusliku kasumi normatiiv, vaid plaani ja kommuuni tegevuse vas- 
tastikune suhe. 

Sellepärast pingutavad iga tasandi iga liiki ülemused kõigest 
väest, et ettevõtted ja asutused tegutseksid plaani raamides. Puht- 
majanduslikust vaatevinklist võivad nad töötada kahjumiga, kuid 
see ei tingi nende likvideerimist. Nad annavad elatusvahendeid 
teatud hulgale inimestele, lasevad välja ettenähtud toodangut ja see 
õigustab nende olemasolu. 

Riik, sundides neid tegutsema ettenähtud raamides, garanteerib 
nende liikmetele elatusvahendid, vajalikud materjalid tegevuseks, 
toodangu turustamise. Tegevusvabadus antakse vaid plaani raami- 
des. Igasugused ratsionaliseerimised, algatused, uuendused, liiku- 
mised plaani ületamise, plaani ennetähtaegse täitmise, kokkuhoiu 
eest jne. on vaid vahendid, et neid hoida üldise plaani raamides, 
ergutada neid plaani täitma, kompenseerida plaani täitmata jät- 
mist ühtede poolt teiste arvel. 

Ühiskonna tegelik olukord polegi nii harmooniline, nagu see näib 
paberil ja propagandas. Tegelikult saavutatakse ,, harmoonia“ kao- 
tuste ja totruste arvel väga kalli hinnaga vaid kui domineeriv 
tendents teiste tendentside hulgas, mis tõukavad ühiskonda kao- 
sesse ja kontrollimatusse. Seejuures sünnitab planeerimissüsteem 
ise otse vastupidise tendentsi sellele, mida idee kohaselt peaks tugev- 
dama just planeerimine. 

Tänu planeerimisele ei sõltu vähemalt suure osa ühiskonna 
kodanike ja asutuste saatus oma toodangu turustamisest. Nende 
ülesanne on üksnes anda mingit toodangut, millest piisaks aru- 
andluseks. Ettevõtted ja asutused leiutavad mitmesuguseid võimude 
petmise ja puru silmapuistamise vahendeid. Pidevalt kasvab plaa- 
nide fiktiivne täitmine samaaegse faktilise täitmatajätmisega. Sel- 
lele lisanduvad veel alalised raskused, millesse kisub keskjuhtkond, 
kes sunnib plaane ümber tegema, paiskama materiaalseid vahen- 
deid planeerimata kulutustele ja vajadustele. 

Näiteks elab N. Liit krooniliste majandusraskuste tingimustes. 
Ainult elanikkonna harjumus madala elatustasemega ja aland- 
likkus, rikkad loodusvarad ja satelliitmaad aitavad riigi juhtkonna 
pankrotist välja. Kommunistlik riik, võtnud enda kätte maa tootmis- 

tegevuse juhtimise ja sundinud peale plaanilisuse, loob samal ajal 
pidevalt tingimusi oma plaanide rikkumiseks, sünnitab majanduse 
kontrollimatuse ja kaose tendentsi. 

Juhtimise tsentraliseerimise ja detsentraliseerimise vahekord on 
üks tähtsamaist piisavalt suure kommunistliku riigi eksisteerimis- 
probleemidest. | 

Tsentraliseeritud juhtimisel on suured vead. See sünnitab init- 
siatiivitust, ebamajanduslikkust, vahendite mõttetut raiskamist, töö- 
viljakuse langust ja palju muid negatiivseid nähtusi, mis on hästi 
teada ja mis lubavad kinnitada, et majanduses (ja üldse igas mõt- 
tes) pole kommunistlikud riigid võimelised eesrindlikele kapitalist- 
likele riikidele järele ega neist ette jõudma. 

Ometi on tsentraliseeritud juhtimisel ka eeliseid, mis samuti on 
teada. Ainult neis tingimustes on võimalikud hiiglaehitused, mis on 
valminud ja teoksil N. Liidus. Üldtuntud on sõjatööstuse arengu 
ja armee loomise eelised. Asi pole siiski juhtimise tsentraliseeri- 
mise ja detsentraliseerimise vooruste ja puuduste vahekorras. 
Ühiskonna elu pole mingi akadeemilise optimaalse variandi otsing. 

Ühiskonna tsentraliseeritud juhtimine vastab täiesti kommunist- 
liku ühiskonna sotsiaalsele tüübile ja on siin elujõulisem. Kui see 
sünnitabki kurja, pole juhtorganitel veel põhjust lahti öelda mõne- 
dest oma prerogatiividest. Neil on jõudu, et oma prerogatiive 
säilitada. Pealegi on detsentraliseerimisest tekkinud kasu kahtlane. 
Seda on märgata väikeses ulatuses. Terve ühiskonna ulatuses võib 
see viia veelgi suurematele raskustele kui need, mis tekivad ilma 
detsentraliseerimiseta. Muuseas, N. Liidus on selles vaimus eksperi- 
mente juba tehtud, kuid edutult. 

Nende aastate jooksul pole olukord riigis vähimalgi määral muu- 
tunud ega muutugi, kuni eksisteerib kommunistlik kord. 

Siinkohal tahan ma öeldule lisada järgmist. Tegelikus elus kohan- 
duvad ettevõtted ja asutused plaani tingimustele ning saavutavad 
kõige erinevamaid (peamiselt kriminaalselt karistatavaid) teid 
kasutades mõningase tegevusvabaduse, see tähendab faktiliselt 
käituvad detsentraliseeritult. Seda teavad kõik. Tavaliselt vaatavad 
ülemused sellele läbi sõrmede. Karistusvahendeid kasutatakse 
ainult erandjuhtudel. Kõige rohkem, mida võib saavutada Gor- 
batšovi detsentraliseerimispoliitika, on faktilise tegevuse legalisee- 
rimine ja seadustamine. Ka selle sammuga seostuvad negatiiv- 
sed tagajärjed, sest see loob paremad tingimused ametikuritege- 
vuse kasvuks ja tugevdab lõppkokkuvõttes kaootilisi tendentse 
majanduses. 

15. artikkel 
UUS NEP 


Teatavasti viidi esimene nep sisse juba Lenini eluajal maa täieliku 
majandusliku kaose tingimustes. Nep viidi sisse, et füüsiliselt 
ellu jääda, ja seda peeti möönduseks kapitalismile, revolutsiooni 
ajutiseks taandumiseks. Samuti on teada, et nep lõpetati Stalini 
ajal. 

Vähem teatakse siiski (või ei teatagi), et nepi lõpetamist ej 
dikteerinud rumalus või Stalini kuritegelik iseloom, nagu arvatakse, 
vaid tõsiasi, et nep muutus reaalseks ohuks uuele ühiskonnakor- 
rale ning kommunistlike printsiipide ja majanduslike kriteeriumide 
vaatevinklist ei olnud see just majanduslikult kasulik. 

Juba kahekümnendatel aastatel avastati, et kommunistlik ühis- 
kond, jäädes küll kapitalismile alla majandusliku efektiivsuse 
poolest, on võimeline saavutama palju kõrgemat sotsiaalse efek- 
tiivsuse taset. Sellest vaatevinklist ei olnud ka stalinlik kollek- 
tiviseerimine viga ega rumalus, vaid eluliselt vajalik abinõu, mille 
provotseerisid just kommunistliku majanduse tingimused. Stalini 
kuritööd olid esmajoones tegeliku kommunismi loomuse avaldus ja 
alles teises järjekorras võimu- ja juhtimissüsteemi loomus. 

Uus, Gorbatšovi nep, mis Läänes on paljudel kutsunud esile 
pidurdamatu vaimustuse, tõendab, et Gorbatšovi juhtkond on halas- 
tamatu reaalsuse ees pea kaotanud ja täiesti abitu selle reaalsuse 
seaduste mõistmisel ning ei püüa üle trumbata mitte ainult Lääne 
ühiskondlikku arvamust, vaid ka oma sotsiaalse korra objektiivseid 
seaduspärasusi. Sedapuhku ei oleks Gorbatšov üldse tohtinud 
Leniniga nõu pidada. 

Mis oli mõistlik kahekümnendate aastate Venemaal, mis on mõist- 
lik Ungari-sugusel väikesel Ida-Euroopa maal, kus pole veel täiesti 
kadunud Lääne elulaadi kogemus, muutub koletuks rumaluseks nii- 
sugusel hiiglasuurel maal nagu N. Liit tema uue sotsiaalse korra 
seitsmekümnendal aastal. 

Selle ,reformi“ tühisus ja kerglus väärivad ainult põlgust. 
Eraettevõtlus kaduvväikeses ulatuses ja kümnenda järgu tähtsu- 
sega sfäärides pole nõukogude ühiskonnas hoopiski uus nähtus. 
Uus juhtkond võib seda veidi laiendada. Kui palju? 

Eraettevõtlus kommunistliku ühiskonna tingimustes kasvab viivi- 
tamatult üle kuritegevuseks ja kutsub elanike põhimassi hulgas 
esile protesti, sest sünnitab rahva alamkihtides suhteliselt privile- 
geeritud kihi. 

Mis kõige tähtsam — elementaarne majanduslik arvestus näitab, 
et eraettevõtlusel on kommunistliku majanduse tingimustes vaid 
näiliselt suurem majanduslik efektiivsus kui riiklikul tootmisel. 
See tundub efektiivsem ainult tänu rakendatavatele jõupingutustele, 

turuseisu spekulatiivsusele ja erandolukorrale. Eraettevõtluse 
enam-vähem tuntava laiendamise loa vältimatu tagajärg on majan- 
dusliku efektiivsuse langus kuni maa üldise tasemeni. Raskused, 
mis johtuvad eraettevõtluse tunduvast laiendamisest, ületaksid 
selle kasu mitmekordselt. Ja vaevalt hakkaksid nõukogude inime- 
sed, kes parandavad oma saapaid eratöökodades, sammuma Õnne- 
liku tuleviku poole niisuguse kiirendusega, millest jutlustavad 
Gorbatšovi ideoloogid. 

Räägitakse, et gorbatšovistid kasutavad Ide-Euroopa sotsialist- 
like maade kogemusi. Kogemusel ja kogemusel on vahel. 

Neid maid jälgides võib nende lühikesest sotsialistlikust aja- 
loost ammutada teisigi kogemusi, nimelt, et kommunistlik ühiskond 
on määratud käima kõige selle piiramise ja hävitamise teed, mis 
on talle võõras: erainitsiatiiv, usuvabadus, demokraatlikud vaba- 
dused, kultuuri kontrollimatus, keskse planeerimise nõrgenemine 
jne. jne. 

Ajalugu sallib ülemineku- ja kompromissvorme, kuid ainult 
ajutiselt ja ainult teisejärgulistel juhtudel. N. Liidule võib kommu- 
nismile liikumise piimavendade teisejärguliste mallide järgimine 
sünnitada vaid uusi probleeme, kuid ei too vanadele probleemidele 
radikaalset lahendust. 

16. artikkel 
OPOSITSIOONILIIKUMISE PURUSTAMINE 


Nõukogude parteijuhid ja nende ideoloogilised abimehed on hakanud 
rääkima nagu dissidendid. Sel puhul hakati Läänes rääkima nõu- 
kogude ühiskonna uuest liberaliseerimisest, arvates esimeseks libe- 
raliseerimiseks Hruštšovi aastad. Huvitaval kombel unustati see- 
juures ära, et esimese liberaliseerimise tulemuseks oli dissidentlik 
liikumine, teine liberaliseerimine algas aga pärast dissidentliku 
liikumise julma purustamist. 

Keegi on õelnud, et pärast kõigi vaenlaste mahalaskmist võib 
mahalaskmised ära jätta. Purustanud dissidentliku liikumise, või- 
vad Nõukogude võimud endale lubada paljusid dissidentide mõt- 
teid ja viivad sel kombel segadusse Lääne juba niigi häguse ühis- 
kondliku teadvuse. 

Gorbatšovistid said võimule siis, kui N. Liidus oli dissidentlik 
liikumine juba purustatud. Nad tegid näo, et neisse see ei puutu, 
nemad hoopis on vabastajad mingist brežnevlikust terrorist. 

Kas see ikka tõepoolest on nii? Nõukogude Liidus ei ole kahte 
parteid, ütleme ,,pistrike“ ja ,tuvide“ parteid, millest üks on või- 
mul ja teine opositsioonis.. Siin pole üldse parteid läänelikus 
mõttes. See, mida siin tähistatakse sõnaga ,partei“, on ühtse võimu- 
ja juhtimissüsteemi telg. 

Enne kõrgema võimu juurde jõudmist läbisid gorbatšovistid 
kõik võimu madalamad tasandid ja nende kõik astmed, seejuures 
olid nad teistest püüdlikumad, et saavutada ikka suuremat isiklikku 
edu. Nad teenisid usinalt oma ülemusi. Poleks nad seda teinud, 
poleks neid lubatud isegi võimu madalamatele astmetele. 

Dissidentliku liikumise purustamine on esmajoones nende teene. 
See oli üks tähtsamaid trumpe nende karjääris. Nad tõestasid 
oma ülemustele, et on võimelised opositsiooniga arveid õiendama 
ja ammutama sellest juhtkonnale kasu. 

Dissidentliku liikumise purustamine pole üksi KGB töö tulemus, 
mida viisteist aastat juhtis ,liberaal“ Andropov, vaid ka arvutute 
parteiametnike — alates kõige madalamast partei algorganisat- 
siooni tasemest ja lõpetades NLKP KK Poliitbüroo liikmetega — 
ning kõigi partei- ja riigiorganite, kogu ideoloogia- ja propaganda- 
aparaadi töö tulemus. Dissidentliku liikumise purustamine pole liht- 
salt arveteõiendamine üksikute nõukogude ühiskonnast ,,tagane- 
jatega“, kes ,olid sattunud Lääne kahjuliku mõju alla“, vaid 
esmajoones sotsiaalse baasi purustamine, mis sünnitas selliseid 
»taganejaid“, toitis neid ideedega, andis neile moraalset ja mate- 
riaalset abi. 

Dissidentluse sotsiaalse baasi lõhkumisel mängisid hiiglasuurt 
osa need ,noored“, , haritud“, ,initsiatiivikad“ ja ,,pragmaati- 

lised“ (niisuguste voorustega õnnistasid neid Lääne massiteabe- 
vahendid) partei- ja riigikarjeristid, kes moodustavad Gorbat- 
šovi tänase juhtkonna tuumiku ja toe. Lääne naiivseid entusiaste 
vallutanud Mihhail Gorbatšovi naeratus, tema meelitlev hääl ja 
mõned fraasid vigases inglise keeles varjavad tegelikult tigedat 
grimassi, jämedat pealekäratamist, sadade tuhandete omakasu- 
püüdlike ja auahnete suurte ülemuste ja pisikeste ülemuste partei- 
demagoogia sogast voogu, mis on valmis lämmatama igasuguse 
laiema opositsiooni N. Liidus. 

Dissidentliku liikumise purustamisel ja selle sotsiaalse baasi 
lõhkumisel andis Nõukogude juhtkonnale igakülgset toetust juhtide 
ees lõmitav nõukogude rahvas, kes sageli oli karistusorganitest 
isegi agaram ja nõudis veel radikaalsemat arveteõiendamist, nii 
et mõnikord pidid karistusorganid masside altpoolt tulevat init- 
siatiivi vaos hoidma. 

Dissidentliku liikumise hävitamise hoolsas töös kasutas Nõuko- 
gude juhtkond aastaid rikkalike vahendite arsenali, sealhulgas pro- 
vokatsioone, laimu, meditsiini, šantaaži, silmakirjalikkust, näilikku 
liberalismi jne. Oma osa selles on mänginud ka operetiopositsio- 
näärid (nagu poeet Jevtušenko), ,kainelt mõtlevad pragmaatikud“ 
(nagu teadusringkondade parteifunktsionäär J. Arbatov), režiimi 
lubatud , kriitikud“ (alates kirjanikest nagu Tš. Ajtmatov ja lõpe- 
tades Moskva parteijuhi Jeltsiniga). 

Nõukogude juhtkond on intellektuaalse ja moraalse atmosfääri 
nõukogude opositsiooni ümber sedavõrd reostanud ja hägusta- 
nud, eriti Lääne pagulasringkondade ja Lääne massiteabevahen- 
dite jaoks, et nüüd ei oska isegi asjatundjad eristada siirast 
nõukogude sotsiaalse korra vastast opositsiooni ja selle ilminguid 
KGB operatsioonidest, mille eesmärk on lämmatada opositsioon juba 
eos ja jätta ta ilma Lääne toetusest, kui tal kuidagi õnnestub ellu 
jääda. 

Uus Nõukogude juhtkond, kelle peale Lääs pani suuri lootusi 
(milles?), võttis vastu kindla otsuse välja juurida igasugused või- 
malused, et opositsiooniliikumine muutuks järjepidevaks. Seejuures 
rakendas ta oma teenistusse ka selle osa nõukogude intelligenti- 
dest, kes varem oli näivas või pinnapealses opositsioonis nõu- 
kogude režiimiga, mängis opositsiooni ilma erilise riskita ja lõikas 
sellest isegi kasu (niisuguste opositsionääride iseloomulik esindaja 
on Roi Medvedjev). Nimetatud osa intelligentidest teeb koostööd 
juhtkonnaga, unustades, millist osa sellesama juhtkonna kasvavad 
kaadrid olid mänginud ,,dissidentidevaba tsooni“ loomisel oma allu- 
vates rajoonides, oblastites, asutustes. Nõukogude frondeeriv 
intelligents asus faktiliselt kõige selle reetmise teele, mis oli sün- 
dinud Hruštšovi ajal ja kasvanud tasahilju Brežnevi juhtkonna 
ajal. 

Hruštšovi ja Brežnevi ajal oli N. Liidu ajaloo ja elulaadi 
mitmesuguste nähtuste kriitika opositsiooni asi. Nõukogude juht- 

kond, ideoloogia ja propaganda jäid kaitsesse, lasksid kriitika 
initsiatiivi ja kontrolli käest. Hävitanud opositsiooni ja selle sot- 
siaalse baasi, said Nõukogude võimud tagasi oma ühiskonna kriti- 
seerimise õiguse ja loevad kriitikat oma prerogatiiviks. Esialgu 
läksid nad sellega nii kaugele, et paljud N. Liidus ja Läänes hakka- 
sid seda pidama mingiks uueks ajajärguks nõukogude ajaloos. 

Tõepoolest, niisuguste kõnede eest, mida Nõukogude juhid pida- 
sid kas või NLKP XXVII kongressi eelsel ajal ja kongressil, oleks 
kümme aastat tagasi kohtu alla antud — nõukogude ühiskonna 
laimamise eest. Kuid asi ei seisa mingis pöördes demokraatia 
poole. Nõukogude juhid võisid endale seda enesekriitikat lubada, 
sest see oli kaotanud režiimi poliitilise opositsiooni tähenduse. Se]- 
line kriitika muutus ohutuks. Juhid said kriitikaga kuulsaks kui 
mehised võitlejad elutingimuste parandamise eest. Võttes endale 
õiguse kriitikale ja enesekriitikale, viisid Nõukogude võimud selle 
teatud ideoloogilistesse raamidesse, mis eristasid seda opositsioo- 
nilisest kriitikast. Ilma nõukogude ühiskonna tõsise sotsioloogilise 
analüüsita polegi nii lihtne vahet märgata. 

Rõhuvale enamusele nõukogude inimestest ja Lääne vaatlejatest 
ei hakka erinevus üldse silma. Näiteks tunnistavad Nõukogude 
juhid, et viisaastaku plaan jäi täitmata, tunnistavad töödistsipliini 
languse fakte, korruptsiooni ja palju muud. Proovige nendes üles- 
tunnistustes näha konkreetsele olukorrale vastava ideoloogilise 
demagoogia vormi! 

Nõukogude ühiskonna opositsiooniline kriitika, mida esines lähi- 
minevikus, kaotas oma tõhususe, kui kõik need puudused, millest 
rääkis opositsioon, ametlikult üles tunnistati. On vaja nõukogude 
ühiskonna tõsist sotsioloogilist analüüsi, et avada N. Liidu amet- 
liku kriitika ideoloogilis-demagoogiline iseloom ja vastandada sel- 
lele teaduslikult põhjendatud, kvalitatiivselt teistsugune kriitika. 

Näiteks ilmneb nõukogude ühiskonna teaduslikul analüüsil, et 
plaane täidetakse alati ühes osas, teises osas mitte kunagi, et plaa- 
nid mängivad ühiskonnas hoopis teist rolli, kui neile omistab ideo- 
loogia, et plaani täitmatajätmine ühes osas kompenseeritakse alati 
teise osaga, mis toodetakse plaaniväliselt ega lähe mingitesse 
plaanidesse. Nõukogude ühiskonna teaduslikust analüüsist ilmneb, 
et kõik puudused, millest räägivad Nõukogude juhid, on kommu- 
nistliku süsteemi vältimatud tagajärjed, et see ühiskond on lõpuni 
määratud elama nende puudustega. 

Nõukogude ühiskonna opositsioonilise kriitika eesmärk pole koos- 
töö võimudega ühiskonna elu ilmselgete puuduste kaotamiseks, 
eesmärgiks on selgitada inimestele põhjusi, mis sünnitavad neid 
puudusi ja teisi, millest võimud vaikivad, selgitada inimestele nende 
kohta ühiskonnas ja perspektiive, samuti ideede väljatöötamine, mis 
organiseerivad mõningaid ühiskonnakihte võitluseks oma huvide 
eest. Opositsiooniline kriitika peab aitama neid ühiskonnakihte, kes 
oma elutingimuste tõttu vajavad opositsioonilist ideoloogiat ja 

ajapikku ka poliitilise organisatsiooni vorme, mis vastaksid nende 
huvidele, ideoloogiale ja reaalsetele võimalustele. 

Gorbatšovi juhtkond asus kritiseerima oma ühiskonna üksikuid 
nähtusi peamiselt eesmärgiga summutada tõeline opositsiooniline 
kriitika. See andis opositsioonilisele kriitikale kõige hirmsama hoobi, 
mida üldse võib ette kujutada: juhtkond omastas nõukogude ühis- 
konna kriitikute ideed, jättis nad ilma kriitilisest sisust, labastas 
ära ja pani režiimi ülistamise rakkesse. 

Taastanud kriitika riikliku monopoli, mis Hruštšovi ja Brežnevi 
ajal oli kõikuma löönud, võisid gorbatšovistid lubada ka mingil 
määral eraalgatuslikku kriitikat. Märgatav on analoogia mõningase 
majandusliku erainitsiatiivi lubamisega. Majanduses räägitakse 
uuest nepist, siin võib siis rääkida , uuest poliitilisest poliitikast“.* 

Lubatud erainitsiatiiv sisepoliitilise aktiivsuse siääris puudutab 
ainult üksikute nähtuste kriitikat, ei riiva sotsiaalse korra, võimu- 
süsteemi ja ideoloogia aluseid. Poliitilise erainitsiatiivi saatus kuju- 
neb samasuguseks nagu erainitsiatiivi saatus majanduses. A. Sah- 
harovi vabastamine asumiselt ja Nõukogude juhtkonna kavatsus 
korraldada Moskvas inimõiguste konverents on eespool vaadeldud 
Gorbatšovi orientatsiooni iseloomulik ilming. 

Sahharovi vabastamine asumiselt tõi Gorbatšovile Läänes ,,Sah- 
harovi vabastaja“ reputatsiooni. Seda loetakse mingite ülemaa- 
ilmsete demokraatiajõudude võiduks. 

Ometi on nähtustes pealispind ja ka sügavam olemus. Tegelikult 
on see gorbatšovistide žest Nõukogude juhtkonna võidu tunnistajaks 
opositsioonilise mõtteviisi üle N. Liidus. Enam pole Sahharov ohtlik. 
Nüüd, varjudes tema nime taha, juurivad Nõukogude võimud veelgi 
enese- ja järjekindlamalt välja iga vihjegi sügavamale ja radi- 
kaalsemale opositsioonile, nagu seda olid dissidendid. 

Sahharovil võidakse lubada rääkida kõike, mida ta tahab. Küsi- 
mus on hoopis selles, mida ta on võimeline öelda tahtma ja kas 
see hirmutab nõukogude võimu. Lääne massiteabevahendid said 
toitu sensatsiooniks, mis viib Lääne inimhulkade tähelepanu kõrvale 
nõukogude võimude täiesti sensatsioonivabalt tegevuselt selle kind- 
lustamisel, mida nad nimetavad nõukogude ühiskonna poliitiliseks 
ja moraalseks ühtsuseks. 


* Nep — novaja ekonomitšeskaja politika (vene k.) — uus majanduspoliitika. 

17. artikkel 
OPOSITSIOONI PROBLEEMID 


Kõiki nõukogude inimesi, kes satuvad konflikti nõukogude ühis- 
konnaga, kutsutakse Läänes dissidentideks. N. Liidus kutsutakse 
dissidentideks inimesi, kes osalevad ainult ühes opositsiooni vor- 
mis. Ärgem vaielgem definitsioonide üle. Olgu pealegi sõnal , dissi- 
dent“ mõte, mille see on omandanud Lääne massiteabevahendites. 
Sellisel juhul peab eristama dissidentide tüüpe. 

Üks asi on olla dissident nagu Andrei Sahharov, hoopis teine asi 
nagu Andrei Šilkov. Ma ei pea silmas seda erinevust, et esimene on 
omal ajal paljude ordenite ja preemiatega autasustatud akadee- 
mik, teine aga väljalangenud üliõpilane; nende erinevus ei seisne 
ka selles, et ühe nimi on kõigil huultel, teist aga tunnevad vähesed. 
Nad erinevad selle poolest, et esimene astus välja ainult üksikute 
nõukogude ühiskonna puuduste vastu ja hoidus legaalse tegevuse 
raamidesse, samal ajal kui teine teatas 1983. aastal kohtus avali- 
kult, et talle ei meeldi nõukogude sotsiaalne kord, võimusüsteem 
ja ideoloogia. 

Sahharovi tüüpi dissidendid võivad Nõukogude võimudega sõl- 
mida kompromisse ja isegi teeneid osutada. Šilkovi tüüpi dissi- 
dentidele niisugust au ei osutata. Nad lähevad nõukogude ühiskon- 
naga palju sügavamasse konflikti, kuni protesti ja tegevuse ille- 
gaalsete vormideni. 

Sahharovi tüüpi dissidendid on oma sõna juba öelnud. Nad 
kuuluvad minevikku. Šilkovi tüüpi dissidendid on seni veel erandli- 
kud üksikisikud. Nad on ebamugavad dissidendid — ebamugavad 
nii Nõukogude võimudele kui ka Lääne massiteabevahenditele ja 
üldse N. Liidu dissidentliku liikumisega tegelevatele Lääne inimes- 
tele ja organisatsioonidele. Neid ei oota ees tunnustus, kuulsus 
ja au, mis said osaks paljudele Hruštšovi ja Brežnevi perioodi 
dissidentidele. Siiski on nende ilmumine vältimatu. Vältimatu on ka 
võimude arveteõiendamine nendega. Gorbatšovi periood peab dissi- 
dentide ridasid korraldama ja sünnitama nende uusi vorme. 

Käesoleval ajal on igasuguse gorbatšovismi vastase opositsiooni 
peaprobleemiks saanud küsimus: kas on võimalik konstruktiivse 
ümberkorralduste programmiga opositsioon, mis saaks Gorbatšovi 
reformidele alternatiiviks? Võimusüsteemi raamides on gorbatšo- 
vismi opositsioon sunnitud Gorbatšovi reformituhinat pidurdama ja 
realistlikult lähenema ühiskonna ümberkorraldamise võimalustele. 

Sõna ,,opositsioon“ kõlbab siia üldse suurte mööndustega, sest 
antud juhul on opositsioonis rõhuv enamus võimu- ja juhtimis- 
süsteemi esindajaid, need aga, kes praegu mängivad Gorbatšovi 
pooldajaid ja lõikavad sellest kasu, võivad iga hetk oma juhi reeta. 

Kas on võimalik konstruktiivne dissidentlik opositsioon tõsise, 

sisuka riikliku, majandusliku ja kultuurilise programmiga, mis ei 
oleks määratud valitsusele, vaid mingile temast lahus funktsio- 
neerivale ühiskonnale, ja mis oleks alternatiiviks Gorbatšovi refor- 
midele? 

Niisugune opositsioon on võimatu vähemalt kahel põhjusel. 

Esimene põhjus: N. Liidus pole üldse ühiskonda, mis elaks ja 
funktsioneeriks tema võimu- ja juhtimissüsteemist lahus, kui jätta 
arvestamata kriminaalkurjategijad ja vähesed dissidendid. 

Teine põhjus: praegu ei oskaks isegi kõikvõimas Jumal pakkuda 
nõukogude ühiskonnale mingit uuenemise alternatiivprogrammi, 
sest mitte ükski ümberkorralduste programm, mis säilitab kommu- 
nistliku sotsiaalse korra ja sobib kokku selle võimu- ja juhtimis- 
süsteemiga, ei muudaks tänapäeval märgatavalt ühiskonna elu ise- 
loomu. 

Reformaatorluse funktsioon kommunistlikus ühiskonnas on 
võimu- ja juhtimissüsteemi enda funktsioon ja praegu pole veel 
ükski opositsioon võimeline sellega konkureerima, initsiatiivi haa- 
ramisest rääkimata. Praeguses olukorras muutub iga opositsioon, 
kes pakub alternatiivi Gorbatšovi reformaatorlikule askeldamisele, 
tahtlikult või tahtmatult gorbatšovistide abiliseks või gorbatšo- 
vismi karikatuuriks. 

Käesoleval ajal on ainult ühel opositsiooni vormil võimalus 
säilitada opositsiooni staatust ja väärikust. Ma nimetan seda 
sotsiaalseks opositsiooniks. Minu arvates ei seisa niisuguse opo- 
sitsiooni funktsioon selles, et aidata võimusid reformeerimisel ja 
»Parendamisel“ või nendega sel alal konkureerida, vaid nende 
ülesanne on võimude iga sellesuunalise tegevuse kriitika, sest 
võimu olemuse ja tema tegevuse tingimuste tõttu ei saa kogu see 
reformeerimine tuua radikaalseid muutusi ühiskonna ellu. 

Sotsiaalse opositsiooni esmaseks ülesandeks on sotsiaalse korra, 
võimusüsteemi ja ideoloogia kõige halastamatum kriitika. Mitte 
mingeid illusioone, reservatsioone, kompromisse, mitte mingit või- 
mude kas või osalise ,,progressiivsuse“ tunnustamist. 

Sotsiaalse opositsiooni teoreetiliseks ülesandeks maailmas ja 
N. Liidus kujunenud olukorras peab saama üldine ühiskondlike, 
eriti kommunistlike riikide nähtuste tundmaõppimine niisugusel 
tasemel, et küllalt lai ring inimesi nii N. Liidus kui ka Läänes näeksid 
opositsiooni kõrget intellektuaalset taset ja suhtuksid temasse 
austusega. 

Sotsiaalse opositsiooni praktiliseks ülesandeks peab saama oma 
mõtete levitamine nii Läänes kui ka N. Liidus. Esimeses järjekorras 
ja peamiselt N. Liidus. 

Tuleb stimuleerida mitmesuguste, sealhulgas ka illegaalsete opo- 
sitsiooniideede tundmaõppimise ja levitamise gruppide moodusta- 
mist. Need grupid peavad võitlema võimaluse ja õiguse eest õppida 
objektiivselt tundma nõukogude ühiskonna kõiki aspekte, sõltu- 
mata nõukogude ametiasutustest ja ideoloogiast, võimaluse ja 

õiguse eest kritiseerida sotsiaalset korda, võimu ning ideoloogiat 
ning et lõpetataks kodanike jälitamine selle eest. 

Peab nõudma õigust igasuguseks, täiesti piiramatuks nõukogude 
ühiskonna kriitikaks, ignoreerima keeldusid ja muutma kriitika elu 
tavaliseks nähtuseks. 

Peab varustama Nõukogude kodanikke, eriti noori, intellektuaal- 
sete materjalide ja ideedega, mis vastaksid nende positsioonile 
ühiskonnas, kultuuri ja hariduse tasemele, püsivatele huvidele. 

Kõik see tähendab uue ajaloolise etapi algust N. Liidu dissi- 
dentlikus liikumises. Möödas on dissidentlike sensatsioonide aeg 
Lääne massiteabevahendites ja opositsioonilisuse mängimine. On 
tulnud aeg suhtuda opositsiooni probleemidesse teadliku ajaloolise 
vastutustundega ja varuda ajaloolist kannatlikkust. 

18. artikkel 
AVALIKUSTAMINE 


Hiljuti kirjutasin ma avalikustamise kohta järgmist. Gorbatšovi 
emissarid ülistavad Gorbatšovi orientatsiooni mingile ,,glasnostile“, 
kinnitades, et venekeelne sõna ,,glasnost“ läheb Lääne keeltes käi- 
bele umbes nii, nagu omal ajal läks käibele sõna ,,sputnik“. Väide 
kõlab üpris koomiliselt. Sõna ,,sputnik“ sai täiesti õigustatult oma- 
laadi rahvusvaheliseks terminiks, sest N. Liit oli esimene, kes 
lõi maa kunstliku kaaslase. Aga glasnost?! N. Liit, kus süs- 
teemi põhiprintsiibiks on avalikustamise puudumine ja totaalne 
salastatus, näib Läänega võrreldes, kus ülemäärane avalikustamine 
hakkab riigi huve isegi kahjustama, lihtsalt veeuputuseelse nähtu- 
sena. 

Pean tunnistama, et selles ma eksisin. Tookord ma alahindasin 
Lääne võrkulangemissoovi suurust. Sõna ,glasnost“ ei kao tõepoo- 
lest Lääne ajalehtede veergudelt ja Lääne poliitikute, ajakirjanike 
ning mõtlejate huultelt. Glasnost on populaarsuselt isegi ületanud 
sõna ,sputnik“, mis tõtt-öelda on Läänes juba unustatud. 

Mida siis tegelikult kujutab endast nõukogude propaganda poolt 
silmakirjalikult glasnostiks nimetatud nähtus ja kuidas on asjalood 
avalikustamisega selles ühiskonnas? 

Kommunistlik ühiskond on oma olemuselt sügavalt vaenulik 
avalikustamisele ses mõttes, nagu avalikustamist mõistetakse lääne- 
riikides, see tähendab demokraatia ja õiguse ühiskonnas. Salasta- 
tuse süsteem (s. t. antiglasnost) on üdini tunginud kommunistliku 
ühiskonna kõikidesse eluaspektidesse. Suletud asutused, ,,postkas- 
tid“, kinnised koosolekud, salajased instruktsioonid, load, juurde- 
pääsud, allkirjad vaikimise kohta, salajased osakonnad, eriosakon- 
nad... Mida kõike pole selles valdkonnas leiutatud! 

Võimsa salastatuse süsteemi ülesanne on varjata omade ja võõ- 
raste eest riigis toimuvat, piirata kodanike informeerituse sfääri. 
Halvasti informeeritud inimestega on kergem manipuleerida. 

Edasi, salastatus on soomusrüü ideoloogilisele demagoogiale, 
desinformatsioonile ja propagandistlikule valele. Võimud omanda- 
vad informeerimata massi silmis suurema tähtsuse. Salajased 
otsused mõjuvad massile tugevamini, sest kuuldused ulatuvad 
nii või teisiti rahvani. Salastatuse tingimustes on kergem inimesi 
»riigisaladuste paljastamise“ ja ,,ühiskondliku korra laimamise“ 
eest vastutusele võtta. 

Alles viimases järjekorras on salastatuse süsteem ,, tehniline“ 
kaitsevahend vaenlaste, spioonide ja sulide vastu. Esmajoones on 
see sotsiaalse atmosfääri ja inimeste teadvuse hägustamise, ühis- 
konna ja võimu organiseerimise vahend. See on end õigustanud 
kõik nõukogude ühiskonna elu mõõdaläinud aastad. See jääb 

kommunistliku sotsiaalse korra Pa atamatuks kaaslaseks kuni selle 
korra viimase päevani. 

Mida siis ikkagi Gorbatšovi avalikustamissuund tähendab? See 
on järjekordne propagandakampaania, mille eesmärk on mõjutada 
Lääne ühiskondlikku arvamust Nõukogude juhtkonnale vajalikus 
suunas. Asja tuum ei seisa avalikustamise deklareerimises, vaid 
hoopis selles, mida nimelt avalikustatakse, miks, millise ees- 
märgiga ja millises interpretatsioonis. 

Võtame näiteks katastroofi Tšernobõli aatomielektrijaamas. Miks 
see avalikustati? Sel lihtsal põhjusel, et oli võimatu varjata. Lääs 
ja nõukogude inimesed poleks sellest sajandikkugi tõtt teada saa- 
nud, kui oleks võimalik olnud varjata. 

Võimatu oli varjata ka tulekahju aatomiallveelaeval Atlandi 
ookeanis. Läänes imestati, et Nõukogude võimud kiirustasid teatama 
katastroofist allveelaevaga. Imelikul kombel ignoreeriti seejuures 
fakti, et katastroofist oleks teada saadud ka ilma nõukogude 
informatsioonita, aga Nõukogude poole vaikimine oleks võinud 
kahjustada eelseisvat Gorbatšovi kohtumist president Reaganiga. 

Sellest on vähe, et avalikustatakse mingi fakt. Tähtis on, mil- 
lisel määral ja millises vormis seda tehakse. Meenutage, kuidas 
avalikustati Tšernobõli katastroofi. Tehti kõik, et vähendada katas- 
troofi ulatust, varjata või moonutada tõelisi põhjusi ja sellest isegi 
kasu lõigata. 

Katastroof toimus N. Liidus, Lääne-Euroopas aga algas võimas 
liikumine aatomienergia rahuotstarbelise kasutamise vastu. Kas 
N. Liidus on midagi niisugust võimalik? 

Peamise vastukajana kogu Tšernobõli katastroofi järgsele info- 
kampaaniale tekkis N. Liidus rahulolematus Lääne-Euroopa loomu- 
liku reageeringuga. Siin mängis glasnost rahulolematuse ärataja 
ja organiseerija osa. 

Glasnost, mida teostatakse ülevalt ja võimude kontrolli all, ei 
ole avalikustamine kui demokraatia element. See on vaid ideo- 
loogiline ja propagandistlik vahend. Seda vahendit on Nõukogude 
ajaloos mingil määral alati kasutatud. Fakt, et nüüd räägitakse sel 
teemal ülepaisutatud ,julgusega“, on seletatav tänapäeva tingi- 
mustega. Mõni aasta tagasi oli avalikustamine üks opositsiooni pea- 
misi nõudmisi. Nüüd, kui opositsiooniliikumine on purustatud, on 
võimud võtnud oma relvastusse ka mõned opositsiooni loosungid. 

Analüüsige suvalist nõukogude glasnosti näidet ja te taipate, et 
sel pole midagi ühist avalikustamisega Lääne mõistes. 

Näiteks oli Poliitbüroo istungil, kus otsustati NLKP KK pea- 
sekretäri küsimus, Gorbatšovi peamiseks konkurendiks Grišin. Kuul- 
davasti otsustas vaid Gromõko hääl asja Gorbatšovi kasuks. 
Grišinit süüdistati korruptsioonis ja ta saadeti pensionile. 

Lääs oli vaimustuses. Või veel, avalikustati ju korruptsiooni fakt 
Nõukogude kõrgemas juhtkonnas! Seejuures ei pööratud millegi- 
pärast tähelepanu sellele, et Poliitbüroo istungi materjale ei ava- 

likustatud ja Grišinile ei antud sõna enda kaitseks. Grišin aga 
oleks võinud saada peasekretäriks ja ise süüdistada Gorbatšovi 
korruptsioonis või teistes pattudes. Kas seda oleks Läänes vaadel- 
dud kui glasnosti näidet? Pigem oleks niisugust fakti vaadeldud kui 
»konservatiivide“ (, pistrike“) desinformatsiooni näidet. 

Kommunistliku ühiskonna tingimustes on avalikustamine des- 
informatsiooni ja ühiskondliku teadvusega manipuleerimise kon- 
junktuurne vahend. Desinformatsioon pole absoluutne vale. See on 
informatsioon, kuid spetsiaalselt valitud ja töödeldud nende huvi- 
des, kes seda teostavad ja kontrollivad. See on ühekülgne, osaline 
ja tendentslik informatsioon. Valik ja töötlemise viis on siin võimude 
monopol. Siin hinnatakse igasugust katset teostada avalikusta- 
mist võimudest sõltumata kui ühiskonnakorravastast laimu, kui 
vaenulikku propagandat. Näiteks tõendab seda võimude poolt kee- 
latud ajakirja , Glasnost“ väljaandjate jälitamine (Sergei Grigor- 
jants, Lev Timofejev, Andrei Šilkov). 

Millises vahekorras on reaalne ja fiktiivne avalikustamine kom- 
munistlikus ühiskonnas pärast inforevolutsiooni, mis on toimunud 
viimastel aastakümnetel? Vaieldamatult on sidevahendite ja info- 
tehnoloogia areng puudutanud ka nõukogude ühiskonda, sünni- 
tanud uusi probleeme nõukogude infopoliitikas. Nüüd pole enam 
võimalik hoida Nõukogude kodanikke niisugusel viletsal infopajukil 
nagu Stalini ajal, pole võimalik neid täiesti kaitsta Lääne info- 
voolu eest ja pole võimalik varjata Lääne eest paljusid nõukogude 
elu nähtusi, mida tahaks varjata. Sellest küljest peegeldab orientat- 
sioon avalikustamisele olulist ümberkorraldust nõukogude ühis- 
konna infomehhanismis. 

Väliselt (eriti Lääne jaoks) tundub see ümberkorraldus suurema 
infovabaduse lubamisena ja suurema avameelsusena. Osaliselt on 
see tõesti nii. See ei tähenda veel, et Nõukogude juhtkond on 
muutunud lahkemaks ja otsustanud laiendada andmete jagamist 
N. Liidu elust nii oma kodanikele kui ka kogu maailmale. See 
tähendab, et informatsiooni kontrolli, töötlemise ja levitamise vahen- 
did muutuvad palju kavalamaks ja rafineeritumaks. 

Näiv infovabadus on oma olemuselt vaid informatsiooni riikliku 
kontrolli moodsamate vahendite kasutamine asjaolude sunnil. Põhi- 
mõtteliselt peavad need vahendid kindlustama ka efektiivsema 
kontrolli Läänest tulevale infovoolule, mis varem (Brežnevi ajal) 
väljus mõneks ajaks Nõukogude võimude kontrolli alt. 

Kuivõrd perspektiivne on avalikustamissuund paindlikuma polii- 
tilise ja propagandistliku võitlusvahendina avalikustamise vastu? 
Ma arvan, et selle iga on lühike. Oma silmakirjalikkusest hooli- 
mata sunnib see siiski lubama mõningast infovabadust ja külvab 
illusioone, mis viivad ebasoovitavate ja kontrollimatute tagajärge- 
deni. Seetõttu kaasnevad avalikustamissuunale pidevalt ja jätkuvalt 
üha kasvavad infokontrolli julmad meetodid, mis rohkem vastavad 
kommunistliku ühiskonnasüsteemi olemusele. 

Gorbatšovi avalikustamissuuna olemust iseloomustab täpselt 
hiljutine Moskva nali: , Nõukogude Liit on valmis lõpetama Lääne 
raadiojaamade segamise, mis edastavad saateid Nõukogude Liitu, 
kuid Lääs peab Nõukogude aktsioonile vastu tulema ja need 
raadiojaamad sulgema.“ Peab märkima, et nali on vägagi realistlik, 
sest Lääne raadiojaamu, mis edastavad saateid N. Liitu, on nüüd 
raske eraldada nõukogude massiteabevahenditest ja nende summu- 
tamine on üldse kaotanud mõtte. 

19. artikkel 
KULTUURI ,RENESSANSS“ 


Tähtsaim nõukogude ühiskonna saavutus pärast seitsekümmend 
aastat kestnud arengut on olnud see, et kommunismi ideaalide 
ellurakendamine on purustanud lõplikult igasugused lootused hea- 
olu-, võrdsuse ja õigluse ühiskonna loomiseks. Saabunud on üle- 
üldine mõistuse ja tunnete hägustumise aeg, kokku on varisenud 
vanad positiivsed ideaalid ja traditsioonilised väärtuskriteeriumid. 

Teisest küljest aga on majanduse ja kultuuri õitseng demok- 
raatlikes lääneriikides nakatanud maailma ahvatluste ja kirgedega, 
millel pole midagi ühist kõlblusprintsiipide ja vaimsete vaja- 
dustega, mis omal ajal tundusid tsivilisatsiooni suurimate saavutus- 
tena. See on lisanud oma mõjuosa ka nõukogude ühiskonna idee- 
lisse, moraalsesse ja vaimsesse kriisi. 

Aäretult on kasvanud inimeste hulk, kelles tänapäeva elutingi- 
mused ja ühiskonna evolutsiooni silmanähtavad tendentsid kutsu- 
vad esile protesti. Protest ise kas jääb üldse teadvustamata või 
mõtestub ideede kujul, mis on võõrdunud oma reaalsetest põhjustest 
ja sotsiaalsest olemusest. 

Sellest seisukohast lähtudes oli vene kirjandus jälle sattunud 
olukorda, kus vene klassikaline kirjandus oli revolutsioonieelsel 
Venemaal: tal oli võimalus mängida tähtsat ajaloolist osa ühiskonna 
eneseteadvuse organiseerimisel. Oli võimalus. Ja ta tegi isegi katse 
seda osa tõepoolest täita — ma pean silmas kuuekümnendate ja 
seitsmekümnendate aastate tohutut kirjanduslikku plahvatust ,,sam- 
izdati“ ja ,,tamizdati“ näol. Millega see katse lõppes, on kõigile 
hästi teada. 

Igati kritiseeritud ja seejärel purustatud tsaarirežiim pidas või- 
malikuks lubada suurt vene kirjandust kui rahvuskultuuri uhkust. 
Igati kiidetud ja võidutsev kommunistlik režiim hävitas inimkonna 
ajaloos ennenägematu julmusega katse tõsta vene kirjandus jälle 
maailmakultuuri suurimate saavutuste tasemele. Nendel, kel veel on 
jäänud mingeid illusioone kultuuri reaalsete perspektiivide suhtes 
kommunismi tingimustes, on mõtlemisainet. 

Loomulikult kerkib sellega seoses üles küsimus, mida endast kuju- 
tab tänane , kultuuri renessanss“ (termini leidsin Lääne ajakir- 
jandusest) N. Liidus. 

Kui sõna , renessanss“ üldse kõlbab Nõukogude ajaloo kohta, siis 
selline katse on lähiminevikus juba tehtud. See toimus Hruštšovi 
ajal ja Brežnevi valitsemise alguses. Läänes avaldas see tugevat 
muljet. Paljude nõukogude kultuuri tõusus osalenute nimed said 
tuntuks kogu maailmas. Vaadelgem selle kultuurirenessansi katse 
mõnda iseärasust. 

Destaliniseerimise mõjul algas nõukogude kultuuris ajalooline 

tõus, mis läks kaugemale nõukogude sotsiaalse korra ja ideoloogia 
võimalustest. Võimud sattusid segadusse ja kaotasid mõneks ajaks 
kontrolli kultuuri üle. Siiski, hoolimata pretsedenditust liberali- 
seerimisest nõukogude arusaamade järgi, kohtas kultuuriline elav- 
nemine vastuseisu nii võimude poolt kui ka kultuuristääris endas, 

Nõukogude kultuur ei koosne hajutatud ja ühiskonnast sõltu- 
matutest üksikisikutest. Kultuur on.suur kogu inimesi, kes on ühi- 
nenud nõukogude asutuste süsteemi. Vähe sellest, et need asutused 
on võimude kontrolli all — nad moodustavad ka ühiskonna 
võimu- ja ideoloogiasüsteemi integraalse osa. Igale kultuuritege- 
lasele on need asutused ise kõrgemaks võimuks. Kõrgem võim on 
ühtne paljude tuhandete kultuuristääri ametnikega ja tohutu arvu 
kultuuritegelastega, kes kuuluvad elanikkonna privilegeeritud kihti- 
desse. Neid pole lihtsalt võimalik üksteisest eraldada. Tänu võimude 
ja kultuuritegelaste ühistele jõupingutustele suudeti seitsmeküm- 
nendate aastate lõpuks nõukogude kultuuri tõus lämmatada. Suu- 
rem osa aktiviste saadeti Läände. Lisaks ammendas tõus oma sise- 
mise potentsiaali. 

Gorbatšovi kultuuri ,,renessanss“ on ainult farss, võrreldes lähj. 
minevikus purustatud tõusuga. Lubati üht-teist, mis oli valminud 
juba möödunud aastatel. Tolle perioodi peamised saavutused vai- 
kitakse maha. Lubati mõndagi, mida varem ei lubatud. Siiski vaid 
ideoloogia raamides ja gorbatšovistide huvides. See on ülalt suu- 
natud poliitiline lavastus, mitte kultuuri altpoolt arenemise tule. 
mus. Uueks tõusuks nõukogude kultuuris on vaja aega, jõukogu- 
mist, eritingimusi, mida praegu ei ole ja mida ka lähemas tulevikus 
pole ette näha. Renessanss pole nähtus, mille võib ülemuste käsku- 
dega esile kutsuda. Nõukogude propaganda ja sellega solidaarsed 
Lääne ajakirjanikud ning kultuuritegelased puhuvad suureks kul- 
tuuri , renessansi“ farsi N. Liidus. Kui kaua see pettus ja enese- 
pettus kesta võib? 

Lääne reaktsioon Gorbatšovi kultuuripoliitikale on analoogne 
reaktsiooniga teistele Gorbatšovi reformidele: Lääs näeb seda, mida 
ta tahab näha. 

Ühes Saksa filmis N. Liidust näidati intervjuud nõukogude 
skulptoriga, kes teeb Lenini monumente. Skulptorile esitati küsimus: 
kas tal on loominguvabadus? Loomulikult vastas ta jaatavalt. 
Oleks ka imelik, kui ta oleks vastanud teisiti: tema vaba loomingu- 
line tegevus kindlustab talle kõik mõeldavad hüved. 

Imelik tundub hoopis muu, nimelt, et Lääne ühiskonna esinda- 
jad, esitades niisuguse küsimuse privilegeeritud nõukogude kul- 
tuuritegelasele ja näidates teda Lääne inimestele, teevad Läänes 
tegelikult nõukogude propagandat just gorbatšovistidele vajalikus 
vaimus. Samasuguse eduga oleksid nad võinud esitada NLKP KK 
ideoloogiasekretärile küsimuse, kas ta usub siiralt marksismi- 
leninismi. 

Kirjandusametnikud, igasugused osavad isikud ja mugandujad 

kuulutatakse kangelasteks või näidatakse neid kui brežnevismi 
ohvreid. Loomulikult on nõukogude kultuuris režiimi tõelisi ohv- 
reid. Leidub aga ka fiktiivseid ohvreid, keda nõukogude ideoloogia 
ja propaganda on kasutanud relvana. Niisuguste ,,ohvrite“ luba- 
mise eesmärk on varjata tegelikke ohvreid, siht maskeerida kultuuri 
tegelikku olukorda ja hägustada inimeste teadvust nii oma kodus kui 
ka Läänes. 

Režiimi pseudoohvrite ja loomingulise vabaduse pseudorüütlite 
tüüpiline esindaja on poeet Jevgeni Jevtušenko. Läänes oldi vai- 
mustatud, kui Jevtušenko omal ajal kritiseeris Stalinit ja seda, mis 
toimus Stalini ajal. 

Mõtestage see fakt lahti! See tähendab ju rusikate vibutamist 
pärast kaklust. Rünnata Stalinit aastaid pärast tema surma, siis, 
kui see oli täiesti ohutu — kas selleks on vaja palju mehisust?! 

Samasse pseudomehisuse kategooriasse kuuluvad ka tänased 
kallaletungid Brežnevile. Niisugust laipade üle irvitamist võivad 
endale lubada ainult šaakalid ja raisakullid. Kui uljaspead just 
tahavad mehisust ilmutada, siis on olemas elav kriitikaobjekt — 
Gorbatšov oma reformi-ideede ja -algatustega. Ei tule kõne allagi. 
Nad ei taha riskida oma heaoluga. Ja ega neil lubatagi! Nende 
ülesanne on Gorbatšovi juhtkonna kui Nõukogude ajaloo uue ajastu 
kiitmine. Selle eest lubatakse neid ka Läände. Mõningat väljendus- 
vabadustki lubatakse. Loomingulises tegevuses lubatakse neile üht- 
teist niisugust, mis annab Lääne ajakirjandusele sensatsiooni- 
materjali mingite uute tuulte kohta Nõukogude juhtkonnas. 

Näiteks ollakse Läänes vaimustuses: Tšõngõz Ajtmatov kirjutas 
raamatu, kus räägitakse Jumalast ja Kristusest! Seejuures igno- 
reeritakse fakti, et sel teemal on režiimi tegelikud ohvrid kirjutanud 
juba palju aastaid tagasi, et nõukogude ,uljaspead“ ja , talendid“ 
lihtsalt tegelevad kirjandusliku vargusega. Nõukogude võimusüs- 
teem lubab ajtmatovitel kirjutada niisuguseid raamatuid, et sum- 
mutada keelatud kirjanduse mõju ja varjata selle olemasolu fakti. 

Viimasel nõukogude kirjanike kongressil nõudsid mõned opereti- 
dissidendid isegi tsensuuri piiramist, üksikute varem keelatud 
raamatute avaldamist. Kas on vaja palju mehisust, et nõuda mingi 
tsensuuri piiramist, kui maal on peatsensoriteks kümned tuhanded 
näidisuljaspeadesugused režiimi ustavad teenrid, kes lubavad vaba 
kirjandust ainult tolle skulptori vaimus, kel on vabadus Leninit 
voolida? 

Kirjandussündmustele võib lisada ,vabameelsuse“ teatris ja 
kinos. Neile otsustati anda suur tegevusvabadus. Näha selles 
mingit põhjalikku pööret nõukogude kultuuris tähendab ignoree- 
rida nõukogude sotsiaalse süsteemi olemust. Need nähtused on 
samal määral võimelised muutma nõukogude kultuuri üldpilti, 
kuivõrd pisikese erainitsiatiivi lubamine tootmises ja teenindus- 
sfääris on võimeline muutma nõukogude majanduse üldolukorda ja 
elanike teenindamist. 

Kultuuri õitseng ei sõltu ülemuste korraldustest, üleskutsetest 
ega piirangute lõdvendamisest, vaid maa üldisest moraalsest, 
ideoloogilisest ja intellektuaalsest olukorrast, tegevuse püsivatest 
traditsioonidest ja motiividest, perspektiivide teadvustamisest, loo- 
mingu tulemuste hindamise kriteeriumidest, loomingu tarbijate 
tegelikest vaimsetest vajadustest ja paljudest teistest faktoritest, 
mis ei teki automaatselt kohe pärast NLKP KK määrusi. 

Parteijuhtide ja nende käsilaste demagoogilised kõned ning 
üksikud propagandistlikud žestid on üks asi, nõukogude kultuuri 
reaalsus kui sadade tuhandete inimeste elu kommunistliku ühis- 
konna üldiste seaduste järgi aga hoopis teine asi. Nende sadade 
tuhandete keskpärasusse sunnitud inimeste jaoks pole teist eksis- 
teerimise teed kui olelemine keskpärasuse seaduste järgi, mis nii 
või teisiti kisuvad kultuuri taseme alla sellesse püsiseisundisse, nagu 
oli minevikus, nagu on täna ja ka tulevikus seni, kuni eksisteerib 
kommunistlik sotsiaalne kord. 

Gorbatšovistid püüavad igati võita Lääne kultuuritegelaste süm- 
paatiat. Iseloomulik näide on hiljutine kultuuritegelaste kohtumine 
luksuslikus kuurordis Issõk-Kuli järve ääres, millest Tšõngõz 
Ajtmatovi isiklikul kutsel võtsid osa paljud Lääne kuulsad kultuuri- 
tegelased (Peter Ustinov, Arthur Miller, Claude Simon jt.). 

See on nõukogude propaganda üks kõige silmakirjalikumatest 
trikkidest. Kes veidigi tunneb nõukogude süsteemi, peaks teadma, 
et niisugune ,isiklik“ kutse oleks olnud mõttetu ja koguni võimatu, 
kui selle taga poleks olnud kõrgemate võimude sanktsiooni ja 
riiklikku finantseerimist. 

Ometi ignoreerisid massiteabevahendid üldse seda fakti, mis puu- 
dutas asja olemust. Laialt levitati ainult fakti ennekuulmatust 
vabadusest nõukogude kultuurivallas: nõukogude kirjanik, kes 
just nagu oleks režiimi kritiseerinud, ilmutab pöörast julgust, kutsub 
külla Lääne inimesi ja vestleb nendega vabalt (tuletage meelde vaba 
skulptorit, kes voolib Leninit!) loominguvabaduse vajalikkusest! 
Tõepoolest, uus ajastu! Määratu murrang! Arvesse ei tule ainult 
fakt, et režiimi kriitik on üks nõukogude hierarhia kõrgemaid 
ametnikke. 

Ühesõnaga, gorbatšovism võib praegu pühitseda oma mõju 
triumfi Lääne ühiskondliku arvamuse üle. Siiani on see tema tege- 
vuse kõige edukam valdkond. Gorbatšovi juhtkonna üks tähtsamaid 
ülesandeid, millega ta küllaltki edukalt hakkama saab, on iga hinna 
eest saavutada Lääne sümpaatia ja kasutada siseraskuste ületa- 
miseks Lääne abi. 

Mis puutub võimude sallitud vene kirjandusse, siis tõusu selles 
vallas ei õnnestu esile kutsuda mingite määrustega. Kõige rohkem, 
mida klassikaga kõrvutatava suure kirjanduse osas võib ära teha, 
on laenata purustatud ,,samizdatilt“ ja ,tamizdatilt“ ning jäljen- 
dada seda kirjandust raamides, mida lubavad võimusüsteemi ja 
ideoloogia käesoleva perioodi huvid. 

20. artikkel 
STALINISM JA GORBATSŠSOVISM 


Tunduks veider, kui Gorbatšov ei kasutaks stalinismi teemat oma 
huvides. Ta on seda kasutanud ja kasutab nähtavasti ka tulevikus. 
Stalini juba ammu paljastatud kuritegude paljastamine tähendab 
pärast kaklust rusikatega vehkimist. Niisugused ,,uljaspead“ vääri- 
vad praegu ainult põlgust. 

See on täiesti ilmselt gorbatšovistide järjekordne trikk ühis- 
kondliku arvamuse lollitamiseks. Muuseas, trikk ei ole eriti tark, 
sest vaevalt võib meie ajal sellest loota mingit efekti, mis oleks 
võrreldav Hruštšovi samalaadse tegevusega, millel tõepoolest oli 
hiiglasuur ajalooline tähtsus. Lõppude lõpuks ei toida Stalinit sõima- 
tes ja tema ohvreid hilinenult rehabiliteerides kedagi ega tõsta sel- 
lega ka tööviljakust kõrgemate maailmastandardite tasemele. 
Sedagi, mida N. Liidu kõrgemates ringkondades kutsutakse ,oda- 
vaks populaarsuseks“, ei õnnestu Gorbatšovil suurendada, sest 
Populaarsust“ on juba küllaga, see on saavutanud piirid. Nüüd 
võib see ainult väheneda, sest tee tipust edasi saab viia ainult 
allapoole. 

Seoses Gorbatšovi nimetatud farsiga kerkib üles tõsine küsimus 
stalinismi olemusest ja objektiivsest teaduslikust hinnangust sel- 
lele, mis Gorbatšovile ja tema intellektuaalsetele käsilastele pole 
ilmselt jõukohane. Gorbatšov nagu Hruštšovgi, tunnistades tõeks 
Stalini ajal toimepandud kuriteod, ajab segi ajalooliste sündmuste 
moraalse, juriidilise ja sotsioloogilise hinnangu, lisaks kohaldab 
neid tagasiulatuvalt, andes sellega neile hinnangutele puhtideo- 
loogilise iseloomu. 

Öelda, et Stalin tegi palju vigu ja isegi kuritegusid, tähendab 
asja olemuse kohta kõik ütlemata jätta või teaduslikust vaate- 
vinklist lähtudes öelda midagi täiesti absurdset. Kasutada suure 
ajaloolise epohhi hindamisel terminitena sõnu nagu vead, moonu- 
tused, kuriteod jne., on andestatav vaid köige primitiivsema massi- 
propaganda, mitte ajaloo tasemel. 

Peamine Stalini ajastul (Stalini tegevuses ja stalinismis üldse) 
ei olnud mitte see, mida palju aastaid hiljem hakati pidama 
kuritegudeks, ja mitte see, mis tõepoolest oli kuritegu, vaid hoopis 
see, et tema tegevus oli kommunistliku sotsiaalse korra olemuse 
ja sellele korrale vastava võimu- ja ühiskonna juhtimise süsteemi 
ajalooliselt tingitud ilming. Stalinismi julmus ja kuriteod ei olnud 
mingid halvad kõrvalekalded mingitest kommunistliku ühiskonna 
headest normidest, vaid reaalsele kommunismile loomuomased kuri- 
teod. 

Stalini perioodi hirmsates piinades sündiski seesama terve kom- 
munistlik ühiskond, mille tervise olemus väljendub praegu silma- 

nähtavas majanduslikus ebaefektiivsuses, demokraatlike vabaduste 
puudumises, elanike suhteliselt madalas elatustasemes ja hiigla- 
suures bürokraatlikus aparaadis. 

Riigi destaliniseerimine Hruštšovi ajal oli tõepoolest suur mur- 
ranguline periood N. Liidu ajaloos. Põhiline ei olnud mitte Stalini 
sarjamine, tema vigade avalikustamine, vaid see, et lõppes nõu- 
kogude kommunistliku korra noorusaeg (formeerimise periood) ja 
saabus küpsus. Uue ühiskonna ümbert lõhuti ära tellingud. Maa 
ajaloos on niisugune murrang võimalik ainult üks kord. Gorbat- 
šovi katsed seda korrata on vaid ajaloolise murrangu hale karika- 
tuur. Kui gorbatšovistid isegi avalikustavad kõik Stalini ajal toime 
pandud julmused, rehabiliteerivad absoluutselt kõik ebaõiglaselt (ja 
isegi õiglaselt) kannatanud, jääb see ikka vaid haledaks farsiks, 
võrreldes juba toimunuga N. Liidu ajaloos. 

Kõik ajalooraamatud võib ümber kirjutada, kuid minevikku ei 
saa ümber teha. Mineviku ümberhindamine ei ole iseenesest veel 
panus ühiskonna progressi. Kõik sõltub sellest, kuidas ja millise 
eesmärgiga minevik ümber hinnatakse. Üks asi on mineviku ümber- 
hindamine propagandistliku kära ja odava populaarsuse huvides. 
Teine asi on mineviku ümberhindamine oleviku parema mõistmise 
ja tulevikuperspektiivide huvides. 

Stalinismi õige mõistmine sõltub täielikult sellest, kas mõiste- 
takse õigesti, teaduslikult kommunistliku ühiskonna olemust, mis 
sündis Stalini ajal, muide — tänu miljonite inimeste jõupingutus- 
tele, eesotsas stalinistide ja Staliniga. 

Üks põhjus, miks just gorbatšovistid lasti kõrgema võimu juurde, 
seisab selles, et oli vaja segada just niisugust kommunistliku 
korra objektiivset teaduslikku mõistmist ja töötada välja uus, 
paindlikum kommunismi ideoloogilise apologeetika vorm. Tee, mille 
nad valisid, nimelt kriitikaga maskeeritud apologeetika tee, on 
siiski täis etteaimamatuid tagajärgi. Nüüd pole nõukogude inimesi 
enam nii kerge petta. Näilise kriitilisuse eest tuleb nii või teisiti 
maksta. 

21. artikkel 


REVOLUTSIOONI SEITSMEKCMNES 
AASTAPÄEV 


Gorbatšovistid pühitsesid pidulikult Oktoobrirevolutsiooni seitsme- 
kümnendat aastapäeva. Loomulikult ei olnud parteijuhtide kõne- 
des ja nõukogude teoreetikute töödes ainsatki vihjet Vene revolut- 
siooni sotsiaalse olemuse ja selle tulemusena sündinud sotsiaalse 
korra mõistmisele. 

Nõukogude ühiskond on oma evolutsioonis läbinud kaks etappi. 
Esimene oli puuduste varjamise etapp. See kestis Stalini ja Brežnevi 
ajal. Hruštšovi ajal ilmnesid katsed puudusi tunnistada, kuid 
sellest ei kasvanud välja tervet uut etappi. 

Teine on ilmselgete puuduste tunnistamise etapp. See algas 
Gorbatšovi võimuletulekuga. 

Kunagi seisab nõukogude ühiskonnal ees järgmine samm, tuleb 
astuda puuduste väljavabandamise etappi, põhjendades neid kom- 
munistliku sotsiaalse korra objektiivsete seaduspärasustega. Praegu 
ei ole võimalik kindlalt ette öelda, millal kolmas etapp algab ja kui 
kaua kestab teine. 

Seitsekümmend aastat on ajaloos liga tühine ajavahemik, et 
teha N. Liidu saatuse ja tema väljavaadete kohta lõplikke järeldusi. 
Ajavahemik on siiski piisavalt pikk, et avaneks kommunistliku 
korra olemus. Ajavahemikust on enam kui küllalt, et otsustada 
Oktoobrirevolutsiooni iseloomu üle. 

Milline on nõukogude ühiskonna seitsmekümneaastase ajaloo 
kokkuvõte, mis iseloomustab tema tänast seisukorda ja millised on 
perspektiivid lähimateks aastateks? 

Majandussfääris tuli ilmsiks kommunismi võimetus konkureerida 
kapitalismiga ja tugev seisakutendents. Veendunud, et majanduse 
arenemise kommunistlikud meetodid sünnitavad seisakutendentsi 
ega kõlba konkurentsis kapitalistlike maade majandusega, haara- 
vad Nõukogude juhid nüüd kinni igast läänelikust abinõust, mis 
kõneleb sellest, et nad on kaotanud pea ajaloolise paratamatuse 
ja sotsiaalse süsteemi halastamatute objektiivsete seaduste ees. 

Sotsiaalsete suhete stääris avaldus kommunismi ülitugev võimu- 
ja juhtimisaparaadi kasvutendents. N. Liidus on mitu miljonit 
inimest kaasatud võimu- ja juhtimissüsteemi. See polt veel piir. 
Aparaat kasvab ka edaspidi. Aparaadi töö parendamise ja iga- 
suguste lihtsustamiskatsete vältimatu tagajärg on aparaadi kasva- 
mine ja keerulisemaks muutumine. Riigis ei ole ühtegi jõudu, mis 
oleks võimeline seda protsessi kas või mõnekski ajaks peatama. 
Inimeste töö aparaadis ei sõltu nende isiklikest võimetest ja soo- 
videst, vaid võimu- ja juhtimissüsteemi üldistest tingimustest kom- 
munistlikus ühiskonnas. 

Juhtimisaparaadi kriisiseisundit ei määra sinna tunginud üksikud 

lollid, bürokraadid, konservatiivid, altkäemaksuvõtjad ja muud hal- 
vad inimesed, vaid võimu- ja juhtimissüsteem ise muudab para- 
tamatult iga kaasatud inimese bürokraadiks, konservatiiviks, suliks, 
lolliks, altkäemaksuvõtjaks. 

Ükski Nõukogude juhtkond, sealhulgas ka Gorbatšovi juhtkond, ei 
söanda veel tunnistada fakti, et oma sotsiaalselt olemuselt ja sot- 
siaalsetelt tagajärgedelt oli Oktoobrirevolutsioon Venemaal amet- 
nike-bürokraatide revolutsioon. Gorbatšovistide võitlus bürokraat- 
liku aparaadi vastu, kui seda tõsiselt võtta, on võitlus kommunistliku 
sotsiaalse korra vastu. Vaevalt küll N. Liidus seda keegi tõsiselt 
võtab. 

Et mõist» revolutsiooni sotsiaalset olemust, peab mõistma selle 
sotsiaalse korra olemust, mis moodustus tänu revolutsioonile. Üks 
marksismi-leninismi dogma väidab, et enne kommunistlikku (sot- 
sialistlikku) revolutsiooni, ei teki kommunistlikke (sotsialistlikke) 
sotsiaalseid suhteid, et need tekivad alles pärast revolutsiooni ja 
tänu revolutsioonile. 

Nii palju kui mulle on teada, pole seda väidet veel keegi vaid- 
lustanud. Muuseas, see väide on vale. Ühel või teisel kujul on kom- 
munistlikud sotsiaalsed suhted olemas olnud kõigis suurtes inim- 
kooslustes, mis on eksisteerinud küllalt pikka aega inimkonna 
ajaloos. Ka käesoleval ajal on need olemas, isegi Lääne mittekom- 
munistlikes riikides. 

Oktoobrirevolutsiooni tagajärjel tekkisid Venemaal tingimused, 
kus üldinimlikud kommunistlikud sotsiaalsed suhted said valitse- 
vaks ja kõikehõlmavaks. Nende suhete iseloomulikuks tunnuseks 
on, et kõik täiskasvanud ja töövõimelised kodanikud muutuvad 
omamoodi riigiteenijaiks ja nii saavad inimsuhetes ülemuste ja 
alluvate suhted, aga samuti ühe ja sama ülemuse kaasalluvate 
omavahelised suhted kõige põhilisemaks — ühiskonna aluseks. 
Ühiskonnas moodustub keeruline hierarhia inimestest ja asutustest, 
kes on omavahel käsutamise, alluvuse ja kaasalluvuse suhetes. 

Sel alusel areneb ajaloos ennenägematu võimu- ja juhtimissüs- 
teem, kuhu on kaasatud kümneid miljoneid inimesi. Kümned mil- 
jonid igasugused ülemused, juhid, juhatajad, direktorid, esimehed jt. 
saavad olukorra peremeesteks ja dikteerivad kogu ühiskonnale oma 
ideoloogiat ja psühholoogiat, oma suhtumist ühiskonna elu kõiki- 
desse aspektidesse. 

Oktoobrirevolutsiooni tagajärjel likvideeriti Venemaal eraoma- 
nike klass, kadusid feodaalsed ja kapitalistlikud suhted, mida 
peeti kõige kurja allikaks. Purustati ka tsarismi võimu- ja juhtimis- 
süsteem. Kuid tsarismi purustatud riigiaparaadi asemele tekkis 
riigiaparaat, mis ületas esimest nii oma ulatuse kui ka ühiskondliku 
rolli poolest. Nii said täieliku voli sotsiaalsed suhted, mis varem olid 
segatud ja ühte sulanud feodalismi ja kapitalismi suhetega ega 
paistnud silma kui tulevase kommunistliku ühiskonna suhted. 

Kolmas nõukogude ühiskonna seitsmekümne aasta pikkuse are- 

nemise tähtis tulemus seisneb selles, et N. Liidu elanikkond on 
peaaegu sajaprotsendiliselt kaotanud usu maapealsesse paradiisi, 
mida tõotasid marksismi-leninismi ideoloogid. On saabunud sügava 
ideoloogilise kriisi seisund. Kommunistlikule sotsiaalsele korrale on 
ideoloogiakriis palju ohtlikum kui majandus- ja valitsemiskriis. Ma 
olen kindel, et lähematel aastatel kas Gorbatšov ise või tema järel- 
tulija ütleb lause, mida ütles J. Andropov oma peasekretäriaja 
esimestel päevadel: ,Ideoloogia tuleb nihutada esiplaanile.“ 

Selle eksperimendi kulgemisest sõltub palju inimkonna edasine 
ajalugu. Ma olen kindel, et see lõpeb ühes mõttes läbikukkumi- 
sega ja on edukas teises mõttes. Läbikukkumine selles mõttes, 
et nõukogude ühiskond ei kuula gorbatšovistide käske ja läheb seda 
teed, mida lubavad käia ja sunnivad käima objektiivsed seadus- 
pärasused ja tegelikud tingimused. Edu selles mõttes, et N. Liidu 
juhtkond kasutab ajavõitu ja Lääne abi, tunnetab eneses jõudu ja 
kindlust, laseb käiku spetsiifiliste kommunistlike probleemide lahen- 
damiseks end minevikus õigustanud spetsiifilised kommunistlikud 
meetmed ja paljastab oma kihvad ning küüned. 

Ei ole oluline, kas gorbatšovistid püsivad oma kohtadel või mitte. 
See juhtub loodusseaduste paratamatusega. Kui gorbatšovistid 
kaotavad oma kohad, siis teevad seda nende järeltulijad. Kui nad 
püsivad võimul, teevad nad seda ise. Iseenesestki mõista kujuta- 
vad nad seda kui oma poliitika võidukäiku. 

22. artikkel 
AJALUGU ÜMBER HINNATES 


Gorbatšovistid kavatsevad Nõukogude ajaloo radikaalselt ümber 
hinnata. Tulevik näitab, kuidas see tegelikkuses välja näeb. Siiani 
on olemas näiteid kaugema mineviku ümberhindamisest. 

Ajakirjas , Kommunist“ (nr. 12, 1987) avaldati artikkel Venemaa 
ristimisest vürst Vladimiri poolt. Artiklist selgub, et Nõukogude 
Vene tänasel reformaatoril, Gorbatšovil, oli juba X sajandil eel- 
käija, nimelt Kiievi vürst Vladimir. Artikli autor kinnitab, et Vene- 
maa ristimine oli vaid tolle aja sündmuste väline kuju, sündmuste 
tegelik sisu oli Kiievi-Venemaa kõrgema juhtkonna reformaatori- 
tegevus eesotsas vürst Vladimiriga. Selgub, et juba tuhat aastat 
tagasi, nagu nüüdki, ,oli vaja hüpet maa arengus, tolle ajastu 
eesrindlike maade saavutuste omandamist“. 

Pange tähele: maa arengus oli vaja hüpet! Võib ka öelda kii- 
rendatud arengut. Mitte vürst, vaid Kiievi-Venemaa Kommunist- 
liku Partei Peasekretär. Milleks oli nimetatud hüpe vajalik? Ikka 
selleks, et ,omandada tolle ajastu eesrindlike maade saavutusi“, 
»jõuda maailmastandardite tasemele“. Just Gorbatšovi moodi, kes 
kutsub nõukogude inimesi üles tõusma maailma parimate saavu- 
tuste tasemele. 

Teadupärast seisab praegu Nõukogude Venemaa ees ülesanne 
tõusta eesrindlike kapitalistlike maade tasemele või, teiste sõnadega 
öeldes, neile järele jõuda. Ajakirja , Kommunist“ järgi seisis X sa- 
jandil Venemaa ees ülesanne ,,tõusta arenenud feodaalsete monar- 
hiate tasemele“ või siis feodaalsetele maadele järele jõuda. Siis, 
nagu näete, oli kõige progressiivsemaks sotsiaalseks korraks feo- 
dalism. Tahaks teada, kas Kiievi vürsti Vladimiri hoonetel ilut- 
sesid ka loosungid: ,Elagu feodalism, kogu inimkonna helge 
tulevik“? 

Ajakiri , Kommunist“ teatab, et vürst Vladimirit, nagu Gorbat- 
Šovigi, segasid tolle ajastu bürokraadid ja konservatiivid pagan- 
like preestrite isikus. Kust küll bürokraadid tulevad? Kas pagan- 
likud preestrid jäid tõesti alles, hoolimata Kiievi-Venemaa tööta- 
jate kangelaslikust võitlusest, keda juhtisid ja innustasid peasek- 
retär Vladimir ning tema võitluskaaslased? 

Tänu vürst Vladimiri reformidele, kirjutatakse ajakirjas ,, Kom- 
munist“, algas maa kogu elulaadi tormiline ümberkorraldamine. 
Autor vaikib ainult niisugusest tühiasjast, et tolle perestroika 
lähemaks tagajärjeks oli Kiievi-Venemaa täielik krahh ja lagune- 
mine, ja et ainult tolle perestroika ,,väline kuju“, see tähendab 
õigeusk, jäi terveks. Autor kirjutab, et tänu vürst Vladimiri refor- 
midele ,,sai Venemaa lõplikult võrdseks kogu tsiviliseeritud maa- 
ilmaga“. 

Kui lõplikult, miks oli siis Peeter Esimesel seitse sajandit hil- 
jem jälle vaja ,,akent Euroopasse raiuda“? Miks nüüd, tuhat 
aastat hiljem, kerkis jälle ülesanne tõsta Venemaa maailmastan- 
dardite tasemele? Mis siis, kui ka praegune Venemaa tõus maailma 
kõrgeimate saavutuste tasemele on niisama lõplik nagu Kiievi- 
Venemaal? 

23. artikkel 
MITTE PÄEVAGI REFORMITA 


Läheme siiski X sajandi perestroikalt üle tänasele perestroikale. 
Veel kulgeb Nõukogude Venes kiirendatud arengu protsess kii- 
rendatud tempos. Kohe, kui koidab päev, tuleb ka uus kõrgemate 
organite otsus, uued ideed, ettepanekud ja algatused. Lõpuks ometi 
ärkas nõukogude rahvas sajanditepikkusest unitõvest... Vabandage, 
ma eksisin, kui kasutasin sõna ,,sajanditepikkune“. Sajanditepik- 
kune unitõbi kestis kuni revolutsioonini. Pärast revolutsiooni algas 
unitõbi alles Brežnevi ajal. Niisiis oleks õigem öelda: nõukogude 
rahvas ärkas kahekümne aasta pikkusest unitõvest. 

Nagu näete ei lastud rahval nagu kord ja kohus väljagi magada. 
Kõigest hoolimata äratati rahvas üles ja nad arendasid niisugust 
ennekuulmatut dünamismi, et pärast kulub arvatavasti kaksküm- 
mend aastat ümberkorralduste tuhina mahajahutamiseks ja välja- 
magamiseks. 

Perestroika on kaasa haaranud N. Liidu elu kõik aspektid ja 
kõik nõukogude ühiskonna kihid. Gorbatšovi juhtkond otsustas 
laiendada ja kindlustada oma sotsiaalset baasi ning võita enda 
poole nõukogude elanike kõige võimsama kihi — pensionärid. 
Pensioniea vähendamisega viie aasta võrra kavatsetakse seda kihti 
märgatavalt laiendada. Tänu ettevõtete ja asutuste majandusliku 
efektiivsuse tõusule lastakse miljonid ,, vabanevad“ töötajad lihtsalt 
pensionile. Loomulikult peaks seetõttu nende töötajate elatustase 
langema, sest pension on ju töötasust märgatavalt väiksem. Pere- 
stroika vaenlastel pole aga põhjust rõõmustada. Gorbatšovi juht- 
kond võtab tarvitusele abinõud, et pensionäride elatustase võrrel- 
des pensionieelse tasemega isegi tõuseks. 

Üks nendest grandioossetest abinõudest on Ministrite Nõukogu 
ettepanek kehtestada , tööliste, teenistujate ja kolhoosnike lisa- 
pensionide vabatahtlik kindlustus“. Ettepanek on Poliitbüroo eri- 
istungil heaks kiidetud (nii teatas ajaleht , Izvestija“ 24. VIII 
1987). 

AA tuum seisab selles, et enne pensionile jäämist eraldavad 
töötajad oma väikesest palgast veelgi väiksema summa tulevase 
pensioni , lisa“ jaoks, nii et ennetähtaegselt pensionile jäädes saavad 
nad lisaks tavalisele pensionile pensionilisa kümme kuni viisküm- 
mend rubla kuus. Sellest summast piisab, et osta odavad saapad 
või pool liitrit viina, seisnud enne (vanades saabastes!) kaks või 
kolm tundi järjekorras. Kuna töötajad lähevad teenitud puhku- 
sele, on neil aega järjekorras seista küllalt. 

Võib-olla siiski kõige paljulubavam gorbatšovistide algatus on 
uue kriminaalseadusandluse ettevalmistamine, mis olulisel määral 
parandab kurjategijate karistuse ärakandmise tingimusi. Sel 

kombel võidavad gorbatšovistid enda poole teise N. Liidu elanik- 
konna kõige võimsama kihi — kurjategijad. 

Ajalehe , Moskovskije Novosti“ teatel on tehtud ettepanek rajada 
esimest korda kuriteo sooritanud kodanikele kergendatud režiimiga 
avatud vanglad“, kuhu vahialused võivad kutsuda oma perekonna. 
Milline humaanne idee! Selle asemel et panna vanglasse istuma üks 
kurjategija, tuleb sinna saata kogu perekond! Samuti tehakse 
ettepanek rajada erilised ,arestimajad“, kus kodanikud kannavad 
pisikuritegude eest karistust elukohajärgselt, sealhulgas ka puhke- 
päevadel ja pühadel. Niisugune karistamise vorm pidavat olema 
Lääne-Saksamaal ja teistes maades. 

Arvestades tõsiasja, et nõukogude ühiskonnas lihtsalt pole võima- 
lik kuritegusid sooritamata normaalselt elada, tuleks kuulutada 
kogu maa ,lahtiseks vanglaks“ või ,,arestimajaks“. Nõukogude 
inimesed elavad niikuinii, nagu kannaksid nad karistust mingite 
kuritegude eest. 

Seoses sellega meenub mulle üks Moskva Ülikooli professor, 
kes veel Stalini ajal luges meile ,,teadusliku kommunismi“ kur- 
sust. Professor kinnitas, et täieliku kommunismi ajal on inimeste 
teadlikkus sedavõrd kasvanud, et kuriteo sooritanud inimene mõis- 
tab ise enda üle kohut, viib end ise vanglasse, kus pole mingeid 
valvureid, ja lukustab end ise kongi ajaks, mida dikteerib talle 
tema kõrgelt arenenud kommunistlik teadvus. Kuidas küll juubel- 
daks too professor, kui ta praegu äkki surnuist ärkaks ja kuuleks 
Gorbatšovi ,, uuendustest“. 

24. artikkel 
TEOREETILINE TASE 


Niinimetatud ,, teaduslik kommunism“ on nõukogude ideoloogia 
kõige jampslikum osa, millel pole teadusega midagi pistmist. 
Kommunistliku ühiskonna teadusliku käsitluse puudumine on gor- 
batšovistide ideedele mõjunud saatuslikult. Nõukogude ühiskonna- 
ja majandusteadus osutusid täiesti abituks perestroika põhjenda- 
mise probleemide lahendamisel, kuigi nende käsutuses on tuhandeid 
spetsialiste. Gorbatšovistide teoreetiline pagas on kujunenud nõu- 
kogude ühiskonna kriitikutelt varastatud ideedest, Lääne elulaadi 
pealiskaudsest jälgimisest ja laenudest Lääne sotsiaal-majandusli- 
kelt õpetustelt. Pole kerkinud ainsatki originaalset ideed. Pole teh- 
tud ainsatki originaalset teaduslikku avastust. 

Kui nõukogude teoreetikud püüaksid kommunistlikku ühiskonda 
mõista teaduslikke meetodeid kasutades, siis oleksid nad pidanud 
näiteks märkama, et iga elav organism, ka sotsiaalne organism, elab 
üle perioodilisi kriise. Need kriisid on niisama seaduspärased kui 
kriiside vaheline (,,terve“) seisund. 

Kriisidel on põhjusi, mis on omased igale sotsiaalsele orga- 
nismile. Kriisidel on põhjusi, mis on omased antud tüüpi ühiskon- 
nale. On ka põhjusi, mis on seotud antud riigi konkreetsete 
ajalooliste tingimustega ja antud momendiga maailmas. Nende 
põhjuste kombinatsioon sünnitab kriisiseisukorra või vähemalt ten- 
dentsi kriisile. 

Üldiselt on teada, et kapitalismi iseloomustavad majandus- 
kriisid. Marksism-leninism väidab, et kommunistlik ühiskond on 
kriisivaba. See on eksitus. Ka kommunistlik ühiskond elab üle 
kriise. Ainult need on teistmoodi kriisid kui kapitalismil. Kriisid ei 
ole majanduslikud, vaid sotsiaalsed ning nad on seotud rahva- 
hulkade spetsiifilise kommunistliku organisatsiooni ja selle juhti- 
mise süsteemiga. 

N. Liidu praegune olukord on just spetsiifiliste kommunistlike 
kriiside klassikaline näide. See tabas nõukogude ühiskonna intel- 
lekti ootamatult. Tulemus oli ideelise korralageduse algus. Gorbat- 
šovi ja tema võitluskaaslaste reformiettepanekute küllus ei räägi 
reformaatorite julgusest ja tarkusest, vaid peataolekust ja intel- 
lektuaalse pagasi viletsusest. Tõsise teaduse olemasolu korral olek- 
sid Gorbatšovi nõunikud võinud talle soovitada ühte reformi, kuid 
niisugust, mis oleks olnud kõigi ülejäänud ümberkorralduste võt- 
meks. Seejuures poleks reformi teostamine nõudnud kunstlikke jõu- 
pingutusi ja igapäevast kontrolli. Reform oleks pidanud toimuma 
loomulikult ja sünnitama ülejäänud muutused automaatselt. See 
oleks tähendanud, et vajadus reformiks on tõepoolest küpsenud otse 
ühiskonna aluspõhjas, mitte ainult parteikarjeristide peades. 


75 


Kui gorbatšovismi teoreetikud oleksid nõukogude ühiskonnale 
lähenenud hästi väljaarendatud teaduse positsioonilt, oleksid nad 
pidanud märkama, et reformid viivad ainult siis eluliselt püsivate 
ümberkorraldusteni, kui nad seavad mõningad formaalsed suhted 
vastavusse juba tegelikult olemasolevate suhetega, see tähendab 
siis, kui nad seadustavad sotsiaalse evolutsiooni objektiivsed ten- 
dentsid ja ei sunni ühiskonnale peale niisuguseid eluvorme, mida 
peab kindlustama alaliste jõupingutuste, kontrolli, sunnivahendite 
ja karistuste hinnaga. 

Kuid gorbatšovismi ,,progressiivsed“ teoreetikud polnud selleks 
võimelised. Ajaloo iroonia seisab siin selles, et tõeline kommunistlik 
reformaatorlus ei lange mitte ,uuendajate“, vaid just ,,konserva- 
tiivide“ osaks, kes kompenseerivad probleemile teadusliku lähene- 
mise puudumist praktiliste juhtide terve mõistusega. See toimub 
ilma sensatsioonideta, mis said osaks gorbatšovistidele. Gorbatšovi 
järeltulijat ei hakata pidama ,,aasta mehe“ tiitli vääriliseks. Lääne 
ajakirjade kaanepiltidel ei kujutata teda Vabadussambana. Ometi 
on tema reaalne osa nõukogude ühiskonna ajaloos mõõtmatult 
tõsisem Läänes ülemäära ülespuhutud Gorbatšovi osast. 

Millise idiotismini tõusid (või langesid) gorbatšovismi teoreeti- 
kud, võib otsustada kas või bürokratismi probleeme käsitleva 
publikatsiooni põhjal ajalehes , Moskovskaja Pravda“ (18. VIII 
1987). 

Ajalehes nimetatakse bürokraatiat ,, sotsialismi kõige hirmsamaks 
vaenlaseks“. Ajalehes tehakse ettepanek kinnistada ühiskondliku 
omandi vormide omandiõigus töökollektiividele. Kuidas seda prak- 
tikas rakendada? 

Omal ajal (veel Stalini päevil) anti maa igavene (ei rohkem ega 
vähem) omandiõigus kolhoosidele. Üldiselt on teada, mis sellest 
välja tuli. Tegelikkuses tähendas see talupoegade pärisorjasta- 
mist. Kuid talupojad põgenesid sellegipoolest igasuguseid teid kasu- 
tades küladest minema. Põllumajandus on jõudnud ennekuulma- 
tusse madalseisu. 

Ühiskondliku omandi omandiõiguse kinnistamine linnades töökol- 
lektiividele on kas sõnakõlks või tähendab see tööliste pärisorjus- 
likku kinnistamist ettevõtte külge või töötasu vormi keerulisemaks 
muutumist ja isegi töötasu alanemist. See on puhtpraktiline aspekt. 
Mis puudutab aga ajalehes räägitud kollektiivide omandiõiguse 
positiivseid tagajärgi, siis tahaksin meelde tuletada, mida siiani on 
sel teemal öelnud mõtleva inimkonna ,,parimad esindajad“, seal- 
hulgas ka marksismi rajajad. 

Üks kommunistliku ühiskonna suurimaid võite ja suurimaid 
ahvatlusi miljonitele töötajatele on olnud just inimeste vabastamine 
omandi ikkest, kusjuures inimestele garanteeriti töö ja minimaalsed 
elatusvahendid. 

Üks stalinliku kollektiviseerimispoliitika edu tingimusi oli just 
miljonite inimeste vabastamine muredest ja hoolest, mis on seotud 
omandi kui elatusvahendite allikaga. 

25. artikkel 
REVOLUTSIOON ÜLEVALT 


Lääne massiteabevahendid on nimetanud Gorbatšovi perestroikat 
revolutsiooniks ülevalt. See meeldis gorbatšovistidele ja nad hakka- 
sid ka ise oma reformaatorlikku askeldamist revolutsiooniks pidama, 
mida teostatakse kõrgema juhtkonna (ja loomulikult Gorbatšovi 
enda) initsiatiivil, näpunäidetel ja kontrolli all. 

Väljendi ,,revolutsioon“ kasutamine seda laadi kampaaniate kohta 
nagu Gorbatšovi oma on andestatav vaid Lääne kultuuritegelastele, 
ajakirjanikele ja poliitikutele, kes sõnade kasutamisele ei sea kind- 
laid piire. Kui aga marksismis vilunud nõukogude parteiaparaadi 
töötajad ja nende aktiivsust õigustavad marksismi-leninismi teo- 
reetikud nii kerglaselt nõukogude riikliku ideoloogia tähtsaimate 
kategooriatega ümber käivad, siis hiilib vägisi ligi kahtlus: kas 
nende inimeste mõistus on ikka korras? Muidugi, ise tehtud, hästi 
tehtud, nagu öeldakse. Kõrgeim nõukogude võim on kõrgeim ka 
ideoloogias. Ta võib mõnikord ju endale lubada veidi koketeerimist 
endale alluva ideoloogia põhiliste arusaamadega. Seda enam, et 
ahvatlev on minna ajalukku revolutsionäärina, seejuures isevärki 
revolutsionäärina, kes teostas pöörde nii-öelda ilma võõra abita. 
Ennäe jõumeest! Marx, Lenin ja Stalin üheskoos ei saanud sellega 
hakkama. Hruštšovist ei tasu isegi rääkida — köömes! 

Kuid asi on selles, et ka ideoloogial on seadused, mis ei allu 
isegi niisugustele ,revolutsionääridele“ (, troonil istuvatele dissi 
dentidele“) nagu Gorbatšov. Nende seaduste rikkumisel ei jää 
karistamata isegi ideoloogia peremehed. Nõukogude rahvas, kes 
seitsekümmend aastat tagasi alustas inimkonna ajaloo suurimat 
revolutsiooni (nii on teda õpetatud mõtlema), esitab varem või 
hiljem küsimuse: kas tõesti see, mis maal toimub (aga mõne aja 
pärast juba — toimus), on (oli) revolutsioon? Kui ongi revolut- 
sioon, siis kummale poole, võrreldes 1917. a. alustatud revolut- 
siooniga? Mis siis, kui see on hoopis kontrrevolutsioon selle vastu, 
mille nimel nõukogude rahvas kandis ennekuulmatuid ohvreid? Ega 
siis Lääne ,imperialistid“ ja nende teenrid juhuslikult kiida Gor- 
batšovi selle , revolutsiooni“ eest! 

Umbes niimoodi mõtleb teatud osa nõukogude rahvast. Kusjuures 
niimoodi mõtlevate inimeste arv aina kasvab, sest Gorbatšovi uuen- 
dused, mis toovad küll kasu elanikkonna tähtsusetule osale, ei 
paranda vähimalgi määral rahva põhimassi olukorda, olulisele osale 
aga toovad kaasa olukorra ilmse halvenemise. Nende seisukohast 
näib Gorbatšovi ,revolutsioon ülevalt“ rünnakuna Suure Sotsia- 
listliku Oktoobrirevolutsiooni põhisaavutustele, see tähendab just 
nagu ülevalt teostatava kontrrevolutsioonina. Niisuguseks arva- 
museks on põhjusi enam kui küllalt. 

Majanduse valdkonnas tehakse katseid juurutada kapitalistlikke 
meetodeid ,,enesefinantseerimise“ ja eraettevõtluse ergutamise näol. 
Ma kordan, et kahekümnendatel aastatel lubas isegi Lenin neppi 
kui ajutist abinõu ja pidas seda revolutsiooni ideaalidest taganemi- 
seks. Kasutada nepiga analoogseid meetodeid pärast seitseküm- 
mend aastat kestnud edukat kommunistliku korra ülesehitamist, 
tähendab taganeda kapitalismi ees tingimustes, kus mingi tagane- 
mine pole vajalik. 

Taganemine riiklikest (plaanipärastest) hindade reguleerimise 
printsiipidest läheb samas suunas. Kommunistlikus ühiskonnas 
muutub põhjalikult raha roll ja üldse rahandussüsteem. See aga, 
mida N. Liidus tehakse hinnakujunduse ja ,isetasuvuse“ osas, on 
kommunistliku majanduse printsiipide jäme rikkumine. 

Karjuvas vastuolus kommunismi ideedega on ka ajakirjanduses 
propageeritud ühiskondliku omanduse omandiõiguse kinnistamine 
töökollektiividele. Kavatsus tõsta ettevõtete majanduslikku efektiiv- 
sust Lääne meetoditega tähendab rünnata revolutsiooni pühamast 
püha saavutust — tööhõive garantiid. Kommunistlike ettevõtete 
eesmärk pole kasumi tagaajamine, vaid kodanike tööhõive ja 
õnneliku, kapitalismi vigadest vaba elulaadi kindlustamine. Ühis- 
konna juhtimise sfääris tehakse katseid eirata leninlikke demokraat- 
liku tsentralismi printsiipe. Kultuurisfääris sallitakse Lääne mõju, 
mis demoraliseerib ja laostab ideeliselt noorsugu. Olmesfääris on 
inimhingi vallutanud olmehuvid. Niisuguses vaimus vaatabki tava- 
line nõukogude inimene, keda on kasvatatud kommunistliku 
ideoloogia raamides ja kes on kommunistliku elulaadi eelistest 
maitse suhu saanud, kõiki Gorbatšovi ,revolutsiooni“ ilmin- 

uid. 

i Küsimus on järgmine: kas ,,revolutsioon ülevalt“ on järje- 
kordne kampaania, mille fraseoloogia ja loosungid on silmakirja- 
likud, või midagi tõsist ja asjalikku, mille eesmärk on riigi elu 
tegelik ümberkorraldamine täpses vastavuses fraseoloogia ja 
loosungitega? 

Kui see on farss, siis on see läinud liiga kaugele ja süvendanud 
N. Liidu ideoloogilist ja moraalset kriisi. Ja see tuleb lõpetada, kuni 
pole hilja. Kui see on tösine kavatsus, siis on see kontrrevo- 
lutsioon Nõukogude ajaloo seitsmekümne aasta pikkuste põhiliste 
saavutuste vastu. Sel juhul tuleb neid saavutusi kaitsta. Muidu 
saab sellest ,,demokraatlik“ kommunism, kus on kaotatud kom- 
munismi voorused, kuid pole omandatud kapitalismi voorusi. 

Muidugi muganduvad inimesed nii või teisiti uute tingimustega 
ja taastavad status guo, ent palju halvemas seisukorras kui 
varem. Nii mõtleb rõhuv enamus N. Liidu elanikest: nii mõtlevad 
töölised ja talupojad, kes eelistavad garanteeritud tööd ja suhteli- 
selt kergeid töötingimusi oma elukohas, olgugi madala elatustaseme 
hinnaga; teenistujad, keda N. Liidus on kümneid miljoneid ja kes 
ihkavad püsivat positsiooni, mis ei sõltu järjekordse kampaania 

kapriisidest; kultuuritegelased, kelle hulgas tõelisi talente võib sõr- 
medel üles lugeda. 

Riiklik kontroll elu kõikide aspektide üle, ettevõtete ja asutuste 
töö rangelt kehtestatud plaani raamides, tööhõive ja ametiseisundi 
garantii, kollektiivi kontroll indiviidi käitumise üle, kollektiivne 
elulaad, võimsad ühiskondliku korra kaitse organid, materiaalsete 
ja kultuuriliste hüvede jaotamine vastavalt sotsiaalsele positsioo- 
nile ja muud kommunistliku elulaadi nähtused, mis said harjumu- 
seks Brežnevi ajal — kõik need rahuldavad täielikult N. Liidu 
elanikkonna rõhuvat enamust. Nõukogude inimesed tahavad elada 
endale ja praegu, aga mitte üksikute parteikarjeristide mania- 
kaalsete kavatsuste täitumise nimel. Nad tahavad kindlustada 
kommunistliku revolutsiooni saavutusi ja kasutada neid oma või- 
maluste piirides. Neid rahuldab palju rohkem ühiskonna evolutsioon 
selle kommunistlike omaduste süvenemise suunas, kui areng nende 
nõrgenemise suunas. 

Üldse, mõtleb keskmine nõukogude inimene, seitsekümmend aas- 
tat ehitasime, elasime rasketes tingimustes, tõime ohvreid ja nüüd 
selgub, et ehitasime valesti! Nüüd tuleb ümber ehitada?! Kus on 
garantii, et seda ,perestroikat“ pärast ei vaadata kui liialdust ja 
uued ,ümberkorraldajad“ ei hakka rääkima uuest ,,revolutsioonist 
ülevalt“? Miks tuli meil — kuigi me ehitasime valesti — ära kanna- 
tada niisugused ajaloolised katsumused, mida poleks välja kan- 
natanud ükski kapitalistlik maa? Tänu millele me siis saime maailma 
tugevaimaks riigiks, kelle ees poevad eesrindliku majandusega 
lääneriigid? 

Gorbatšovi reformide peamisteks vastasteks on nõukogude elanike 
laiad massid. Isegi kui oletada, et Gorbatšovi reformid teostuvad 
ilma erilise vastuseisuta, ei muutu oluliselt N. Liidu seisukord. 
Reformid näivad grandioossed ainult Lääne lihtsameelsete vaate- 
vinklist, kel pole arusaamist nõukogude ühiskonna sisemistest 
mehhanismidest. Sotsiaalne süsteem jääb kõigutamatuks. Tehakse 
vaid väikesi ja formaalseid parandusi, mis põhjustavad efekti Lää- 
nes ja ärritavad terve mõistusega inimesi N. Liidus. Need paran- 
dused puudutavad paljude inimeste isiklikku saatust, muudavad 
nende elu- ja töötingimused halvemaks. Nõukogude elanike massi 
hulgas käib ja jääb kestma võitlus kommunistliku elulaadi reaal- 
sete eeliste eest, mis on saavutatud Nõukogude ajaloo seitsme- 
kümne aasta vältel, võitlus Lääne elulaadi viirastuslike eeliste 
vastu, mida Nõukogude juhtkond püüab ülevalt peale suruda. 

26. artikkel 
TASU PERESTROIKA EEST 


Kommunistlik sotsiaalne kord on paljuks võimeline. Saavutused, 
milleks see on võimeline, lähevad aga N. Liidu elanikele kalliks 
maksma. Nõukogude inimesed tunnevad seda omal nahal juba 
seitsekümmend aastat. Nii oleks naiivne arvata, et Gorbatšovi 
perestroika eest nõukogude inimesed ei peagi maksma. 

Perestroika positiivsed tagajärjed elanike laiadele massidele on 
kaheldavad, aga selle raskusi on tunda juba praegu. 2. oktoobril 
1987 teatas Gorbatšov (pikas kõnes Murmanskis) toiduainete 
hindade paratamatust tõstmisest. Loomulikult ikka tõötajate elu- 
tingimuste parendamise huvides. Uut pole siin midagi. Seda võiski 
oodata. 

Huvi pakuvad abinõu motiveeringu mõningad punktid. Gorbatšov 
oli kusagil näinud, kuidas lapsed leivatükiga jalgpalli mängisid. 
Täiesti võimalik, et see nii oligi. Kas tõesti see tühine fakt innus- 
tas ,, suurt reformaatorit“ tõstma leiva hinda, mis on nõukogude 
inimeste põhiline toiduaine? Oletame, et viide jalaga leivatükki 
tagunud lastele on vaid retooriline võte. Tekib küsimus: riigis, mil- 
lel on hiiglasuur territoorium, mis kõlbab vilja kasvatamiseks, 
ja hiiglahulk inimesi, kes vilja kasvatavad, on inimkonna ajaloo 
kõige eesrindlikuma, progressiivsema ja õiglasema sotsiaalse korra 
eksisteerimise seitsmekümnendal aastal raskusi leivaga ja tuleb 
leiva hinda tõsta? Lõpmatuseni pole ju võimalik süüd halbade 
ilmastikutingimuste kaela ajada. Kas N. Liidus on tõepoolest kõik 
seitsekümmend aastat olnud halb ilm? Ei saa lõputult süüdistada 
ka ajaloolisi asjaolusid. Saksamaa ja Jaapan löödi sõjas puruks, aga 
nad on Saavutanud taseme, mis on N. Liidule saavutamatu veel 
vähemalt sada aastat (kui ei tule uut sõda). 

Kas poleks aeg järeldusele jõuda, et kommunistliku sotsiaalse 
korra objektiivsed seaduspärasused on selles süüdi, et hiiglasuure 
põllumajandusliku territooriumiga maa, kus on hiiglahulk põllu- 
majandusega tegelevaid inimesi, on võimetu end ise ära toitma 
XX sajandi lõpu väärilisel tasemel? Ühte argumenti toiduainete 
hindade tõstmiseks (kas seeon ka reform?) näeb nõukogude majan- 
duslik mõte selles, et toiduainete hinnad on reaalsest maksumu- 
sest madalamad. Vapustav! Seitsekümmend aastat eksisteerib kom- 
munistlik sotsiaalne kord. Siiamaani kasutatakse ikka veel nõuko- 
gude majanduses Lääne majanduslikult mõttelt laenatud ja nõuko- 
gude süsteemile võõraid mõisteid ja kriteeriume. 

Nõukogude ühiskonnas on mõttetu otsida hinnamajandust. Siin 
ei ole hinnakujunduse aluseks majandus, vaid hinnapoliitika. Mil- 
lisest leiva ,,reaalsest maksumusest“ saab üldse rääkida? Hindade 
tõstmise otsust ei dikteerinud teaduslikud, vaid poliitilised kaalut- 

lused. Otsustati tõsta hindu, sest perestroika läheb liiga kalliks 
maksma ja Gorbatšovi juhtkonna haritud ametnikud poevad nahast 
välja, et leida sellele teaduslikku põhjendust. — Viide 
mingile leiva ,, reaalsele maksumusele“ pole intellektuaalses mõttes 
põrmugi parem Gorbatšovi viitest lastele, kes olevat leivaga jalg- 
palli mänginud. 

Leiva reaalne hind on just see hind, millega seda müüakse 
tarbijale. See, et nõukogude ühiskond võrreldes lääneriikidega 
tarvitab liiga palju vahendeid ja jõudu leiva tootmiseks, iseloo- 
mustab tema tööviljakust, kusjuures selle mõõtmiseks on siin vaja 
mõisteid ja meetodeid, mis printsipiaalselt erinevad vaba turu ja 
konkurentsi ühiskonna mõistetest. 

27. artikkel 
ÜHE NURJUNUD REFORMI ÕPPETUND 


1987. aasta jaanuari lõpul esines Gorbatšov uue reformi ideega. 
Seekord ei kippunud ta kallale joodikutele, töödistsipliini rikku- 
jatele, bürokraatidele või konservatiividele, vaid nii-öelda otse nõu- 
kogude võimu- ja juhtimissüsteemi südamikule, korrale, kuidas 
määrata inimesi juhtivatele kohtadele parteis. Ta tegi ettepaneku 
parteijuhte valida salajasel hääletamisel mitme kandidaadi hul- 


st. 

Loomulikult, Läänes oli küllalt inimesi, kes Gorbatšovi ette- 
paneku vaimustusega vastu võtsid. Lõpuks ometi, mõtlesid nad, 
lükkab ,, Sahharovi vabastaja“ Gorbatšov nõukogude ühiskonna lää- 
neliku demokraatia teele. 

NLKP KK jaanuaripleenum lükkas Gorbatšovi ettepaneku tagasi. 
Austajad Läänes kurvastasid. Nõukogude parteiaparaadi ,reaktsio- 
näärid“ ja ,,konservatiivid“, mõtlesid nad, pilluvad Gorbatšovile 
kaikaid kodaraisse, segavad teda teostamast ,,murrangut“ prog- 
ressi ja demokraatia suunas. Seejuures unustasid Gorbatšovi 
austajad ära, et nimetatud ,,reaktsionäärid“ ja ,, konservatiivid“ 
kuuluvad ise N. Liidu parteijuhtide ,,noorde“, ,initsiatiivikasse“, 
haritud“ ja ,pragmaatilisse“ (nii kutsub neid Lääne ajakirjan- 
dus) põlvkonda. 

Nemad tegid Gorbatšovist liidri. Nad ei ole oma liidrist vähem 
yraktiseerinud demagoogiat ,,küpsevate ümberkorralduste“, ,,sot- 
siaal-majandusliku arengu kiirenduse“, ,avalikustamise“, ,,karsk- 
use“ ja muudel nõukogude propaganda šabloonsetel teemadel. 

Lähme siiski tagasi Gorbatšovi nurjunud reformi juurde. Sellega 
seoses tekib kaks küsimust. 

Esimene küsimus: miks vilunud aparaaditöötaja (see tähendab 
professionaalne parteitöötaja) Gorbatšov esines niisuguse ettepane- 
kuga? 

Teine küsimus: miks tema võitluskaaslased partei aparaadist ei 
võtnud ettepanekut vastu? 

Et vastata nendele küsimustele, peab teadma, kuidas nõukogude 
võimu- ja juhtimissüsteem tegelikult on üles ehitatud, millist osa 
:a mängib nõukogude ühiskonna elus, milliste reeglite järgi ta 
iunktsioneerib ja end taastoodab. 

Nõukogude võimu- ja juhtimissüsteemi teaduslik analüüs näitab, 
et Gorbatšovi ettepanekul ning selle tagasilükkamisel pleenumi 
roolt on ühed ja samad põhjused. 

Võimu taastootmise mooduseid on mitmesuguseid. Nende hulgas 
an aktuaalne tähendus kahel: 1) sobivate kandidaatide selektsioon 
ia nende kohtadele määramine ülevalt; 2) kandidaatide valimine 
kohtadele, mis teostatakse hääletamisega alt. 

Kommunistlikule ühiskonnale on omane esimene moodus. Teine on 
kõrvalmoodus, mis toimub esimese kontrolli all, põhiliselt maskeerib 
olemuselt mittevalitavat võimu ja ainult teatud määral sanktsio- 
neerib esimese taastootmise mooduse juba värem otsustatud tule- 
musi. 

Inimeste selekteerimist võimusüsteemi teostavad erilised isikud 
ja organid, kes on selleks volitatud. Otsustav osa kuulub neile, 
taastootmine ja samast inimmaterjalist. Seejuures valitakse paljude 
kandidaatide hulgast. Ei kaaluta mitte kaht kandidazti, vaid palju 
suuremat arvu. Sellepärast murdis Gorbatšov oma ettepanekuga 
lahtisest uksest sisse, nagu öeldakse. 

Kui isegi eeldada, et Gorbatšovi ettepanek oleks vastu võetud, 
poleks võimusüsteemi olemus sellest muutunud. Kui valimised toi- 
muksid ka kümne kandidaadi hulgast, oleksid nad kõik varem vas- 
tavates organites valikukriteeriumidele vastavalt välja selekteeri- 
tud. Erinevus nende vahel oleks nii tähtsusetu, et seda ei tasu üldse 
tähele panna. Kui erinevus nende vahel olekski oluline, kaotaks 
see kohe tähenduse, kui valitud kandidaat asub oma kohustusi 
täitma. 

Nõukogude ühiskonnas ei toimi objektiivne printsiip ,ega amet 
meest riku“, vaid printsiip ,amet rikub mehe“. Vilunud partei- 
töötaja Gorbatšov ei olnud oma ühiskonna võimusüsteemi sellest 
nähtusest teadmatuses. Nii oli tema ettepanek arvestatud eeskätt 
selleks, et anda oma järjekordne panus ,potjomkini küla“ ehitami- 
seks. Ettepanek oli arvestatud ,,odava populaarsuse võitmiseks“, 
nagu räägitakse Nõukogude parteiringkondades. 

Miks siis Gorbatšovi kaasvõitlejad, kes hästi teadsid, et nõu- 
kogude võimusüsteem on olemuselt mittevalitav ja valitav vaid 
näiliselt, lükkasid tagasi Gorbatšovi demagoogilise ja propagandist- 
liku ettepaneku? 

Asi on selles, et ilma võimuaparaadi olemust muutmata võis 
ettepanek puudutada nende huvisid, kes seda kehastavad. 

Üks kommunistliku korra kõige põhilisemaid printsiipe (ning 
muuseas üks selle korra kõige ahvatlevamaid omadusi) on posit- 
siooni stabiilsus, mis inimene oma karjääris on saavutanud. Kui 
inimene on saavutanud mingi taseme sotsiaalses hierarhias, siis 
tõenäoliselt garanteeritakse see tase talle igaveseks. Enam ta ei saa 
laskuda madalamale tasemele. Loomulikult esineb siia-sinna kõiku- 
mist. Paljud kaotavad oma koha kas vanaduse või haiguse tõttu, 
karistuseks vigade ja kuritegude eest. Reeglina, rõhuvas enamuses, 
on aga sotsiaalne positsioon stabiilne. Võimusüsteemis liiguvad 
ametnikud kohalt kohale, tõusevad teenistusredelil samade põhi- 
mõtete järgi nagu stabiilses sõjaväes normaalsetes tingimustes. 

Gorbatšovi ettepaneku vastuvõtmine oleks ähvardanud printsiibi 
tegusust võimuaparaadi kõige tähtsama kategooria, parteijuhtide 
osas. 

NLKP KK jaanuaripleenumile kogunenud NLKP KK liikmed 
nägid Gorbatšovi ettepanekus ähvardust isiklikule positsioonile. 

Üks asi on lobiseda ,,demokraatiast“, avalikustamisest“, , kii- 
rendusest“ jne. — see ei muuda karvavõrdki elu tegelikku kulgemist 
ja võimulolijate olukorda, küll aga vapustab Lääne ettekujutust. 
Teine asi on riskeerida oma heaoluga, mis on saavutatud tänu 
kirjutamata, kuid vankumatutele nõukogude elulaadi seaduspära- 
sustele. Võimuaparaadi töö seisukohalt on vahe salajasel hääleta- 
misel juhi kohale valitud Ivanovi või Petrovi vahel samasugune, kui 
vahe Rjazani lutika ja Tuula lutika vahel. Kuid Ivanovile või 
Petrovile endale pole kaugeltki ükskõik, kumb neist hääletamisel 
läbi kukutatakse, kumb valitakse. 

Gorbatšovi ettepaneku tagasilükkamine on esimene pääsuke, mis 
kuulutab, et Gorbatšovi juhtkonna ajaloos algab uus periood. 
Reformaatorlike ideede tagavara on ammendatud või ammendu- 
mas. Vastuvõetud otsused ei too seda radikaalset ,, murrangut“, 
mida lubati. 

Mis saab edasi? Nõukogude juhtkonnal pole valikut: jääb üle 
ainult pidurdada reformituhinat, arvestada oma ühiskonna objek- 
tiivsete võimaluste ja seaduspärasustega ning areneda tasahilju 
Gorbatšovi poolt väljanaerdud ja mõnitatud brežnevismi suunas. 

Isiklikult Gorbatšovi ees avaneb kaks võimalust: kas asuda teele, 
mis vastab kogu Nõukogude juhtkonna äsja kirjeldatud huvidele, 
või jätkata oma reformaatorlikku hüsteeriat. 

Esimesel juhul on tal väljavaade muutuda Brežnevi-suguseks 
tühisuseks, teisel juhul korrata Hruštšovi kogemust. 

Kui Gorbatšov läheb teist teed, on tal veel aega ja võimalusi 
järjekordseteks sensatsioonideks Läänes. Asi on selles, et Gorbat- 
šovi võitluskaaslased peavad talle andma võimaluse oma reformi- 
dega pigisse jääda, et teda peasekretäri kohalt maha võtta mitte 
kui kangelast, kellel ,, reaktsionäärid“ ei lasknud , suurt murrangut“ 
teoks teha, see tähendab mitte kui omamoodi võimutipu dissidenti, 
vaid kui vastutustundetut demagoogi ja lobamokka, kes kahjustas 
nõukogude sotsiaalset korda ja nõukogude ideoloogiat. 

Selleks on vaja aega ja kannatust. Lisaks on vaja aega, et 
Gorbatšovi lähemad võitluskaaslased küpseksid oma liidrit reetma. 
Nõukogude ühiskonna võimuaparaadis ei ole niisugune käitumine 
erand, vaid üks selle funktsioneerimise ja taastootmise vorme. 

28. artikkel 
GORBATSOVISM JA LÄÄS 


Esimest korda käis Gorbatšov Läänes (Inglismaal ja Prantsus- 
maal) veel enne NLKP KK peasekretäriks valimist, kuid juba 
enam-vähem kindla kandidaadina sellele kohale. Ta sai tohutu 
tähelepanu osaliseks. 

Ega saanudki tähelepanuta jääda! Veel väga noor, kõigest viie- 
kümne nelja aastane, võiks öelda, et poisike, aga juba Poliitbüroo 
liige! Kindlasti saab varsti peasekretäriks. See on ju kõige kõrgem 
amet kogu planeedil, võib-olla isegi kogu galaktikas. 

Ütleme, oleks see olnud mõni tavaline USA presidendi või 
AS paavsti koht... Siis poleks see midagi erilist tähenda- 
nud. 

Mis juhtuks USA-ga, kui president oleks kolmkümmend aastat 
noorem? Ei asu ju Ühendriigid kommunismi teele! Või mis juhtuks 
katoliku kirikuga, kui selle pea oleks praegusest veelgi noorem? 
Jälle mitte midagi erilist. Igal juhul ei asu katoliku kirik marksismi 
teele. 

Läänes mõeldi nii: saanud Nõukogude juhtkonnas esimese mehe 
kohale, võib noor ja energiline inimene väikese sõrme ainsa liigu- 
tusega lükata N. Liidu lääneliku demokraatia teele. Tal on kõrgem 
haridus, ta mõistab inglise keelt, tal on võluv naine! Mõeldud-teh- 
tud! Kui ta ise ei taha, küll siis võluv abikaasa käsib. Ta ju ostab 
riideid Londoni ja Pariisi parimatest kauplustest! Parteiseltsimees- 
tega võib vaielda, aga niisuguse naisega ei vaidle. , Tahan,“ ütleb 
ta, ,et Moskvas oleksid Dior, Eiffeli torn ja Vabadusesammas!“ 
Katsu sa vastu vaielda! 

Kui siis sai teatavaks, et härra (mitte seltsimees, vaid just 
härra!) Gorbatšov, kes omal ajal andis teadusliku kommunismi 
eksami hindele ,, väga hea“, ei tahtnud külastada sellesama ,,tea- 
dusliku kommunismi“ rajaja Karl Marxi hauda, aga võluv ja mon- 
däänne proua (proua, mitte seltsimees!) ütles hüvastijätul Raud- 
sele Leedile: , See you later, alligator!“, oli kogu maailmal ilm- 
selge, et kohe hakkab N. Liit Lääne suunas veerema. 

Eufooriasse sattunud Lääs unustas, et peasekretäriks saades oli 
Stalin kõigest neljakümne kolme aastane ning Hruštšovil ja Brež- 
nevil polnud halvem haridus ja neid ümbritses rohkemgi haritud 
noori kui Gorbatšovi. Ka pole proua Gorbatšova novaator, kui 
kasutab Läänt oma isiklikes huvides. Nõukogude ühiskonna privi- 
legeeritud kihtide esindajad saavad juba kümneid aastaid Läänest 
tarbeesemeid, alates WC-pottidest ja lõpetades daamitualeti intiim- 
esemetega. Seda nii pingelõdvenduse kui ka külma sõja aastatel. 
Proua Hruštšova ja proua Brežneva ei kandnud Lääne moerõi- 
vaid mitte sellepärast, et nad ei suutnud neid oma garderoobi 

muretseda, vaid sel lihtsal põhjusel, et läänelikus riietuses oleksid 
nad välja näinud veelgi karikatuursemad kui kodumaises. 

Lubades oma abikaasal tellida riideid Londonist ja Pariisist 
ning maksta , American Expressi“ krediitkaardiga, ei muutu härra 
Gorbatšov, nagu tema eelkäijadki, Lääne tüüpi poliitikategelaseks 
ja nõukogude ühiskond ei muutu sellest veel Lääne demokraatiaks. 
Mis puutub naeratustesse, siis Gorbatšovile jäävad kättesaamatuks 
Brežnevi esimeste valitsemisaastate säravad naeratused. 

Kui M. S. Gorbatšov valiti peasekretäri kohale, hakkasid Lääne 
massiteabevahendid talle avansina looma väljapaistva poliitika- 
tegelase reputatsiooni. 

Lääne reaktsioon Gorbatšovile polnud siiski juhuslik. Lääs oli 
selleks reaktsiooniks ette valmistatud ja sellest teadis juba J. And- 
ropov oma võimsa agentuuri kaudu. Ka püüdis Gorbatšov tead- 
likult võita Lääne sümpaatiat. See ei olnud talle ainult lubatud, 
vaid ülesandeks tehtud nõukogude võimu- ja juhtimissüsteemi 
(juhtkonna) valitseva ladviku poolt. 

Alates oma eksisteerimise esimestest päevadest on N. Liit aval- 
danud mõju Lääne vaimulaadile ja teinud seal oma huvidele vas- 
tavat propagandat. Loomulikult kasutati seejuures kõiki pettuse 
vahendeid. Alles viimastel (kaheksakümnendatel) aastatel on toi- 
munud murrang, mis lubab rääkida Lääne mõjutamise uuest 
etapist. 

Milles seisneb murrangu olemus? 

Lääne mõjutamise varasematel aastatel domineeris veendumus, 
et kommunistlik ühiskonnakord toob töötajatele vabanemise kapita- 
lismi pahedest ja töötajad alistuvad kommunismi maapealse para- 
diisi võludele. 

Brežnevi ajal tegi nõukogude elanikkonna aktiivne osa, sealhulgas 
ka võimuesindajad, kes olid alustanud oma karjääri Hruštšovi 
ajal, hiiglasuure ajaloolise tähtsusega avastuse. Nad kogesid omal 
nahal, et kommunistlik kord ei olegi niisugune maapealne paradiis, 
nagu seda kujutatakse nõukogude ideoloogias ja propagandas. 
Veendumuse asemele, et ideoloogia on tõepärane, tuli puhtpragmaa- 
tiline suhtumine sellesse kui ühiskondliku teadvuse töötlemise ja 
organiseerimise hädavajalikku vahendisse. Ideoloogia vahendusel 
reaalsusse suhtumise asemele tuli praktiliselt vahetu, subjektiiv- 
setest illusioonidest vaba suhtumine, mida ainult maskeeriti ideo- 
loogiaga. 

Lisaks mõistis see osa riigi elanikkonnast, et nüüd pole vaja- 
dust varjata nõukogude ühiskonna puudusi nagu varem ja et kõi- 
gile nähtavate puuduste avalik tunnistamine ei ähvarda enam maa 
sotsiaalse korra, võimusüsteemi ja ideoloogia olemasolu. 

Nendel aastatel saavutas ennenägematu ulatuse Andropovi juhi- 
tud Nõukogude luure Läänes. See kasutas mitte ainult KGB ja 
sõjaväe professionaalset luuret, vaid ka diplomaate, ajakirjanikke, 
õpetlasi, kultuuritegelasi, turiste ja isegi pagulasi. Heites kõrvale 

kõik mineviku ideoloogilised eelarvamused, õppis Nõukogude luure 
üksikasjalikult tundma olukorda lääneriikides. 

Hoolimata luure kui tüüpiliselt nõukoguliku nähtuse kõikidest 
vigadest, tegi ta avastuse, millel on samuti suur ajalooline täht- 
sus. Luure tegi kindlaks, ct N. Liidu möödunud ajaloo õuduste ja 
kommunistliku sotsiaalse korra olemuse paljastamisel ei ole piisa- 
valt kestvat ja sügavat mõju Lääne vaimulaadile, veel vähem 
inimhulkade käitumisele Läänes; et massid Läänes pole võimelised 
teadma ega taha teada kogu halastamatut tõde nõukogude ühis- 
konnast; et Lääne massiteabevahendid ja arvutud sovetoloogid on 
Nõukogude organite ustavad abilised Lääne publiku eksitusse vii- 
misel kõiges, mis puudutab nõukogude ühiskonna olemust; et Lääs 
lihtsalt januneb pettuse järele, kuid tahab saada petetud moel, 
mis teda rahuldab. Nõukogude luure tegi kindlaks, et Lääne vaja- 
dust enesepettuse järele N. Liidu suhtes võib täielikult rahuldada 
nende võimalustega, mis on N. Liidus kättesaadavad. 

Pärast Gorbatšovi võimuletulekut need kaks liini ühinesid ja 
Nõukogude juhtkond pakkus Läänele just seda pettuse vormi, mis 
andis Läänes end tunda kui kaasaja vajadus enesepettuse järele: 
Nõukogude juhtkond hakkas teesklema valmisolekut muudatusteks, 
mis oleksid taandanud kõik Lääne tänaseni aktuaalsed pretensioo- 
nid N. Liidule. Algas lääneriikide mõjutamise grandioosne kam- 
paania, millist ajalugu varem pole näinud. 

Loomulikult pole pettus ja enesepettus iseenesest veel ajaloolise 
protsessi omaette eesmärk. Need on ainult tema vahendid ja väli- 
sed vormid. Nentides neid kui fakti, peame tähele panema, mida 
nad teenivad ja mida varjavad. 

Põhjusi on piisavalt palju, miks Läänes hakati looma Gorbatšovi 
kultust ja vallandati temaga seoses ühiskondliku arvamuse des- 
informeerimise võimas kampaania. Lääs ei lange esimest korda 
eufooriasse Nõukogude juhtide ja propaganda demagoogiast, 
Gorbatšov aga läks lubaduste andmisel oma eelkäijatest kauge- 
male, luues N. Liidu ümbersünni illusiooni Läänele soovitud vaimus. 

Siin on oluline, et gorbatšovism pole puhtalt nõukogulik nähtus. 
See on rahvusvaheline nähtus ses mõttes, et ta om N. Liidu ja lääne- 
riikide vastastikuse mõju resultaat. Siin langesid ühte Nõukogude 
juhi väline käitumine ja Nõukogude— Lääne suhete evolutsiooni 
reaalsed tendentsid. 

Lääne petmises on Nõukogude poliitika ilmselt edukas. Sama 
käib enesepettuse kohta. Enesepettus, millest jutt, on massiline 
nähtus, mille tuum seisneb selles, et inimesed ei satu ainult naiiv- 
susest ahvatleja õnge, vaid alistuvad ahvatlusele vabatahtlikult ja 
meeleldi, lootes sellest endale mingit kasu. 

Ses mõttes alistusid paljud sakslased vabatahtlikult ja meeleldi 
hitlerlikule demagoogiale, samuti N. Liidu elanike:massid stalinli- 
kule demagoogiale. Massinähtuste seadused on universaalsed. 
Lääne inimesed (kui rahvamass) alistuvad vabatahtlikult ja mee- 

leldi nõukogude võrgutajate mõjule, kuigi üksikisik pole nii naiivne, 
et uskuda neid täht-tähelt. 

Sellest, kui tugev on massiteadvus individuaalse teadvusega 
võrreldes, räägib järgmine vapustav fenomen: nõukogude võimu 
ülestunnistust, et nõukogude inimesed elavad halvasti, tõlgenda- 
takse Läänes kui näitajat, et nõukogude inimesed elavad hästi. 
Isegi miljonid ohvrid pole selles olukorras võimelised muutma 
massiteadvuse aktsente. Praegu ujutavad läänemaailma üle Nõu- 
kogude juhtkonna emissarid. Nad esitlevad end brežnevliku režiimi 
ohvritena ja ülistavad taevani Gorbatšovi režiimi. Läänes ei püütagi 
välja selgitada, kas nad tõepoolest olid brežnevismi ohvrid ja 
millise pistise eest nad ülistavad gorbatšovismi. Neile ollakse val- 
mis andestama igasugust hallust, andetust, rumalust ja autust. 
Nende ees alandutakse ja poetakse. 

Lääne illusioonid Gorbatšovi suhtes on tekkinud osalt Lääne 
soovist kallutada N. Liit evolutsiooni teele lääneliku demokraa- 
tia suunas, osalt lootusest, et gorbatšovistid lagundavad ja nõrgen- 
davad nõukogude ühiskonda sisemiselt, osalt N. Liiduga suhete 
paranemisel võimaliku kasu saamise kaalutlustest, osalt üleoleva 
suhtumise tagajärjel nõukogude inimestesse kui mingisse alamasse 
rassi, osalt hirmust N. Liidu sõjalise jõu ees, osalt teadvustamata 
püüdest õigustada oma argust ja vastutustundetust, osalt moe jäl- 
jendamisest. Lühidalt öeldes on see paljude faktorite kokkulange- 
mise tulemus, mis määrab ära paljude inimeste mõistuse ja tunnete 
olukorra. Loomulikult on maailm täis kainelt mõtlevaid inimesi. 
Nende hääl on aga nõrk või pole üldse kuuldav. 

N. Liidu tegelik olukord huvitab Lääne publikut vähe. Nõukogude 
juhtkond on piisavalt arukas ega anna Läänele pettumiseks põh- 
just. Läänes peetakse esmatähtsaks, et jätkuks Gorbatšovi-tüüpi 
demagoogia. Niisuguste juhtidega on Läänel mugavam asju ajada. 
Vaevalt see kedagi huvitab, kuidas elavad miljonid nõukogude ini- 
mesed. Sellest vaatevinklist võib öelda, et Lääs toetab Nõukogude 
juhtkonda N. Liidu elanikkonna survestamisel. 

29. artikkel 
TEINETEISE MITTEMÕISTMISE KURISTIK 


Gorbatšovi demagoogia juurde kuuluvad ka üleskutsed ,Ida“ ja 
»Lääne“ riikide vastastikuseks mõistmiseks. Kuivõrd see tegelikult 
on võimalik? Mis tegelikult seisab nende üleskutsete taga? 

Paljud inimesed Läänes arvavad siiani, et sündmuste kulg maa- 
ilmas sõltub sellest, kuidas peamised ajaloolised vastased, , Ida“ 
ja »Lääs“, teineteist mõistavad. Nad ei pea vastastikust mõistmist 
ainult soovitavaks, vaid ka võimalikuks. Faktiliselt eksisteerib siin 
vastastikuse mittemõistmise kuristik, mis iga aastaga süveneb ja 
laieneb. Ka tippkohtumised pole seda protsessi siiani veel peatanud 
ega olegi suutelised seda peatama. 

Loomulikult toimuvad igasugused läbirääkimised, ilmsed kokku- 
lepped ja salasobingud nii praegu kui ka edaspidi. Vastastikuse 
mõistmisega pole sellel midagi ühist. 

Miks on siis meie ajastule iseloomulik just ,Ida“ ja ,, Lääne“ 
vastastikune mittemõistmine, aga mitte vastastikuse mõistmise 
seisund? Näib, et peaks olema vastupidi. Ikkagi XX sajandi lõpp. 
Miljonid inimesed saavad suurepärase hariduse. Ajalehed. Ajakir- 
jad. Raadio. Kino. Televisioon. Raamatud. Kultuurivahetus. Arvutu 
hulk turiste. Diplomaadid. Ajakirjanikud. Tuhanded spioonid. 
Mõlemapoolsed arvutud asutused, mis tegelevad teineteise profes- 
sionaalse tundmaõppimisega. Emigrandid. Ülejooksikud. Jälgimise 
ja kontrolli tehnilised vahendid. Ikkagi toimub loomulikuna näiva 
vastastikuse mõistmise progressi asemel ajaloos pretsedenditu vas- 
tastikuse mittemõistmise protsess. Milles on asi? 

Ometi pole selles fenomenis midagi müstilist. Asi on selles, et 
vastastikuse mõistmise probleem nii, nagu seda mõistavad polii- 
tikud, politoloogid, ajakirjanikud, moralistid ja muud isikud, kes 
janunevad vastastikust mõistmist, pole akadeemiline, vaid sotsiaal- 
poliitiline ja ideoloogiline probleem. Antud juhul ei püüagi vastased 
midagi vastastikku teada saada kiretu teadusliku tõe huvides, vaid 
eesmärgiga luua vastastikku rafineeritum ja üksnes tõepärasem 
vale. Mitte miski muu ei eralda meid reaalsuse objektiivsest mõist- 
misest nii põhjalikult kui professionaali käega parandatud tõde. 

Vastastikuse mittemõistmise peamine põhjus ei ole mõistmise 
intellektuaalse võime, hariduse ja teabe vigades, vaid ,Ida“ ja 
»Lääne“ huvide vastuolulisuses, rollis, mida ühiskonnas mängivad 
inimesed, kelle professionaalne kohus on vastase tundmaõppi- 
mine ja mõistmine, masside teadvuse ja emotsioonidega manipu- 
leerimise vahendites. Asi pole selles, et ei suudeta mõista, vaid 
selles, et ei taheta mõista ja tehakse titaanlikke jõupingutusi, ct 
segada harvu katseid objektiivse mõistmise väljatöötamiseks. 

Ajaloolise vastase mõistmise küsimus on vaid osa palju üldise- 

mast ,Ida“ ja ,,Lääne“ vahelisest võitlusest, mis tervikuna ja 
täielikult sõltub võitluse faktilisest käigust ja eeldatavatest pers- 
pektiividest. Just tõe poliitiline ja ideoloogiline moonutamine on 
relv võitluses, mitte objektiivne mõistmine. Sellepärast on vastas- 
tikune mittemõistmine siin niisama paratamatu nagu võidurelvastu- 
mine, nagu on paratamatud konfliktid, mis ähvardavad uue maa- 
ilmasõja eskalatsiooniga. 

»Ida“ ja ,Lääne“ vastastikuse mõistmise loosung näib naeru- 
väärne, kui ,Ida“ ja ,Lääne“ riikide juhid kohtuvad mõneks tun- 
niks või isegi mõneks minutiks kavatsusega paremini mõista teine- 
teist ja sotsiaalset süsteemi teise seljataga. Kümned tuhanded 
spetsialistid hõõruvad aastate kaupa püksitagumikku läikima kavat- 
susega paremini mõista vastassüsteemi sotsiaalset korda, elu- 
laadi, võimalusi, kavatsusi ja perspektiive, aga nende jõupingutuste 
tulemus on teaduslikust seisukohast vaadatuna mõlemal pool nulli- 
lähedane. Nüüd siis kohtuvad lühikeseks ajaks kaks inimest, kel pole 
eriharidust, kel pole vähimatki aimu teadusliku töö tehnikast ja 
kes pöle selleks minutitki jõudu kulutanud, ja äkki saab neile 
kõik selgeks ning mõistetavaks! Väga sümboolne pilt. 

Mida tegelikult tahetakse, kui räägitakse vastastikusest mõistmi- 
sest? Kas tõepoolest püütakse mõista objektiivset reaalsust? 

Mitte sinnapoolegi. Rääkides vastastikusest mõistmisest, pee- 
takse silmas midagi muud, nimelt tipptaseme juhtkonna niisuguse 
kokkuleppe võimalust, mis lubaks kokkuleppivatel pooltel ära 
lahendada mingid oma probleemid. Kogu lugu on vaid selles, mil- 
liseid probleeme lahendatakse ühel või teisel pool ja milline pool 
lõpptulemusena saab ajalooliselt tähtsa võidu. Sellest vaatevinklist 
ei lisa Gorbatšovi juhtkond põhimõtteliselt midagi uut ,, vastastikuse 
mõistmise“ probleemi lahendamiseks. Tal tuleb nagu eelmiselgi 
juhtkonnal igati tugevdada riigi sõjalist potentsiaali. Ta võtab nii 
praegu kui ka edaspidi osa igasugustest relvastuse piiramise läbi- 
rääkimistest. Ta võib teha kõige ahvatlevamaid demagoogilisi 
ettepanekuid. Kuid ta ei ütle iialgi ega mitte mingitel asjaoludel 
lahti oma ajastu orientatsioonist uue maailmasõja ettevalmistami- 
sele. Ta võib nõustuda relvastuse näilise kahekordse vähendami- 
sega, kuid ainult tingimusel, et ,vähendamise“ tulemusel suureneb 
riigi sõjaline võimsus vähemalt kaks korda. Edasi peab ta Läänt 
igakülgselt ekspluateerima, sest Lääne abita ei suuda N. Liit püsida 
enam-vähem korralikul majanduslikul ja tehnoloogilisel tasemel. 

30. artikkel 
NÕUKOGUDE LIIT JA MAAILMAMAJANDUS 


1987. aasta juulis esines NSVL välisminister Eduard Ševardnadze 
liiduvabariikide välisministrite nõupidamisel. Tema kõne oli pühen- 
datud Nõukogude juhtkonna välispoliitilise tegevuse efektiivsuse 
tõstmisele (,,Välisministeeriumi Teataja“ nr. 4, 1987). 

Kõne pakub huvi kui perestroika ilming nõukogude ühiskonna elu 
ühes tähtsaimas aspektis, N. Liidu rahvusvahelises positsioonis. 
Fraseoloogia poolest kujutab see endast traditsioonilist marksismi- 
leninismi sõnaklišeede ja Lääne massiteabevahendite keelest lae- 
natud moesõnade segu. See on Gorbatšovi juhtkonna iseloomulik 
kõnepruuk. Näiteks rääkis Ševardnadze , tänapäeva maailma üht- 
susest, vastuoludest ja vastastikustest seostest“, mis meenutas 
paljumanatud Stalini teose .Dialektilisest ja ajaloolisest materia- 
lismist“ dialektika jooni. 

Samal ajal kasutas ta sõnu nagu ..mudel* ja , integratsioon“, 
mida varem peeti kodanliku ideoloogia mõisteteks, kuid mis nüüd 
on vallutanud nõukogude marksistide-leninlaste keele. 

Jätame kõrvale Gorbatšovi juhtkonna kavatsuste puhtsõnalise 
vormi ja asume kavatsuste olemuse juurde, mida varjatakse Lääne 
sõnavaraga. Ševardnadze rääkis vältimatust Nõukogude ,integrat- 
sioonist maailmamajanduse süsteemi“, mille koostisosa N. Liit fak- 
tiliselt olevat juba ammu, kuid poliitiliselt ja organisatsiooniliselt 
pole selleks veel saanud. 

Siin ongi asja tuum! N. Liidul on vaja poliitiliselt ja organisat- 
siooniliselt tungida lääneriikide, see tähendab nõukogude termino- 
loogia järgi kapitalistlike maade, ülemaailmsesse majandussüs- 
teemi. 

Kuigi soovi motiveeritakse viitega mingile ,, rahvusvahelisele töö- 
jaotusele“, jäävad tegelikud põhjused välja ütlemata. Need on niigi 
selged kõigile. Kuid neist püüavad vaikida mõlemad pooled. 

Nõukogude poole vaikimine on täiesti arusaadav, sest põhjused, 
kui neid objektiivselt kirjeldada, on vägagi näotud: kommunistlik 
sotsiaalne kord on avastanud täie selgusega oma võimetuse kon- 
kureerida kapitalismiga majanduse stääris, veel enam, võimetuse 
ületada sisemisi raskusi oma vahenditega, kapitalistlike maade 
abita. Nõukogude juhtkonna soov integreeruda maailmamajanduse 
süsteemi tähendab tegelikult soovi imbuda veelgi sügavamale siiani 
veel kättesaamatute kapitalistlike maade kehasse ja sealt nii palju 
kui võimalik elumahlu välja imeda. Sellepärast pakutaksegi Lää- 
nele majandusliku koostöö vorme, mida varem peeti N. Liidu sot- 
siaalsele korrale ohtlikuks. 

Nüüd on olukord muutunud. Ühest küljest ei suuda N. Liidu 
seisakusse ja parasitismi kalduv majandus Lääne majanduse elusta- 

vate mahladeta püsida isegi praegusel tasemel. Teisest küljest on 
N. Liit saavutanud niisuguse sõjalise võimsuse ja arendanud välja 
niisugused elanikkonna kontrolli vahendid, et võib erilise riskita 
lubada tükikest kapitalismi oma kodus ja tihedamaid sidemeid 
kapitalismiga väljaspool. 

Püüdes imbuda lääneriikide kehasse, ühendavad nõukogude para- 
siidid alandlikke palveid jultunud nõudmistega, varjavad alandlike 
palvete ja pugemisega jultunud nõudmisi päästa N. Liidu majan- 
dus, varustada N. Liitu uusima tehnoloogiaga. 

Miks aga N. Liidu integreerumisest maailmamajandusse ei taheta 
Läänes avalikult rääkida? Miks pannakse siin rõhk kasule, mida 
need suhted tähendavad Lääne jaoks? 

Vastus peitub Lääne olukorras. Loomulikult kerkivad küsimused: 
1) kellele Läänes on kasulik N. Liidu tungimine (parem oleks 
öelda, imbumine) Lääne majandusse; 2) kui pikaajaline on kasu 
ja milline suhe on sellel tulevaste kaotustega; 3) mida toob Läänele 
kaasa N. Liidu majanduse tugevnemine Lääne abi arvel? 

Ajaloo kogemus õpetab, et mida kuumem on suudlus ja tuge- 
vam embus rahvusvahelistes suhetes praegu, seda jämedam on vas- 
tastikune sõim ja raevukamad vastastikused solvangud pärast. 
Samadest inimestest, kes täna pühendavad ditürambe Gorbatšo- 
vile, saavad mõne aasta pärast tema kõige kurjemad kriitikud. 
Aga seni — seni mängitakse pettuse ja enesepettuse komöödiat. 
Komöödia üks osaleja (N. Liit) väärib pilkeid, aga teine (Lääs) 
põlgust. 

31. artikkel 
TIPPTASEMEL 


Kas te arvate, et sajandi suurim sündmus on NSVL ja USA vahe- 
lise ülemäärase relvastuse vananenud osa hävitamise lepingu alla- 
kirjutamine? 

Ma ei vaidle vastu, sündmus on tähtis. Siiski ei ole see kõige 
tähtsam. See seisab alles teisel kohal. 

Esimesel kohal on Reagani ja Gorbatšovi kokkulepe üle minna 
»sinale“, kutsuda teineteist vastavalt Ronjaks ja Mišaks. Tõepoo- 
lest, sajandi suurim sündmus! Kui riigipead oleksid varem taiba- 
nud tõusta vastastikuse mõistmise niisugusele tasemele, kui palju 
hädasid oleks inimkond vältinud! 

1812.—1814. aasta surmatoovat sõda polekski toimunud, kui 
näiteks keiser Napoleon ja tsaar Aleksander oleksid otsustanud 
kutsuda teineteist vastavalt Bonjaks ja Sašaks. Võib-olla oleks 
õnnestunud Teist maailmasõda vältida, kui Hitler ja Stalin oleksid 
otsustanud kutsuda teineteist vastavalt Adikuks ja Juzikuks... 

Nüüd lõpuks võivad ülerahvastatud planeedi asukad rahumeeli 
elada ja paljuneda. Kui üliriikide pead otsustasid kutsuda teine- 
teist sõbraliku armastusväärsusega Ronjaks ja Mišaks, jääb Kolmas 
maailmasõda kindlasti ära. Tõepoolest, miks see peakski tulema. 
Ronja pingutas ilmselt üle, kui ta omal ajal ütles, et NSVL on 
kurjuse impeerium. Nüüd on ta valmis ütlema, et NSVL on headuse 
riik (mitte impeerium!). 

Ma ei üritagi ennustada, mida ütles oma kolleegidele Ronja, kui 
ta Mišaga hüvasti oli jätnud. Küll aga kujutan elavalt ette, mida 
ütles oma võitluskaaslastele Miša, kui ta Ronjast oli lahku läinud. 

»Niisiis, seltsimehed,“ ütles Gorbatšov partei- ja valitsusjuhtide 
kitsas ringis, ,aitab naeratamisest! Nüüd tuleb naeratused jäita 
ja tööle asuda! Fakt, et me jänkisid tüssasime. Nüüd on meil 
ülesanne desarmeerida nii, et meie sõjaline võimsus viie või ütleme 
kümne aasta pärast ületaks Lääne sõjalise võimsuse vähemalt 
kahekordselt. Ja et seda kõrvalt märgata poleks! Meie tingimused 
lubavad seda. Mitte nagu USA-s. Kui meie ei märka kokkulepete 
rikkumist, siis leidub neil inimesi, kes seda märkavad ja avalikus- 
tavad. Nende avalikustamine pole niisugune nagu meie oma. Meie 
kontrollime oma avalikustamist, aga nemad ei kontrolli. See on meie 
eelis.“ 

» Nüüd peame arendama selliseid relvastuse liike,“ jätkas Gorbat- 
šov võitluskaaslaste kiiduümina saatel, ,mis annavad meile vaiel- 
damatud eelised ameeriklaste ja Lääne-Euroopa maade ees. Sellised 
relvastuse liigid on meil juba olemas. Siin oleme ameeriklastest 
kaugele ette jõudnud. Meil on ainult puudus kaasaegsest kõrgteh- 
noloogiast ja kompuutritest. Nüüd võib kindlalt öelda, et ameerik- 

lased varustavad meid sellega küllaldaselt. Kui nad vastu punni- 
vad, siis aitavad meid sakslased, jaapanlased ja kõik ülejäänud.“ 

Nüüd kujunevad meil ka Lääne-Euroopas soodsad tingimused,“ 
ütles Gorbatšov, oodanud ära, kui lõppevad võitluskaaslaste 
ovatsioonid. , Nüüd on meil reaalselt võimalik jänkid Lääne-Euroo- 
past välja lüüa, selleks peame Lääne-Euroopa rahvastele pähe 
taguma idee, et tegelikult oleme me kõik eurooplased, et Euroopa on 
meie ühine kodu. Neile see meeldib. Nad ei armasta jänkisid ja 
neelavad meie sööda alla. Ajapikku me veel näitame neile, kes on 
meie Euroopa kodu tõeline peremees! Seejuures võime endale lubada 
vägede väljaviimist Ida-Euroopast ja SDV-st, kui selle tagajärjel 
ei jää Lääne-Euroopasse ühtegi ameerika sõdurit. Meie ähvardus 
Lääne-Euroopale ei nõrgene. Eurooplased saavad aru, et kui midagi 
juhtub, kulub ameeriklastel mitu kuud debattideks oma valitsusasu- 
tustes, et vastu võtta otsus ja saata Euroopasse tühine sõjaväe- 
kontingent, ja Euroopa valitsustel läheb veelgi rohkem aega, et 
vastu seista oma rahvaste kapitulatsioonivalmidusele, meile aga 
piisab kahest päevast, et taastada ja isegi kahekordistada oma 
sõjaväe potentsiaal Ida-Euroopas ja SDV-s. Seda taipavad isegi 
koolipoisid. Just tõe lihtsus teeb selle Lääne juhtidele kättesaa- 
matuks.“ 

»Lõpuks, seltsimehed,“ ütles Gorbatšov ja laskis Lääne vallu- 
tanud naeratusel särada, ,meil on aeg hakata perestroika otsi kokku 
tõmbama.“ 

Pole sõnu, et kirjeldada, mis juhtus Gorbatšovi võitluskaaslas- 
tega. Nad hüppasid kohalt püsti, embasid üksteist ja karjusid 
hurraa. Gorbatšov jätkas oma kõnet, kui nad lõpuks rahunesid. 

Perestroika kogemus näitas ilmselgelt, et läänelikud meetodid 
on võõrad meie sotsiaalsele süsteemile, majandusele, juhtimis- 
süsteemile ja ideoloogiale. Meil on oma kümnete aastate jooksul 
kontrollitud elu- ja tegevusmeetodid. Perestroika on oma propa- 
gandistliku osa täitnud. Tunnusmärgid näitavad, et kui me ka 
edaspidi jätkame niisama energiliselt, saame soovitule vastupidise 
efekti. Me peame ainult hoolikalt läbi mõtlema ürituste süsteemi, 
et meie poliitika muutus. ei paistaks taganemisena, vaid perestroika 
programmi eduka ellurakendamisena. Ma arvan, et võib juba alus- 
tada perestroika käigus ilmnenud äärmuste ja avantüristlike ten- 
dentside kriitikat. Kogemus seltsimees Jeltsiniga näitas, et N. Liidus 
ja kogu maailmas suhtutakse sellisesse kriitikasse mõistvalt. Seo- 
ses sellega antakse meie ideoloogiatöõtajatele ja propagandisti- 
dele eriülesanne toetada maailmas vaibumatut perestroikaentu- 
siasmi.“ 

»Ja lõpetuseks, kallid seltsimehed,“ ütles Gorbatšov oma kõne 
lõppsõnad, ., me peame rakendama otsustavaid abinõusid alkohool- 
sete jookide tarbimise suhtes. Meie, bolševikud, ei ole askeedid...“ 

Nüüd ei suutnud võitluskaaslased end enam valitseda. Tõusis 
niisugune kära, et Gorbatšov ei saanud mõeldagi kõne jätkamisele. 

Gorbatšov viipas heakskiitvalt käega ja õnnelikud võitluskaaslased 
tormasid oma korteritesse, kus võtsid salakappidest välja palavasti 
ihaldatud karahvinid sidrunikoortel seisnud viinaga. 

»Meie Miša on täitsa vunts!“ ütlesid nad kodustele ja hammus- 
tasid iga pitsitäie peale kalamarja, sevrjuugat ja muud head- 
paremat kinnistest jaotuspunktidest, mida avantürist Jeltsin polnud 
veel jõudnud sulgeda. ,, Meie arvasime, et ta tõepoolest on dissi- 
dent. Aga ei, ta on tõeline aparaaditöötaja! Stalini kooliga juht! 
Noh, nüüd teeme niisugust perestroikat, et isegi Jossif Vissariono- 
vitš kadestaks, kui ta elus oleks!“ 

Üksi Ligatšov polnud juhtunuga rahul. Ta oli solvunud, et 
Gorbatšov teda üle trumpas, sest nüüd hakatakse Gorbatšovi kon- 
servatiiviks pidama, mitte Ligatšovi. Ligatšov kaalus, kuidas Gor- 
batšovile uuesti käkki keerata saaks, süüdistades teda parteikong- 
ressi perestroikaorientatsioonist taganemises. Alles hommiku eel 
vajus ta rahutusse unne. Ta nägi unes, et embas uut Ameerika 
presidenti George Bushi ja tegi presidendile ettepaneku alla kir- 
jutada kõigi relvastuseliikide, kaasa arvatud kadade ja sulenu- 
gade hävitamise ja keelustamise lepingule. Tema, Ligatšov, kut- 
sus seejuures Bushi Žoržikuks ja Bush teda Jegoruškaks. Siis nägi 
ta unes, et esines televisioonis ettepanekuga kaotada igasugune 
maks viina eest ja lubada töötajatel ööpäev läbi lakkuda. Vastu- 
seks tulid kõik kakssada kaheksakümmend miljonit kodanikku 
demonstratsioonile loosungitega: ,Kui viin segab tööd, siis viska 
töö nurka!“ 

Võib-olla ei kulgenudki nõupidamine Moskvas just päris nii ja 
niisuguste tagajärgedega, nagu ma eelpool kirjeldasin. Siiski pidi 
midagi ligilähedast juhtuma. Miks muidu oli Miša Gorbatšovil vaja 
Ronja Reaganiga sinasõprust sõlmida. 

32. artikkel 
SOTSIAALNE KRIIS JA TENDENTS KOMPROMISSILE 


Üks asi on reforme avalikult välja kuulutada, teine asi neid ellu viia. 
Üks asi on reformid paberil, teine asi samad reformid reaalses 
teostuses. 

Et oma retorme teostada, olid gorbatšovistid esimestest sammu- 
dest alates sunnitud minema ..konservatiividega“ kompromissile, 
nad maskeerisid ja kompenseerisid kompromissi enneolematu 
käraga massiteabevahendites. 

Siinkohal tahan ma peatuda kahel küsimusel: 

1) kes on , konservatiivid“; 

2) miks kompromiss on paratamatu. 

Üks iseärasusi Lääne suhtumises nõukogude ühiskonda seisneb 
selles. et mõisteid ei tarvitata vastavuses elanikkonna tegelikule 
struktuurile, vaid vastupidi, elanikkonda klassifitseeritakse vasta- 
vuses aprioorsetele abstraktsetele mõistetele. Nii jagatakse nõu- 
kogude inimesed nendeks, kes püüavad perestroikat teostada (pere- 
stroikameelseteks), ja nendeks, kes sellele vastu seisavad (konser- 
vatiivideks). 

Tegelikult, kui üksikud äärmused välja arvata, niisugust jaotust 
üldse ei esine. 

Tegelikult on samadel inimestel potentsiaal nii konservatiivsu- 
seks kui ka perestroikameelsuseks. Nii nagu Hruštšovi ajal said 
endistest stalinistidest äkki antistalinistid, kes võtsid enda kätte 
maa destaliniseerimise, nii on ka nüüd osavamatest konservatii- 
videst saanud perestroikameelsed, kes võtsid enda kätte perestroika 
teostamise. 

Inimesed, kes moodustavad Gorbatšovi juhtkonna initsiatiivtuu- 
miku, on alati olnud üldtuntud ja küünilised karjeristid ning 
Brežnevi teenrid. Perestroikameelseteks ei muutunud nad sugugi 
õilsatest loomuomadustest, vaid seetõttu, et see vastas nende kar- 
jeristlikele püüetele ja arvestustele. Nõukogude võimu- ja juhtimis- 
süsteemis on niisugused inimesed kõige küünilisemad ja leidlikumad. 
See pole nende pahe, kuid voorus ka mitte. See on omadus, mis 
on adekvaatne võimu- ja juhtimissüsteemiga ja süsteemis funktsio- 
neerimisega. 

Nõukogude inimeste jaoks on see perestroikameelsete omadus 
silmanähtav ja enesestmõistetav. Läänes seda ignoreeritakse, kuna 
seal võetakse välist ja ajutist käitumist puhta kullana. Seejuures 
on need inimesed võimelised igaks alatuseks, kui asjaolud seda 
nõuavad. Neil (harvad juhud välja arvatud) pole mingeid moraal- 
seid piirajaid. See-eest on neil kõrgelt arenenud võime õigustada 
oma mis tahes käitumist mingite ,, kõrgemate kaalutluste“, ,,partei, 
rahva ja riigi huvidega“. Nad on oma olemuselt sotsiaalsed kamee- 

leonid, nagu kogu Nõukogude võimu- ja juhtimissüsteem on tohutu 
suur sotsiaalne kameeleon. 

Asi pole aga sugugi kõige osavamates ja initsiatiivikamates 
perestroikameelsetes. Asi on hoopis selles, et faktiliselt tuleb pere- 
stroikat teostada miljonitel konservatiividel. Juhtiva kaadri ümber- 
paigutamine, mis tekitas Läänes sensatsiooni, puudutas vaid tühi- 
sel määral N. Liidu tegeliku elu hiiglaslikku organisatsiooni süs- 
teemi. 

Miljonid konservatiivid rahva kõige erinevamatest kihtidest teesk- 
levad ainult ajutiselt perestroikameelsust, et säilitada oma posit- 
sioonid ja lõigata uutest ülevalt tulnud suunistest kasu. Nad torma- 
vad samasuguse kergusega kritiseerima perestroikat ja perestroika- 
meelseid, kui suunised muutuvad. Nad leiavad sobiva õigustuse oma 
käitumisele ja jätkavad harjunud elulaadi veidi teisel kujul. 

Niisiis pole gorbatšovistide kompromiss ,,konservatiividega“ mitte 
kompromiss mingisuguse kitsa klikiga juhtkonnas, vaid kompromiss 
kogu olemuselt konservatiivse elanikkonna massi ja iseendaga. 
oma ajutise kuju vastavusse viimine oma püsiva sotsiaalse olemu- 
sega. 

Ee jööi nimetasin ma gorbatšovistlikku käratsemist pretseden- 
dituks. Ma pean tegema ühe korrektiivi: see on pretsedenditu oma 
ulatuse ja Lääne reaktsiooni poolest, mitte olemuselt. 

Juba Stalin mõistis, et mida hullem on olukord riigis, seda suu- 
rejoonelisem peab olema ümberkorralduste sõnaline programm. 
Põllumajanduse kohutava laose tingimustes ehitati Stalini käsul 
kõige grandioossem põllumajandussaavutuste näitus. 

See kommunistliku juhtimissüsteemi printsiip ilmneb ka Gorbat- 
šovi perestroikas. Kära perestroika ümber ei näita niivõrd kommu- 
nistliku ühiskonna perspektiive, kui kriisiseisundit. 

Ma kinnitan, et see kriisiseisund on reaalse kommunismi ajaloos 
esimene spetsiifiline kommunistlik kriis antud tüüpi ühiskonna 
normaalse ja isegi eduka arenemise tingimustes. 

Ma nimetan seda tüüpi kriisi sotsiaalseks, et eristada teca 
kapitalismile omastest majanduskriisidest. Kuigi niisugune kriis 
avaldub kõigepealt majanduses, ei saa seda põhjuste ja ulatuse tõttu 
pidada majanduskriisiks. 

N. Liidu raske majanduslik olukord on siin palju sügavamate 
põhjuste tagajärg, mis peituvad kommunistliku ühiskonna alus- 
tes. Kriis on haaranud kõik nõukogude ühiskonna sfäärid, kaasa 
arvatud majandus, juhtimine, ideoloogia ja kultuur. Kriis on kom- 
munistlikult organiseeritud ühiskonna kõigi põhiliste fenomenide 
summaarse mõju tulemus. 

Matemaatilise veenvusega võib tõestada niisuguste kriiside välti- 
matust. Loomulikult võivad olla nende ilmingud nõrgad ja isegi 
varjatud, nagu seda esineb lääneriikide majanduskriiside ajal. See 
aga ei muuda objektiivset seaduspärasust, mis nii või teisiti annab 
end tunda ühiskonna elu üldise languse tendentsi näol. 

Gorbatšovi perestroika ei ole ainult spetsiifilise kommunisttiku 
kriisi ilming ja tagajärg, vaid ka väljapääsutee otsimine. Kriisist 
on võimalik jagu saada ainult spetsiifiliselt kommunistlike mee- 
toditega, see tähendab meetoditega, mida avalikult kasutati Stalini 
ajal ja varjatud kujul kõigil stalinismijärgsetel aastatel. 

Praegune Nõukogude juhtkond on kaotanud usu nimetatud vahen- 
dite kindlusse ja kardab, et nende kasutamine paljastab jälle kogu 
maailmale kommunismi olemuse. Sellepärast, sattunud ajaloo 
halastamatute seaduste ees segadusse, püüavad nad sundida nõu- 
kogude ühiskonda ületama spetsiifiliselt kommunistlikku kriisi hoo- 
pis mittekommunistlike, Lääne meetoditega. 

Niimoodi aga raskusi ei võideta, need lükatakse vaid edasi tule- 
vikku. Mida rohkem Nõukogude juhtkond saavutab näilist edu 
nüüd, seda tõsisemad on tegelikud raskused, mis kerkivad lähemal 
ajal kui ajutise edu paratamatu tagajärg. 

Niinimetatud bürokraadid ja konservatiivid Nõukogude võimu- ja 
juhtimissüsteemis mõistavad oma kogemuste põhjal suurepäraselt, 
milliste hukutavate tagajärgedeni võib viia Gorbatšovi avantürism. 
Oma isiku ja riigi enesesäilitamise huvides teevad nad praegu ja 
edaspidi kõik, et tuua N. Liit tagasi kommunistliku korra normaal- 
sele arenguteele. 

Alustades majandusreforme, tahtsid gorbatšovistid ühe lasuga 
tabada kahte jänest: elustada N. Liidu majandust sisemiselt ja 
võita Lääne sümpaatiat, eesmärgiga saada abi, milleta N. Liit 
absoluutselt ei ole võimeline kiirendama majanduse arengut. Kes 
kahte jänest taga ajab, ei saa ühtegi kätte, ütleb vene vanasõna. 
Lääs on valmis N. Liitu aitama, kuid ainult teatud piirini, see tähen- 
dab vaid niivõrd, kuivõrd ta on kindel, et Gorbatšov kõigutab 
kommunistliku korra alusmüüre. Kohe, kui maailmale saab selgeks, 
et nõukogude ühiskonna alused jäävad vankumatuks, ja Gorbatšovi 
poliitika avab oma silmakirjaliku iseloomu, hakkab Lääne entusiasm 
Gorbatšovi suhtes kahanema. 

Nõukogude ,, konservatiivide“ seisukohast seevastu tungib gorbat- 
šovlikus demagoogias ja askeldamises üha rohkem esiplaanile 
nõukogude süsteemi aluste kõigutamise tendents. Ma arvan, et 
sellest olukorrast võivad järeldusi teha isegi koolipoisid. 

Teine nõukogude ühiskonna elu tähtis aspekt on administratiivne. 
Kommunistliku ühiskonna alust (baasi) ei moodusta marksistliku 
ideoloogia sõnakõlks tootmisvahendite ühiskondlikust omandusest, 
vaid ülemuste ja alluvate tegelikud suhted, mis ülevalt alla läbivad 
"Nõukogude ühiskonna kõigis mõõtmetes. 

Tohutu hulk igasuguseid asutusi ja võimuorganeid, tohutu hulk 
igasuguseid ülemusi on kommunistliku ühiskonna niisama parata- 
matu iseärasus, kui eraettevõtjate rohkus kapitalistlikus ja maa- 
omanike rohkus feodaalses ühiskonnas. Võimu- ja juhtimissüsteemi 
aparaadil on oma funktsioneerimisseadused, mis ei allu mingitele 
Gorbatšovi-sugustele reformaatoritele. Miljonid ülemused ongi 

tegelikult riigi faktilised peremehed, mitte mingid abstraktsed ,,töö- 
tajad“. Neil on oma huvid. Ja neil on vahendid oma huvide kaits- 
miseks. 

Võimu- ja juhtimissüsteemi reformid saavad ainult siis olla 
edukad, kui nad ühtivad ühiskonna isandate huvidega. Gorbat- 
šovi pseudoreformaatorlik askeldamine ei ähvarda ainult üksikute 
rumalate ja vanade bürokraatide, vaid ühiskonna kogu valitseva 
klassi positsioone. Mida tugevam on ähvardus, seda tugevam on 
vastureaktsioon. Ma arvan, et innukamad gorbatšovistid on seda 
juba tunnetanud. Juba on nad oma saatuse pärast muretsema 
hakanud. Juba on nad valmis reetmiseks. Vähemalt seda pole 
nõukogude ametnikele küll vaja õpetada, olgu muuga, kuidas on. 

Kolmas aspekt on ideoloogiline. Stalinismijärgsetel aastatel tek- 
kis N. Liidus ideoloogiline kriisisituatsioon. Nõukogude ideoloogia 
ei jõudnud sellest veel täiesti välja rabelda, kui Gorbatšovi teo- 
reetikud, püüdes iga hinna eest leida Gorbatšovi mõttetutele kavat- 
sustele teoreetilist õigustust, lisasid oma soliidse osa kriisi süven- 
damisse. 

Nõukogude ,progressiivsed“ ideoloogid on jõudnud gorbatšo- 
vismi lühikese eluea jooksul kokku jahvatada hulga totrusi, pealegi 
niisuguseid totrusi, mis poleks olnud mõeldavad isegi sarjatud 
stalinismi aastatel. 

Raske on nimetada mõnd ideoloogia tähtsat printsiipi, mida otse 
või varjatult ei oleks seatud kahtluse alla. Need ideoloogilised 
vabadused on aga lubatud vaid ideoloogiaaparaadi valitud osale. 
Nõukogude ideoloogide rõhuvale enamusele tunduvad need vaba- 
dused marksistlik-leninliku ideoloogia aluste õõnestamisena. Glas- 
nosti kampaania, vaatamata oma silmakirjalikkusele ja piiratusele, 
kiskus ideoloogia kõikumisse kaasa miljonid noored inimesed, kes 
juba niigi olid kaotanud igasuguse usu kommunistlikesse ideaali- 
desse. 

Loomulikult ei saa elanikkonna põhimassi poolt toetatud ideoloo- 
giaaparaat kaua leppida niisuguse ideoloogilis-moraalse korra- 
lageduse ja isegi allakäiguga riigis. Paratamatu on väga radi- 
kaalne ideoloogiline reaktsioon Gorbatšovi liberaliseerimisele. Gor- 
batšovistide kiitmine Läänest ei väära seda reaktsiooni. Teist välja- 
pääsu ideoloogilis-moraalsest kriisist kommunistliku ühiskonna tin- 
gimustes lihtsalt ei ole. Kõik teised meetodid võivad kriisiseisun- 
dit vaid süvendada. 

N. Liidus on miljoneid inimesi, kes ühel või teisel kujul seda 
mõistavad või vähemalt tajuvad. Nõukogude ajakirjandus, kaasa 
arvatud igasugused ajakirjad ja provintsilehed, oli 1986. ja 1987. 
aasta jooksul sõna otseses mõttes üle ujutatud materjalidega, 
mille analüüs lubab teha järelduse algavast ebakindlustundest 
gorbatšovistide deklareeritud reformide edu suhtes ja varjatud 
valmisolekust minna kompromissile ses mõttes, millest ma eespool 
rääkisin, see tähendab valmisolekust taltsutada oma reformituhinat. 

Sellest räägib 1987. aasta oktoobris B. Jeltsini, ühe kõige aktiiv- 
sema, ja peab ütlema, vulgaarsema, perestroika eest võitleja käi- 
tumisega seostunud konflikt NLKP Keskkomitees. Jeltsin paisati 
võimu tipust alla. Ohverdanud Jeltsini (vähemalt ajutiselt ja osa- 
liselt), avaldasid gorbatšovistid valmidust lahti öelda oma mõõdu- 
tundetutest ambitsioonidest ja asuda mõõdukama reformaator- 
luse teele. Sellest räägib Ameerika telekompaniile NBC antud 
Gorbatšovi intervjuu enne sõitu Ühendriikidesse. Intervjuus tunnis- 
tab Gorbatšov avalikult perestroika faktilist piiratust..Ta teatas, et 
Nõukogude juhtkond kasutab mitmesuguseid majanduse tervenda- 
mise teid sotsialismi raamides ja sotsialistlike meetoditega. 

Milline Nõukogude juhtkond julgeks sellest piirangust üle astuda? 
Iga sotsiaalne ja majanduslik üritus sotsialismi raamides ja sotsia- 
listlike meetoditega on alati väärastunud ja väärastub ka edaspidi 
millekski niisuguseks, mil pole midagi ühist nende sõnalise kujuga, 
mis hellitab Gorbatšovi austajate kõrva Läänes. 

» Kõik, mis praegu toimub Nõukogude Liidus perestroika raami- 
des,“ teatas Gorbatšov, ,sünnib NLKP initsiatiivil.“ Gorbatšov 
loomulikult ei teinud vahet parteiaparaadi ja reaparteilaste vahel. 
Isegi see poolik ülestunnistus tähendab, et perestroika on vaid ülalt 
organiseeritud etendus, mitte protsess, mis toimub juhitava ühis- 
konna alustes. , Me ei luba avantürismi,“ teatas Gorbatšov oma 
intervjuus, pidades silmas keerulist lugu Jeltsiniga, , kuid me ei luba 
ka konservatismi.“ 

Niisiis tahavad gorbatšovistid vältida nõukogude sotsiaalse korra 
ja selle juhtimissüsteemi tingimuste paratamatuid sünnitisi, oma 
voluntaristliku reformaatorluse ja konservatismi äärmusi. Praktikas 
tähendabki see Nõukogude juhtkonna evolutsiooni algust veidi 
värskendatud brežnevismi suunas. Niinimetatud uus mõtlemine, 
millele pretendeerivad gorbatšovistid, ilmutab end vana käitumise 
uue demagoogilise vormina. 


33: artikkel 
IDEELINE KÜNISM 


Kui juba tuli juttu sellest Gorbatšovi intervjuust, siis pööraksin 
tähelepanu veel ühele aspektile — piiritule künismile, mis on 
omane kõigile Nõukogude juhtkondadele, Gorbatšovi kõnes aga 
võib-olla tungib alateadlikult esile kui aparaaditöötaja valetamise 
ja silmakirjatsemise harjumus. 

»Impeeriumid on minevik, neid pole enam,“ teatas Gorbatšov ja 
unustas Nõukogude impeeriumi, mis jõuga hõivas Balti riigid, 
Lääne-Ukraina, Bessaraabia ja Ida-Preisimaa, mis hoiab oma 
kontrolli all Poolat, Tšehhoslovakkiat, Ungarit ja Ida-Saksamaad. 

Nõukogude peademagoogi terminoloogias pole see impeerium, 
vaid sõbralike rahvaste vabatahtlik ühendus. ,, Nõukogude Liit ei 
kavatse kedagi rünnata,“ teatas Gorbatšov, seda peavad teadma 
ameeriklased, eurooplased ja kõik teised.“ Peavad! Kui Nõu- 
kogude liider teatas nii, on kõik kohustatud tema sõnu uskuma. 

Gorbatšov rääkis nagu partei aparaaditöötaja, kes on harjunud, 
et alluvad peavad tema korraldusi täitma. Ameeriklased, euroopla- 
sed ja kõik teised on kohustatud tema sõnu uskuma! Seejuures 
ignoreeritakse fakti, et Nõukogude armee sõdib juba kaheksa aas- 
tat Afganistani rahva vastu, et ainult viimase aasta jooksul on 
N. Liit tarninud Angoolale relvi miljardi dollari eest. 

»Nõukogude sõjaline doktriin on kaitseiseloomuga,“ teatas Gor- 
batšov. Jälle peavad ameeriklased, eurooplased ja teised tema 
sõnu uskuma. Peavad! 

Igale Lääne (aga seda enam Nõukogude) sõjanduseksperdile 
on hästi teada, et Gorbatšovi avaldus on küüniline vale. Samas 
teatas Gorbatšov ise rahutooja heasüdamliku naeratusega, et N. Liit 
kavatseb ka edaspidi toetada Kuubat ja Nikaraaguat, kinnitades, 
et need ei kujuta endast USA-le mingit ohtu. Üldse on kogu Nõu- 
kogude aktiivsus Ladina-Ameerikas Nõukogude sõjalise doktriini 
kaitseiseloomu tunnistajaks. 

»Me ei saa dikteerida rahvastele oma väärtushinnanguid, peale 
sundida oma elulaadi, sotsiaalse korra valikut,“ teatas Gorbatšov, 
ignoreerides seda, et sotsialistlik kord Balti riikides, Poolas, Tšeh- 
hoslovakkias, Ungaris ja Ida-Saksamaal sunniti peale relva jõul. 

Milleks meenutada, et Ungari ja Tšehhoslovakkia katsed diktaa- 
dist vabaneda suruti jõuga maha? 

Välispoliitiliste suhete seisukohast on gorbatšovismi evolutsiooni 
suund vastupidine kompromissitendentsidele siseasjades, nimelt 
suund praegustelt kompromissidelt lääneriikidega oma positsioonide 
kompromissitule tugevdamisele maailmas ja poliitikale suhelda oma 
partneritega jõupositsioonilt. Andke meile abi ja acga, nõuavad 
gorbatšovistid. Veel ei ütle nad valjusti välja, mida ise mõtlevad: 
».. Ja siis me näitame teile, kus kivi all vähid peidus on!“ Näib 
nii, et nad saavad, mida tahavad. 

LÕPETUSEKS 


Lõppkokkuvõttesei otsusta perestroika saatust NLKP Keskkomitee 
määrused, nõukogude propaganda ega isegi Lääne massiteabe- 
vahendid, vaid nõukogude ja rahvusvahelise elu reaalsed põhi- 
faktorid. Et seda saatust ette näha, tuleb leida objektiivsed vas- 
tused järgmistele küsimustele: 

— millistele nõukogude elanikkonna kihtidele ja mis suhtes on 
perestroika kasulik ning millistele ei ole; 

— millist üldist kasu toob perestroika N. Liidule ja millised 
on selle negatiivsed tagajärjed; 

— kuidas need tagajärjed mõjuvad N. Liidu sotsiaalsele korrale, 
rahva ideelis-moraalsele seisundile ja riigi kaitsevõimele; 

— millised tagajärjed on perestroikal Nõukogude bloki riikide 
vastastikustes suhetes ja nende riikide siseelus; 

— milliseks kujuneb tegelikult rahvusvaheline olukord N. Liidu 
suhtes ja kuidas areneb perestroikasse suhtumine maailmas pikema 
aja jooksul. 

Kuna ükski ajaloolise protsessi aktiivsetest osanikest ei taotle 
niisuguste probleemide teaduslikku analüüsi, tervest mõistusest 
rääkimata, siis leitakse vastused küsimustele katsete varal ja sel 
määral, kuidas eluline protsess ise neid peale sunnib. 

Ma kinnitasin gorbatšovistide võimuletuleku esimestest päevadest 
alates ja kinnitan palju suurema veendumusega praegu, et nad ei 
tulnud võimule nõukogude ühiskonna liberaliseerimise ja demokrati- 
seerimise eesmärgiga ega ka eesmärgiga kergendada lääneriikide 
elu, vaid eesmärgiga hõivata kindel koht nõukogude hierarhias, 
kindlustada ja kasutada seda positsiooni oma huvides. Nad lasti 
võimu juurde lootuses, et nad suudavad mobiliseerida jõude mingiks 
uueks , hüppeks“, peatada liikumine üldisesse kriisi, lõplikult läm- 
matada igasugused võimude kontrolli alt väljuvad opositsioonili- 
sed meeleolud, võimatuks teha uute protestide puhkemine, kind- 
lustada riigi sõjalist võimsust, parandada N. Liidu reputatsiooni 
maailmas, hägustada Lääne ühiskondlikku teadvust, kasutada 
Läänt ära N. Liidu huvides ja Läänt kõigi vahenditega lõhkuda 
ning demoraliseerida. Nad teevad praegu ja edaspidigi sedasama, 
mida tegid Stalin, Hruštšov, Brežnev ja Andropov. Ainult uutes 
tingimustes ja kasutades vahendeid, mis antud tingimustes pare- 
mini sobivad. 

Muidugi pole välistatud, et nende piiritu auahnus, enesekindlus 
ja oma sotsiaalse korra puudulik mõistmine viivad neid nende 
reformaatorlikes sööstudes liiga kaugele, nagu see juhtus hruštšo- 
vistidega. Siis ootab neid hruštšovistide saatus. 

Pigem aga arenevad nad eelkäijate kurba kogemust meelde 
tuletades järk-järgult veidi moderniseeritud brežnevismi suunas. 

Gorbatšovi reformid on kunstlik abinõu, mille eesmärk on kutsuda 

N. Liidus esile nähtusi, mis on võõrad kommunistliku ühiskonna 
olemusele. Nad on omamoodi sotsiaal-poliitilised narkootikumid. 
Nad võimaldavad mingil määral ajutist edu. Siiski ei saa hiiglasuur 
maa kaua elada Gorbatšovi ,,narkootikumide“ varal. Nende mõju 
nõrgeneb nii või teisiti ja lõpuks lakkab hoopis. Siis saabub olu- 
kord, kus Nõukogude juhtkond on sunnitud prääniku poliitikale 
lisama piitsa poliitika, mis on palju adekvaatsem nende juhitud 
ühiskonna loomusega. 


München, detsember 1987 


AUTORIST 


ALEKSANDR ZINOVJEV sündis 29. X 1922. a. vene kolkakülas, 600 km kaugusel 
Moskvast, töölise ja kolhoosniku perekonnas. Venemaa eduka kollektiviseerimise 
tulemusena siirdusid sajad tuhanded perekonnad paljaksriisutud kodudest linna- 
desse. Nii sattus Moskvasse ka Zinovjevite seitsmelapseline perekond. Siingi kestis 
nälg ja viletsus veel pikki aastaid; oma esimese korter-toakese sai kirjanik alles 
Moskva Ülikooli professorina. 

Pärast keskkooli kuldmedaliga lõpetamist 1939. a. asus A. Zinovjev Filosoofia, 
Kirjanduse ja Ajaloo Instituudis filosoofiat õppima. Ülirasketes oludes kujuneb 
isiksus välja varakult; kes jääb alla, see heidetakse üle parda — ka kommunismi 
viivalt laevalt. A. Zinovjevi range iseloom võttis lõpliku kuju ilmselt juba kooli- 
päevil. Tema lemmikaineteks said matemaatika ja kirjandus. Juba koolis kirjutas 
ta jutte ja luuletusi, juba siis soovitas heatahtlik õpetaja neid mitte kellelegi 
näidata. 

Instituudis õnnestus A. Zinovjevil õppida vaid kaks kuud. Ühel komsomoli- 
koosolekul ei suutnud ta suud pidada ning kritiseeris kollektiviseerimist. See oli 
enneolematu kuritegu. A. Zinovjev visati välja komsomolist ja instituudist. Psüh- 
hiaatrid uurisid tema vaimset tervist. Talle anti võimalus järgmisel komsomoli- 
koosolekul endale tuhka pähe raputada. Selle asemel aga kritiseeris sõnakuulmatu 
Stalini isiku kultust. Loomulikult ta arreteeriti. Peagi õnnestus tulevase! kirjanikul 
põgeneda. A. Zinovjev varjas end Siberis, teenides elatist juhutöödel. 1940. a. 
astus vabatahtlikult Nõukogude armeesse, sõdis tankistina, hiljem lendurina. Ka 
sõja ajal jätkas A. Zinovjev kirjutamist — ainsaks avaldamiskohaks seinaleht. 

Pärast sõda otsustas A. Zinovjev pühenduda täielikult kirjandusele. 1945—1946 
kirjutas ta nii luulet kui ka proosat. Naasnud Moskvasse, näitas A. Zinovjev üht 
enda arvates kõige küpsemat juttu kahele tuntud kirjanikule. Konstantin Simonov 
kiitis noort annet väga, kuid soovitas kõik käsikirjad kiires korras hävitada. Teine 
kirjanik (kelle nime A. Zinovjev ei taha nimetada) teatas pärast kiitmist ,.sinna, 
kuhu vaja“ ja varsti olidki läbiotsijad kohal. Õnneks oli Zinovjev võtnud K. Simo- 
novi nõu kuulda. Seekord lõppes kirjanikukarjäär enne, kui oli jõudnud alatagi. 

A. Zinovjev asus õppima Moskva Ülikooli filosoofiateaduskonda, mille lõpetas 
1951. a. cum laude. Järgnes aspirantuur ja dissertatsioon Marxi ,Kapitali“ loogi- 
lisest struktuurist. Väitekirja publitseerimine keelati, sellega tutvumiseks oli vaja 
eriluba. Küll levis dissertatsioon masinakirjas koopiatena, saades samizdati“ 
varajaseks pääsukeseks. Esimene teadusuurimus trükiti 1958. a. Poolas. A. Zinov- 
jev tõusis peagi Nõukogude Liidu juhtivaks loogikuks, kelle kuulsus kandus 
kiiresti mõöda maailma laiali. Tema sulest on ilmunud hulk raamatuid ja artikleid 
loogikast ja teaduse metodoloogiast (,,Kompleksne loogika“ (Moskva, 1970), . Tea- 
duse loogika“ (Moskva, 1971) jt.). Enamik neist on tõlgitud kõikidesse Euroopa 
keeltesse. Varsti tegi A. Zinovjev läbi doktorantuuri, sai professoriks ning töötas 
NSVL Teaduste Akadeemia Filosoofia Instituudis, luges loenguid paljudes kõrg- 
koolides, juhatas loogika kateedrit Moskva Ülikoolis, kuulus ajakirja ,,Voprossõ 
Filosofi“ toimetuskolleegiumi. Korduvalt kutsuti teadlast rahvusvahelistele kon- 
verentsidele, kuid kordagi ei lastud teda maalt välja. A. Zinovjev kandideeris 
Teaduste Akadeemia kirjavahetajaliikmeks ja riiklikule preemiale. Kuid alati valiti 

kindlamad kandidaadid... Soome Teaduste Akadeemia valis A. Zinovjevi öma 
liikmeks. Temast sai loogika koolkonna rajaja. Tulevasel kirjanikul oli palju õpi- 
lasi, järgijaid ja aspirante. Kuid vaenlased, kolleegide kadedus ja A. Zinovjevi 
silmatorkav soov olla tema ise, teistest eraldi, tegid oma töö. A. Zinovjevilt 
nõuti, et ta vallandaks kateedrist kaks dissidendist õppejõudu. Loomulikult ta 
keeldus. Seepeale kihutati A. Zinovjev ise minema. Protestiks paisuva Brežnevi 
isiku kultuse vastu ajakirjas ..Voprossõ Filosoii“ astus A. Zinovjev toimetuskollee- 
giumist välja. Õpilased aeti laiali, tööde avaldamine keelati. 

1974. aastaks oli A. Zinovjev täielikus isolatsioonis. Kuid pole halba ilma 
heata — lõpuks ometi leidus aega tõsisemaks kirjatööks. 

1974. aastal alustas A. Zinovjev (,.pärast kolleegide poolt allakugistamist“) 
oma esimest ja seni kuulsaimat romaani .Haigutavad kõrgused“ (»Zijajuštšije 
võssolõ“"), et koondada kogu oma sotsioloogiline kogemus. Romaani pealkirja 
o:evat ta välja mõelnud juba 1945. a. Vahetanud esimese tähe tuieviku helget 
kommunistlikku ühiskonda tähistavas nõukogude väljendis (sijajuštšije võssotõ — 
sädelevad kõrgused), saigi ta senini rahuldust pakkuva pealkirja. 

Romaan haaras kirjaniku täielikult; oli päevi, mil ta kirjutas kakskümmend 
tundi õõpäevas. Kolmkümmend aastat oli ta materjali endas kandnud ja nüüd 
voogas see iseenesest paberile. Aeg oli ärev: kas ei kosta juba KGB nõudlik kopu- 
tus? Peatükid tuli liigendada nii, et romaan võiks katkeda ükskõik millal. 
Lootust Nõukogude Liidus teost trükkida ei olnud. Valminud peatükid saadeti kohe 
Läände. A. Zinovjev räägib veel nüüdki, et ,Haigutavate kõrguste“ lugemist võib 
alustada ükskõik kust ja lõpetada ükskõik millal. 

Autor nimetab oma :+»s: sotsioloogiliseks romaaniks, mille suhe sotsioloogiasse 
kui teadusse on sama, mis ajaloolise romaani suhe ajalukku või psühholoogilise 
romaani suhe psühholoogiasse. Solženitsõni jt. maailma vallutavad ,,õuduslood” 
seadsid kirjaniku raskesse olukorda — tuli luua midagi täiesti uut, paljalt šokile 
ei olnud enam võimalik romaani üles ehitada. Kirjanik lähebki edasi. kirjeldades 
läbi õuduste sündinud ühiskonda Brežnevi ajal. Nii »Haigutavates kõrgustes“ 
kui ka hilisemates romaanides koondas A. Zinovjev tähelepanu luubi alla mitte ühis- 
konda vapustavad ekstsessid, vaid ,normaalsete massiinimeste elu“. 

»Haigutavad kõrgused“ ilmus 1976. a. augustis Šveitsis. Minu avalik mäss oli 
alanud,“ meenutas autor aastaid hiljem. Romaanil oli enneolematu menu, otsekui 
Pomm oleks lõhkenud. Keegi ei oodanud midagi niisugust — nii halastamatut ja 
samas kiretut ühiskonna alastikiskumist. Kriitikud nimetasid ,Haigutavaid kõrgusi“ 
XXI sajandi esimeseks raamatuks. Kiiresti tõlgiti romaan Euroopa keeltesse, kõik 
venekeelsed Lääne raadiojaamad lugesid ligi tuhande leheküljelist raamatut ette, 
Venemaal levis teos samizdati“ kavalaid radu pidi. 

Repressioonid ei lasknud ennast kaua oodata. A. Zinovjev lasti iahti Moskva 
Ülikooli õppejõu kohalt, kihutati minema Teaduste Akadeemiast, võeti ära kõik 
aurahad ja -märgid (isegi sõjaaegsed). Kaks aastat elas kirjaniku perekond pidevas 
Siberisse saatmise ohus. Elatist tuli jällegi teenida kõikvõimalike juhuslike töödega. 

1978. a. ilmus Läänes A. Zinovjevi järgmine romaan .,Helge tulevik“, milles 
autor kritiseerib otseselt Brežnevit. Punaste pealikute mõõt sai täis — samal aastal 
Saadeti kontrollimatu kirjanik koos perega . vabatahtlikult“ Lääne-Saksamaale. 
Elama asusid nad Münchenisse. Peagi ilmusid uued romaanid (1979. a. ,,Para- 


diisi lävel“, ,Dövahi märkmed“ jt.). A. Zinovjevist sai produktiivne publitsist; 

artiklid, vestlused ja intervjuud on koondatud raamatutesse ,Illusioonideta“, 
1979, , Meie ja Lääs“, 1981, ,Kommunism kui reaalsus“. 1981 jt. Oma raamatud 
on autor ise illustreerinud: üheks tema hobiks on maalimine. Korduvalt on kirjanik 
esinenud televisioonis ja raadios, lugenud loenguid Euroopa ja Ameerika ülikooli- 
des. A. Zinovjev on valitud Bayeri Kunstiakadeemia ja Itaalia Teaduste Akadee- 
mia liikmeks. Preemiaid on ta saanud nii kirjandusliku (Prix Europeen de ['essai, 
1977. Best European Novel, 1978, Prix Medicis Etranger, 1978), kui ka sotsio- 
loogilise tegevuse eest (Prix Tocgueville, 1982). A. Zinovjev on Ravenna. Avignon'i 
ja Orange'i aukodanik. 1986. a. toimus Prantsusmaal kirjaniku loomingule pühen- 
datud festival. 

»Gorbatšovismi“ esmatrükk ilmus 1987. a. (Lausanne: L'Age d'homme) prantsuse 
keeles (paljud A. Zinovjevi raamatud on esmalt trükitud Euroopa keeltes ja alles 
siis autori emakeeles), vene keeles ilmus raamat aasta pärast Ameerikas (New 
York: Literary Publishing House, 1988). 

A. Zinovjev kirjutaks otsekui alati üht ja sedasama raamatut. Vaid pealkirjad 
ja tegelaste nimed muutuvad. Viimased on tal sageli tinglikud (Mõtleja, Sotsio- 
loog jne.). Kui esimeste romaanide tegevus toimus pealinnas, siis nüüdseks on 
see kandunud provintsi (näiteks ,Ela“, 1988) — nõukogude ühiskonna tõelisesse 
kloaaki. Kirjaniku romaanidest me ei leia positiivseid kangelasi. Vaid must ja masen- 
dav pessimism. A. Zinovjev arvab, et ainus lootus ühiskonda parandada on täie- 
likult avada tema paised. Väärtkirjanduseks võib autori arvates lugeda adekvaat- 
set ühiskonnakirjeldust, mida tõlgendatakse kriitikana, kuna see erineb ideoloogia 
poolt loodud pildist. Kuid kahjuks on enamus nõukogude tegelikkust kritiseerivast 
kirjandusest oma ülesehituselt ikkagi sellesama ideoloogia produkt ja kandja. 
Rääkimata traditsioonilisest kirjandusest. Suur osa kirjandusest teenib ideoloogiat ja 
see on hukutav. A. Zinovjevi arvates mäsleb vaid üks voolukene vastu ja see on 
kirjandus, mis võitleb indiviidi vägistamise vastu ühiskonna poolt. Ta näeb ainult 
üht jõudu, mis suudaks ideoloogiat taltsutada. See on meie aja probleemidega 
adekvaatne kirjandus kui tunnetuse vorm, mis analüüsiks halastamatult kõiki 
olulisi nähtusi; kirjandus kui tunnetuse ja mõistmise ränkraske töö. mitte aga 
meelelahutus; kirjandus kui vastutus ja kannatus, mis ei jäta mingeid illusioone 
ajaloo päästvatest protsessidest, kellegi päästvast abist; kirjandus, mis paneb 
vastutuse igaühele isiklikult. Kirjandus peab avama protsessid ühiskonnas ja 
ütlema: ,Siin on sulle relv — võitle!“ Kuid kirjeldama peab tegelikku vaenlast, 
mitte väljamõeldud puuslikku. Ja seda pole sugugi kerge teha. (v. t. .Ei vabadust, 
ei võrdsust, ei vendlust“, 1983, Ik. 54). 

A. Zinovjevit on tema pealtnäha totaalse pessimismi pärast kritiseeritud nii siin- 
kui ka sealpool piiri. Tõepoolest, pärast romaani lugemist on tunne, nagu oleks sind 
solgiauku kastetud. Niivõrd masendav on kirjaniku maailm. Lääne kriitikutele 
ei meeldi eelkõige A. Zinovjevi nõue vastu hakata salakavalalt maailma vallutavale 
kommunistlikule ideoloogiale. Kapitalismi paisetes märkab kirjanik sageli ründava 
kommunismi omadusi. Ideoloogia olemuse ja eriti kommunistliku ideoloogia lahka- 
mises on raske A. Zinovjevist kaugemale minna. 

Eestis ei ole arusaadavatel põhjustel seni A. Zinovjevi loomingut avaldatud. 
Käesolev raamat on esimene. Kindlasti tuleks tõlkida mõni tema kuueteistkümnest 
romaanist (viimane, ,Katastroika“, ilmus 1989. a. lõpus) ja artikleid. 

